&nbsp;

&nbsp;

&nbsp;

&nbsp;

&nbsp;

&nbsp;

<strong>คุณยายวัย 70 ปี พบสัตว์น้อยโดยบังเอิญ จึง ดูแล ‘เม่น’ ทั้งคืน ด้วยความเป็นห่วง ก่อนรีบนำส่งสัตวแพทย์ สุดท้ายได้รู้ความจริง มีฮา ที่แท้คือตัวอะไร</strong>

กลายเป็นเรื่องราวสร้างรอยยิ้มในโลกออนไลน์ เมื่อ สื่อต่างประเทศ รายงาน ความน่ารักที่เกิดขึ้นใน โรงพยาบาลสัตว์แห่งหนึ่ง ในเมืองเชสเชียร์ ประเทศอังกฤษ

เจ้าหน้าที่เล่าว่า มีหญิงชรารายหนึ่ง อายุราว 60 – 70 ปี เข้ามาขอความช่วยเหลือ

โดยคุณยายเล่าว่า <strong>พบสิ่งมีชีวิตที่เธอคิดว่าเป็น ‘ลูกเม่น’ บริเวณทางเท้า</strong> มองจากไกล ๆ คาดว่าเป็นลูกเม่นตัวเล็ก ๆ เธอจึงตักมันใส่กล่องที่มีอาหารแมว เธอใช้เวลาทั้งคืน เพื่อดูแลมันอย่างดี

ก่อนจะปล่อยมันไว้ตามลำพังในพื้นที่อบอุ่นและมืด เธอทำทุกอย่างได้ดีมาก เธอแทบไม่ได้มองมันเลย เพราะเธอไม่อยากให้มันเครียด
<div id="attachment_8161521" class="wp-caption alignnone"><img class="size-full wp-image-8161521" src="https://www.khaosod.co.th/wpapp/uploads/2024/03/porcupine-06.jpg" alt="" width="800" height="450" aria-describedby="" />
<p class="wp-caption-text">ภาพประกอบ</p>

</div>
<div class="ads_position_wrapper"></div>
ด้วยความกังวลว่า <strong>“มันไม่ขยับหรืออึเลยทั้งคืน”</strong> แม้เธอจะวางอาหารแมวไว้ให้แล้วก็ตาม เธอจึงตัดสินใจจะพามันไปพบสัตวแพทย์

เช้าวันรุ่งขึ้น เธอรีบพามันไปโรงพยาบาลสัตว์ Lower Moss Nature Reserve and Wildlife Hospital ทันที

เมื่อถึงโรงพยาบาลสัตว์ ผู้จัดการโรงพยาบาลสัตว์ป่า<strong>“เจเน็ต คอตเซ่” (Janet Kotze) </strong>ก็รู้ได้ในทันทีว่า <strong>สิ่งนี้ไม่ใช่ ‘เม่น’ อย่างที่คุณยายคิด แต่จริงๆ แล้วมัน คือ ‘ก้อนขนปุกปุย’</strong>
<div id="attachment_8161520" class="wp-caption alignnone"><img class="size-full wp-image-8161520" src="https://www.khaosod.co.th/wpapp/uploads/2024/03/porcupine-05.jpg" alt="" width="800" height="450" aria-describedby="" />
<p class="wp-caption-text">ภาพประกอบ</p>

</div>
เมื่อ<strong> เจเน็ต</strong> บอกความจริงกับคุณยาย ก็ทำเอาคุณยายถึงกับอึ้งหนัก! ตกใจจนถามว่า<strong> “นี่คุณล้อฉันเล่นรึเปล่า” </strong>

เจเน็ต เผยว่า <em>“ฉันเปิดกล่องแล้ว ฉันไม่อยากจะเชื่อในสิ่งที่เห็นเลย ฉันคิดว่า<strong> มันไม่ใช่ เม่น แน่นอน บางทีอาจเป็นสัตว์ขนปุกปุยชนิดอื่นก็ได้”</strong></em>

<em>“ฉันเห็นมันไม่เคลื่อนไหวเลย ฉันเลยหยิบมันขึ้นมา และเห็นได้ชัดว่าด้วยน้ำหนักที่ฉันรู้สึกได้ <strong>มันไม่ใช่เม่น หรือ สัตว์ใด ๆ เลย”</strong></em>

<em>“ฉันเก็บมันกลับเข้าไปในกล่องแล้วออกมาพูดกับคุณยายว่า <strong>จริง ๆ แล้วมัน คือ พุ่มปอมปอมทรงกลมที่ทำจากไหมพรม</strong> อยู่ด้านบนของหมวกไหมพรม (BOBBLE HAT)”</em>
<div id="attachment_8161522" class="wp-caption alignnone"><img class="size-full wp-image-8161522" src="https://www.khaosod.co.th/wpapp/uploads/2024/03/porcupine-07.jpg" alt="" width="800" height="450" aria-describedby="" />
<p class="wp-caption-text">ภาพประกอบ</p>

</div>
<strong>เจเน็ต</strong> เผยต่ออีกว่า เมื่อเธออธิบายให้คุณยายฟัง <strong>คุณยายมีอาการเขินอายอย่างมาก และรับกล่องไปอย่างรวดเร็ว</strong>

<strong>เจเน็ต</strong> เสริมอีกว่า <em>“มันเป็นเรื่องขำ ๆ ฉันแทบไม่เชื่อในสิ่งที่เห็น เพราะสำหรับฉันแล้ว เม่น ก็คือ เม่นอย่างเห็นได้ชัด <strong>ฉันจะรู้ได้ทันทีจากน้ำหนัก เจ้าลูกกลม ๆ นั้นไม่ได้มีน้ำหนักอะไร”</strong></em>

<em>“ยังไงก็ตามฉันคิดว่าเธอจะไม่พลาดแบบเดิมอีก เธอคงจะดูให้ดีในครั้งต่อไป”</em>

&nbsp;

ทั้งนี้เจเน็ตยังแนะนำและชื่นชมอีกว่า <em>“ไม่ควรพาเม่นออกไปข้างนอกเวลากลางวัน โดยเฉพาะตัวเล็กแบบนี้ อย่างไรก็ดี <strong>สิ่งที่หญิงชรารายนี้ทำถูกต้องแล้ว เพียงแค่ว่ามันไม่ใช่เม่นแค่นั้นเอง”</strong></em>

<em>“จำไว้ว่า ความเมตตานั้นไม่มีขอบเขต แม้ว่าจะเป็นต่อเพื่อนขนปุยก็ตาม ถ้าเจอเม่นตามท้องถนนในที่แจ้งในเวลากลางวัน มีบางอย่างผิดปกติอย่างแน่นอน และเม่นควรได้รับการช่วยเหลือ”</em>

<em>“นำพวกมันใส่กล่องที่มีแหล่งอุ่น ๆ และขอความช่วยเหลือจากสัตวแพทย์ในพื้นที่ของคุณ มาปกป้องเพื่อนเต็มไปด้วยหนามของเรากันเถอะ!”</em>
<div class="ads_position_wrapper mb-4"></div>
ที่มา : <a href="https://metro.co.uk/2024/03/27/cheshire-woman-mistakes-bobble-baby-hedgehog-20537009/">metro</a>, <a href="https://people.com/baby-hedgehog-rescued-woman-pom-pom-8620901">independent</a>, <a href="https://people.com/baby-hedgehog-rescued-woman-pom-pom-8620901">people</a>

&nbsp;

&nbsp;