เบสท์ คำสิงห์ โต้เนื้อหอม คนดังตามจีบ ไม่เข็ดคนในวงการ พร้อมเปย์เหมือนเดิม แต่ก็อยากมีวาสนาคบไฮโซ

<strong>เบสท์ รักษ์วนีย์ คำสิงห์</strong> ยูทูบเบอร์คนดัง นับวันยิ่งโสดยิ่งสวยยิ่งรวยมาก ที่ล่าสุดก็ถอยรถหรู สนราคา 8 ล้าน ไว้รับหนุ่มๆ ทำคอนเทนต์ ปัดมีหนุ่มตามจีบหลายคน

<img class="aligncenter size-full wp-image-7958008" src="https://www.khaosod.co.th/wpapp/uploads/2023/11/bestkamsing-4.jpg" alt="" width="800" height="566" />

<strong>ก่อนออกรถตัดสินใจนานไหม?</strong>
“หนูดูมาเป็นปีเลยค่ะ ราคามันแพงเลยต้องดูให้ละเอียด ก็ราคา 8 ล้านค่ะ คิดหนักอยู่เพราะก็แพงสำหรับเรา ไม่ได้ซื้อสดค่ะ เก็บเงินไว้ (ยิ้ม)”

<strong>รถคันนี้สานฝันเรายังไง?</strong>
“อ๋อ โสดพอดี ไม่รับผู้หญิงนะ รับผู้ชาย (หัวเราะ) รับผู้ชายจริงๆ ถามว่าใครนั่งคนแรก ไม่บอกค่ะ ให้รอดู เดี๋ยวจะมีถ่ายยูทูบให้ดูค่ะ ตั้งใจซื้อมารับผู้ชาย (หัวเราะ) ผู้หญิงให้แม่นั่งคนเดียว”

<strong>คนแบบไหนถึงจะได้นั่งรถคันนี้?</strong>
“โสด หล่อเข้าตา ติดต่อหมดมานั่งรถหนูไหม (ไม่ต้องรวย?) ไม่ต้องรวย ไม่เป็นไรค่ะ ช่วยกันหา (จะเปย์อีกแล้ว?) หนู

ไม่ได้เปย์ๆ คือรถคันนี้ซื้อมาเพื่อทำคอนเทนต์ด้วยค่ะ เดี๋ยวจะมีรายการให้ผู้ชายมานั่งรถ พูดขำๆ (ประกาศหาทางนี้เลย?) ใช่ค่ะ ดารานักแสดงคนไหนที่โสดและว่างอยู่ ดู DM ไว้ เดี๋ยวเบสท์จะเด้งไปช่วยคุณมานั่งรถ”

<strong>แค่คอนเทนต์ ไม่ต้องการคนเข้ามา?</strong>
“ก็ถ้าเขามาแล้วตอนแรกก็คอนเทนต์ก่อนไง คุยกันแล้วสปาร์กก็..อ่ะ (ยิ้ม) หาแฟนให้ตัวเองอีกแล้วๆ (หัวเราะ)”

<strong>อยู่ในช่วงตามหา ยังไม่มีตัวจริง?</strong>
“ไม่มีค่ะ ถ้ามีก็ลงแล้วแหละ”
<div class="ads_position_wrapper"></div>
<strong>สวยขนาดนี้ไม่มีคนเข้ามาเลยเหรอ?</strong>
“ตอบยังไงดี ไม่บอกๆ จะตอบไม่มีก็ อื้ม (ไม่ได้เปิด DM ดูหรือเปล่า?) เปิดตั้งแต่วันแรกที่โสดเลย แต่ก็ยังไม่มี เช็คละเอียดแล้ว ไม่บอกๆ มาตรฐานไม่ได้สูงขึ้น ถ้าชอบก็คุย โสดเนาะ”

<img class="aligncenter size-full wp-image-7958009" src="https://www.khaosod.co.th/wpapp/uploads/2023/11/bestkamsing-5.jpg" alt="" width="800" height="566" />

<strong>มีเข้ามา แต่ทำไมเรายังไม่เปิดใจ?</strong>
“ตอนนี้หนูอายุ 23 ค่ะ รู้สึกว่าทำงานดีกว่า เดี๋ยวคลั่งรักอีก ก็ไม่ทำงานอีก”

<strong>ประสบการณ์ที่ผ่านมามีส่วนไหม ให้เราดูหรือเลือกมากขึ้น?</strong>
“ก็มีส่วนนะคะ อย่างครั้งที่ผ่านมาก็คือหนักหน่วง หมายถึงกระแสดราม่าเข้าเราหนักมาก ก็เลยต้องคิดเยอะๆ (แต่ไม่พักใจ?) ไม่พัก ไม่เคยพัก ทักมาเลย ตอบค่ะ”

<strong>เข็ดกับคนในวงการไหม?</strong>
“ได้หมด อาชีพอะไรก็ได้ค่ะ (ที่เข้ามาคุยมีในวงการ?) ไม่บอก ไม่มีค่ะ ในวงการไม่ค่อยมีค่ะ เขาก็ไม่อยากเป็นข่าวมั้ง บางคนเขาไม่อยากเป็นข่าวหรือเปล่า”

<strong>ไฮโซมีไหม?</strong>
“อุ๊ย เราจะมีวาสนาไหมนะ ก็อยากมีวาสนาอยู่ค่ะ”

<strong>คนล่าสุดถูกจับตา “แพททริค” ?</strong>
“พี่แพททริค เป็นรุ่นพี่ในวงการยูทูบค่ะ (รู้สึกว่าเขาขายขนมจีบเราไหม?) ต้องไปถามเขา (ดูมีพิรุธ?) เราเป็นคนไม่ค่อยโกหกอยู่แล้ว ให้ไปถามเขา”

<strong>พี่เขาน่ารักไหม?</strong>
“พี่เขาเป็นคนน่ารักค่ะ คือยูทูบเบอร์ทุกคนน่ารักอยู่แล้ว พอถ่ายคลิปด้วยกันแล้วกระแสตอบรับดี ก็ได้คุยกันมากขึ้น

เพราะเดี๋ยวจะต้องมีถ่ายคลิปด้วยกัน (ตรงสเป๊กไหม?) ก็ต้องคุยไปนานๆ ดูไปนานๆ ตอบไม่ได้ว่าเป็นใคร ณ ตอนนี้ เพราะหนูเองก็โอเพ่นหมด”

<strong>เขาจะได้ขึ้นรถเราไหม?</strong>
“ได้ขึ้นๆ ‘คิวเท อปป้า’ ก็ได้ขึ้นนะ ได้ขึ้นทุกคนแหละ (ได้ใจด้วยไหม?) ตอนนี้ยัง โนๆ ยังก่อน ขอเว้นวรรคสักหน่อย ยังพักฟื้นได้ไม่นาน (ร้องเพลง)”

<img class="aligncenter size-full wp-image-7958007" src="https://www.khaosod.co.th/wpapp/uploads/2023/11/bestkamsing-3.jpg" alt="" width="800" height="566" />

<strong>คนที่จะได้ใจเราต้องเป็นยังไง?</strong>
“จริงๆ ไลฟ์สไตล์ก็สำคัญนะคะ ต้องชอบอะไรเหมือนกัน อยู่ด้วยกันแล้วรู้เรื่อง แต่หลังๆ ถ้าหนูรัก หนูก็คลั่งรักอยู่ดี ก็

ต้องทำให้หนูรัก แล้วคุณจะเป็นผู้ชายที่โชคดี หนูก็ไม่รู้ว่าหนูรักผู้ชายจากอะไรเหมือนกันนะ บางทีก็นั่งทบทวนกับตัวเองว่า เอ๊ะ! รักเพราะอะไร มันก็ตอบไม่ได้ เหมือนว่าถ้ารู้สึกก็คือรู้สึก”

<strong>มีใครเข้ามาทำให้รู้สึกพิเศษไหม?</strong>
“ยังนะคะ ถามว่าต้องเป็นแบบไหน ไม่รู้เลยค่ะ ตอนนี้ยังไม่มี ถ้ามีหัวใจมันจะบอกเองว่าคนนี้แหละ”

<strong>มีคนทักมาถามไหม ทำอะไรอยู่ กินข้าวหรือยัง?</strong>
“แหม (ลากเสียงยาว) ก็ต้องมีแหละ เราก็สวยอยู่นะ ว่างก็ตอบ ไม่ว่างก็ไม่ตอบ (พิเศษจะตอบเร็ว?) มี เราต้องมีจัดอันดับ 1 2 3 ปักหมุด ไม่บอกแล้วกันค่ะ เอาเป็นว่าไม่มีๆ”
<div class="ads_position_wrapper mb-4"></div>
<strong>เบอร์1 มีคนในข่าวไหม?</strong>
“ในข่าวเป็นพี่น้องกัน พวกพี่(สื่อ)หลอกถามชัดๆ (หัวเราะ) ตอนนี้โสดค่ะ โสดสนิท อาจจะมีช่องนิดนึง เราก็ต้องคุยไง

ช่องนั้นเอาไว้คุย จริงๆ ก็อยากโสดไปนานๆ เพราะว่ามีโปรเจ็กต์อีกเยอะ เราก็โสด ใจดี มีรถสปอร์ต สายเปย์ด้วย ไม่ได้ชอบคนรวยค่ะ เพราะว่าชอบเปย์ (หัวเราะ)”

&nbsp;