<h1 class="udsg__main-title"><strong>พระเอกหมอลำช็อก! 2 พระไซร้ซอกคอคากุฏิ บังคับฉันบวบ อ้อนวอน อาตมาขอสวิงนะโยม ด้านพระเอกตกใจอาศัยจังหวะหลบหนีออกมาได้ทัน ก่อนมาร้องสื่อ</strong></h1>
ความคืบหน้า พระเอกหมอลำชื่อดังคณะหนึ่ง หรือชื่อในวงการหมอลำ ได้เข้าร้องเรียนกับผู้สื่อข่าวเกี่ยวกับพฤติกรรมของพระมหารูปหนึ่งและเพื่อนสนิทอีกรูปหนึ่ง หลอกให้ขึ้นกุฏิที่วัดแห่งหนึ่งใน อ.เมือง จ.อุดรธานี แล้วบังคับจะเซ็กซ์หมู่กับตน แต่ตนร้องโมโห ด่าคืนจนหนีรอดออกมาได้หวุดหวิด

ก่อนหน้านี้ พระเอกหมอลำ ได้โพสต์ในเฟซบุ๊กตนว่า “อย่าดูถูกหมอลำ ถ้าชอบเรื่องอย่างว่าก็อย่าบวช หมอลำไม่จำเป็นต้องเอาตัวเข้าแลกเพื่อมาลัยทุกคน คนอื่นอาจจะยอม แต่ไม่ใช่ผม เล่นผิดคนบอกเลย มารศาสนา” ก่อนจะมาร้องเรียนผู้สื่อข่าวเพื่อตีแผ่เรื่องของพระหื่นกามสองรูปนี้และไม่อยากให้คนอื่นตกเป็นเหยื่อเพียงเอาผ้าเหลืองมาบังหน้า

พระเอกหมอลำ เล่าว่า เหตุเกิดวันที่ 14 ม.ค. ที่ผ่านมา ตนกำลังขนของเพื่อเตรียมงานการแสดงในงานของวัด ระหว่างขนของอยู่เจอพระรูปนี้ซึ่งเคยรู้จักกัน โดยพระรูปนี้ได้เชิญตนไปที่กุฏิ บอกว่าอากาศร้อนตนก็บ่ายเบี่ยงว่ายังขนของไม่เสร็จ แต่พระรูปดังกล่าวคะยั้นคะยอบอกว่า มีพระรุ่นพี่อยู่ในกุฏิด้วย และมีการพูดคุยว่าหากมีงานจะติดต่อมาทำการแสดง จึงไม่คิดว่าจะมีเรื่องไม่ดีเกิดขึ้น

<em><strong>เมื่อเข้าไปที่บริเวณชั้นล่างของกุฏิ เห็นพระอีกรูปนอนอยู่ จากนั้นพระรูปดังกล่าวได้พูดคุยสอบถามประวัติคุยหยอกกันปกติ อยู่ดีดีพระอีกที่นอนอยู่ก็ลุกเดินมาข้างหลังและไซร์ซอกคอตน พร้อมบอกว่าอยากจะมีอะไรด้วย ตนพยายามดิ้นออกมา แต่พระได้คะยั้นคะยอก่อนพาตนขึ้นไปที่ชั้น 2 บอกว่า “ขอได้ไหมเดี๋ยวจะให้มาลัย” จากนั้นพระอีกรูปก็งัดอวัยวะเพศตัวเองออกมา พยายามจะเอาใส่ปากตน แต่ตนได้ดิ้นหนีออกมาได้ก่อน</strong></em>
<div class="ads_position_wrapper">

หลังเกิดเรื่องพระทั้ง 2 รูป พยายามติดต่อมาไกล่เกลี่ยขอให้ลบโพสต์ ตนฝากถึงพระทั้ง 2 รูป โดยระบุว่า “คุยกันดี ๆ ไม่ใช่จะไปโพสต์อย่างนี้ พี่ขอโทษแล้วนะ จะให้พี่ทำอย่างไร ขณะที่หมอลำก็ตอบโต้ว่า ทำแบบนี้ทำไมไม่คิด ผมเคารพหลวงพี่ที่ไปกุฏิด้วย แต่ไม่คิดว่าว่าจะกล้าทำแบบนี้ ขณะที่หลวงพี่ก็บอกว่า พี่จะไม่ทำกับใครอีก พี่สัญญานะครับ เรื่องวันนั้นพี่ไม่ได้ตั้งใจจริง ๆ ให้เอาขันธ์ห้าไปขอขมาก็ยอม
<div class="ads_position_wrapper"></div>
<div class="ads_position_wrapper mb-4"></div>
ล่าสุดผู้สื่อข่าวโทรศัพท์ไปหาพระรูปดังกล่าว เพื่อขอทราบข้อเท็จจริงในเรื่องที่เกิดขึ้น แต่ไม่มีใครรับสาย และทราบว่าได้ย้ายไปจำพรรษาที่วัดแห่งหนึ่งในกรุงเทพฯ เรียบร้อยแล้ว

&nbsp;

</div>