<strong>รถบรรทุกน้ำมัน พุ่งชนเสาไฟฟ้า ไฟลุกท่วม ส่งผลให้มีผู้เสียชีวิต 1 ราย เบื้องต้นยังไม่ทราบว่าเป็นใคร ขณะที่ไฟดับเป็นบริเวณกว้าง คาดสาเหตุคนขับหลับใน</strong>

เมื่อเวลา 05.30 น. วันที่ 3 ม.ค.2567 <strong>ร.ต.อ.สมบัติ วังวน</strong> ร้อยเวร สภ.ประจันตคาม จ.ปราจีนบุรี รับแจ้งเหตุรถบรรทุกน้ำมัน 10 ล้อ เสียหลักลงข้างทางชนกับเสาไฟฟ้าแรงสูงและเกิดไฟลุกไหม้ มีผู้ติดค้างอยู่ภายใน

รถที่เกิดเหตุ ทำให้ไฟฟ้าหักโค่นมีไฟลุกลามไปทั่วบริเวณ และไฟฟ้าดับเป็นบริเวณกว้าง เหตุเกิดบนถนนสุวรรณศร(33) ช่วง กบินทร์บุรี-ประจันตคาม กม.178 +400 บ้านหนองแสง ม.2 ต.หนองแสง อ.ประจันตคาม จ.ปราจีนบุรี
<a href="https://www.khaosod.co.th/wpapp/uploads/2024/01/26552.jpg"><img class="aligncenter size-large wp-image-8036160" src="https://www.khaosod.co.th/wpapp/uploads/2024/01/26552-696x522.jpg" alt="" width="696" height="522" /></a>

ตรวจสอบที่เกิดเหตุพบเพลิงกำลังไหม้รถบรรทุก 10 ล้อ ที่บรรทุกน้ำมันไม่ทราบชนิดประมาณ 2 หมื่นลิตร อย่างรุนแรง รถดับเพลิงจาก จาก อบต.หนองแสง และรถดับเพลิงจาก ปภ.เขต 3 ปราจีนบุรี เข้าระงับเหตุใช้เวลาประมาณครึ่งชั่วโมง จึงควบคุมเพลิงไว้ได้

<a href="https://www.khaosod.co.th/wpapp/uploads/2024/01/26556.jpg"><img class="aligncenter size-large wp-image-8036161" src="https://www.khaosod.co.th/wpapp/uploads/2024/01/26556-696x522.jpg" alt="" width="696" height="522" /></a>

ตรวจสอบหลังจากเพลิงสงบ ซากรถพบผู้เสียชีวิต 1 ราย ถูกเสาไฟฟ้าทับและถูกไฟคลอก ยังไม่ทราบชื่อว่าเป็นใคร ส่วนสาเหตุคาดว่ารถบรรทุกน้ำมันคันดังกล่าว เกิดอุบัติเหตุลงข้างทางชนกับเสาไฟฟ้าแรงสูงพลิกคว่ำและเกิดไฟไหม้ เบื้องต้นคาดว่าคนขับหลับใน

&nbsp;