&nbsp;

&nbsp;

&nbsp;

&nbsp;

&nbsp;

&nbsp;

ตาวัย 72 แค้นถูกคนจบสูงกว่าเหยียด ว่าใช้วุฒิ ม.ศ.3 มาสมัครงาน ตั้งใจเรียนต่อ จนกำลังจะจบการศึกษา และได้ปริญญาตรีเป็นใบที่ 3

ผู้สื่อข่าวรายงานว่า หลังจากมีชาวบ้านพื้นที่ ต.เมืองโพธิ์ อ.ห้วยราช จ.บุรีรัมย์ พูดต่อกันว่ามีลุงอายุ 72 ปี อยู่ที่บ้านศรีเจริญ หมู่ 7 ต.เมืองโพธิ์ อ.ห้วยราช กำลังเรียนจบจนได้รับปริญญาตรีใบที่ 3 จึงเดินทางไปตรวจสอบ

&nbsp;

เมื่อไปถึงพบ นายสุนัย แผ้วพลสง อายุ 72 ปี ยังมีสุขภาพแข็งแรง ทำเกษตรผสมผสานอยู่ที่บ้าน มีหนังสือการเรียนวางไว้อยู่หน้าบ้านเพื่อเอาไว้อ่าน เมื่อสอบถามถึงที่มาที่ไปเกี่ยวกับการลงเรียนต่อ ว่าควรจะหยุดหรือหมดวาระแล้วหรือไม่ รวมถึงเหตุผลของการเรียนต่อทั้งที่ได้รับใบปริญญาบัตรมาแล้ว 2 ใบ

นายสุนัย เล่าว่า ส่วนตัวเรียนไม่ค่อยเก่ง จึงช่วยพ่อแม่เลี้ยงหมูส่งพี่สาวเรียนจนได้เป็นครู เรียนจบแค่ชั้น ม.ศ.3 แต่เมื่อใช้ใบประกาศนียบัตร ม.ศ.3 สมัครเข้าทำงานเป็นพนักงานสถานีอนามัย (รพ.สต.ปัจจุบัน)

ระหว่างการทำงาน ถูกเจ้าหน้าที่ด้วยกันที่จบสูงกว่าดูถูก พูดเสียดสีบ้าง แต่ไม่ได้ถือสาอะไรเพราะเราเรียนจบต่ำจริง กำลังเราสู้ แต่ไม่ไหว เกรงว่าตัวเองจะพลาดไปทำไรที่รุนแรงตอนที่เขาดูถูก เพราะน้อยเนื้อต่ำใจ

ตนจึงตัดสินลาออกจากงานด้วยอายุราชการ 33 ปี หลังจากออกจากราชการมา ตนเริ่มเรียนต่อทันที เริ่มจากการเรียน กสน.แล้วเรียนต่อที่วิยาลัยชุมชน เพราะค่าเทอมถูก และเรียนต่อมาเรื่อย ๆ จนจบได้ปริญญา

ตรีพุทธศาสตร์บัณฑิต (พธ.บ.) คณะสังคมศาสตร์ สาขาวิชารัฐศาสตร์ วิชาเอกการปกครอง สภามหาวิทยาลัยมหาจุฬาลงกรณราชวิทยาลัย เมื่อปี 2557

&nbsp;

ปี 2560 ได้รับปริญญาตรี รัฐศาสตร์บัณฑิต สาขาวิชารัฐศาสตร์ มหาวิทยาลัยราคำแหง และครั้งนี้กำลังเรียนมหาวิทยาลัยรามคำแหง คณะนิติศาสตร์ ตอนนี้รู้สึกภูมิใจตัวเองสามารถประสบความสำเร็จได้ ถ้าคิดย้อนหลังตอนครั้งเป็นหนุ่ม เราน่าจะทำได้ดีกว่านี้แน่นอน

&nbsp;

&nbsp;

&nbsp;

&nbsp;