&nbsp;

&nbsp;

&nbsp;

&nbsp;

&nbsp;

<strong>ปกติไม่เกิน 500 ยายเครียด นอนไม่หลับ ค่าน้ำ 5,500 ถูกขู่ตัดมิเตอร์ โอดมีแค่เบี้ยผู้สูงอายุเดือนละ 700 จะเอาที่ไหนจ่าย วอนเช็กให้ดี ๆ ว่าผิดพลาดตรงไหน </strong>

นางสุเรียน เนื่องภา อายุ 73 ปี ชาวบ้าน อ.บ้านดุง จ.อุดรธานี นำบิลค่าน้ำประปาเข้าร้องเรียนผู้สื่อข่าว หลังพบว่าบิลค่าน้ำประปาเดือน ก.พ. 2567 มียอดถึง 5,516.06 บาท

นางสุเรียน เล่าว่า ตนอยู่บ้านหลังนี้กับหลานชาย 2 คน ลูกชายและลูกสาวไปมีครอบครัวอยู่บ้านคนละหลัง ปกติค่าน้ำที่บ้านแต่ละเดือนจะอยู่ประมาณ 200-500 บาท

แต่จู่ ๆ เมื่อเดือนที่แล้ว มีเจ้าหน้าที่นำบิลค่าน้ำประปาเดือน ก.พ. มาให้ บอกว่าเดือนนี้ทำไมค่าน้ำแม่แพงจัง 5,000 กว่าบาท เดี๋ยวยังไม่ให้บิลไปจ่ายนะ รอให้เจ้าหน้าที่มาตรวจสอบก่อน

<img class="size-large wp-image-8152339 aligncenter" src="https://www.khaosod.co.th/wpapp/uploads/2024/03/water-supply-696x392.jpg" alt="" width="696" height="392" />

&nbsp;

ต่อมาเจ้าหน้าที่การประปามาตรวจสอบมิเตอร์ บอกว่ามิเตอร์ปกติ สงสัยท่อน้ำในบ้านแม่รั่ว แต่ตนยืนยันว่าท่อน้ำไม่รั่วแน่นอน เพราะปิดก๊อกน้ำทุกตัว มิเตอร์ก็ไม่หมุน ยอมรับกินข้าวไม่ได้ นอนไม่หลับ
<div class="ads_position_wrapper"></div>
อยู่มาจนแก่ไม่เคยเจออะไรแบบนี้ อย่างมากเดือนที่ใช้สุงสุดก็จ่ายประมาณ 500 บาท แต่นี่ปาเข้าไปครึ่งหมื่น จะให้เอาที่ไหนมาจ่าย เจ้าหน้าที่บอกว่าถ้าไม่จ่ายจะตัดมิเตอร์น้ำ ตนก็ตกใจเครียด เพราะจะใช้น้ำที่ไหนหากตัดไป เจ้าหน้าที่บอกว่ายังไงก็ต้องจ่าย ผ่อนจ่ายก็ได้

<img class="size-large wp-image-8152336 aligncenter" src="https://www.khaosod.co.th/wpapp/uploads/2024/03/water-supply-a-696x392.jpg" alt="" width="696" height="392" />
<div class="ads_position_wrapper mb-4"></div>
ตนอยากขอความเป็นธรรมให้ด้วย อยากให้เจ้าหน้าที่เช็กดี ๆ ว่าผิดพลาดตรงไหน ลำพังเงินเบี้ยผู้สูงอายุเดือนละ 700 คงไม่พอจ่ายแน่ ๆ

&nbsp;

&nbsp;