&nbsp;

&nbsp;

&nbsp;

&nbsp;

&nbsp;

&nbsp;

<strong>สาวหลั่งน้ำตา “แม่หนูไม่ใช่ปอบ” วอนขอความเป็นธรรม เศร้าชาวบ้านโพสต์ปรักปรำลงโซเชียล โอดตอนนี้อยู่กับชาวบ้านลำบากมีกังวล ขณะที่คนในหมู่บ้านยังคงผวา ลือปอบอาละวาด</strong>

วันที่ 3 เม.ย.2567 ผู้สื่อข่าวรายงานว่า กรณีชาวบ้านในพื้นที่ บ้านป่าก้าว หมู่ 5 และหมู่ 8 ต.โพนสูง อ.ไชยวาน จ.อุดรธานี ทำพิธีทำบุญบ้าน และนิมนต์พระสงฆ์จำนวน 9 รูปมาทำพิธีสูทถอดปัดเป่าสิ่งไม่ดีภูตผีปีศาจและปอบภายในหมู่บ้านออกจากบ้าน และพระเกจิได้ลงอักขระยันต์กันผีปอบบนเสาต้นคูณ และทำพิธีปักหลักบ้านทั้ง 4 ทิศ และเสกคาถากันผีปอบ เพื่อความสบายใจชาวบ้าน

จากนั้นได้นำหลักบ้านไปปักทั้ง 4 ทิศรอบๆ หมู่บ้าน และหว่านข้าวสารเสก รอบๆ หมู่บ้านด้วย หลังจากที่มี เสียงร่ำลือเล่าอ้างว่า ผีปอบอาละวาด มีคนเสียชีวิตไม่ทราบสาเหตุติดต่อกัน 4 คน จนทำให้ชาวหวาดผวา กลัวภัยผีปอบเข้าสิง และมีเหตุการณ์ที่ชาวบ้านเชื่อว่า ผีปอบเข้าสิงผู้ช่วยผู้ใหญ่บ้านที่เป็นผู้หญิง

ล่าสุดวันนี้ผู้สื่อข่าวเดินทางไปที่บ้านป่าก้าวอีกครั้ง มีชาวบ้านผู้เฒ่าผู้แก่ต่างจับคุยกันเรื่องผีปอบอาละวาด เข้าสิงร่างนางเอ (นามสมมติ) ซึ่งเป็นคนในหมู่บ้าน โดยบางคนก็เชื่อว่ามีผีปอบจริง ตอนนี้สบายใจได้แล้วหลังพระมาปักหลักเสาบ้านลงยันต์ป้องกันผีปอบ บางคนก็ไม่เชื่อ บอกว่าตั้งแต่เกิดมาจะเข้าโลงแล้วไม่เคยเห็นผีปอบสักที
<div id="attachment_8171774" class="wp-caption aligncenter"><a href="https://www.khaosod.co.th/wpapp/uploads/2024/04/ghost3.jpg"><img class="wp-image-8171774 size-full" src="https://www.khaosod.co.th/wpapp/uploads/2024/04/ghost3.jpg" alt="สาวหลั่งน้ำตา “แม่หนูไม่ใช่ปอบ” วอนขอความเป็นธรรม เศร้าชาวบ้านโพสต์ปรักปรำลงโซเชียล" width="800" height="450" aria-describedby="" /></a>
<p class="wp-caption-text">สาวหลั่งน้ำตา “แม่หนูไม่ใช่ปอบ” วอนขอความเป็นธรรม เศร้าชาวบ้านโพสต์ปรักปรำลงโซเชียล</p>

</div>
<div class="ads_position_wrapper"></div>
นายประจวบ เหล่าโยธี ผู้ช่วยผู้ใหญ่บ้านหมู่ 5 เปิดเผยว่า หลังจากเมื่อวาน พระท่านได้ปักหลักเสาบ้านเสร็จเรียบร้อยแล้ว ปรากฏว่านางเอ ผีปอบก็เข้าสิงอีกครั้ง คราวนี้เจ้าตัวจู่ๆ ก็พูดอยากกินลาบเนื้อวิวดิบ ทั้งๆ ที่นางเอไม่เคยกิน และบอกอีกว่า หมู่บ้านนี้อยู่ไม่ได้แล้ว ร้อนรุ่มขอหนีไปอยู่ที่อื่น จากนั้นสามีก็รีบพาไปนอนวัดที่อ.ศรีธาตุ คาดว่าผีปอบตัวหนึ่งที่ไปด้วยคงไม่กลับมาที่หมู่บ้านแล้ว ต่อไปนี้คงดูสักระยะว่าในหมู่บ้านจะมีคนตายเพิ่มแปลกๆ อีกไหม หรือจะมีผีปอบเข้าสิงร่างคนอีกหรือไม่

อย่างไรก็ตามเมื่อคืนที่ผ่านมา ก็มีเรื่องวุ่นๆ เกิดขึ้นอีกครั้ง มีหญิงคนหนึ่งมาโวยวายกล่าวหาว่าเมียผู้ใหญ่บ้านไปโพสต์ว่าเขาเป็นปอบ จนได้ไปตกลงกันที่บ้านผู้ใหญ่บ้าน ผมก็ได้ถามผู้หญิงคนนี้ว่า เจ้าได้ไปทำมนต์ของใหญ่ใช่ไหม แต่ทางโน้นเขาก็ไม่ตอบ สุดท้ายก็ตกลงกันด้วยดีเพราะทางเมียผู้ใหญ่บ้านไม่ได้ระบุชื่อใคร
<div id="attachment_8171776" class="wp-caption aligncenter"><a href="https://www.khaosod.co.th/wpapp/uploads/2024/04/ghost5.jpg"><img class="wp-image-8171776 size-full" src="https://www.khaosod.co.th/wpapp/uploads/2024/04/ghost5.jpg" alt="สาวหลั่งน้ำตา “แม่หนูไม่ใช่ปอบ” วอนขอความเป็นธรรม เศร้าชาวบ้านโพสต์ปรักปรำลงโซเชียล" width="800" height="450" aria-describedby="" /></a>
<p class="wp-caption-text">สาวหลั่งน้ำตา “แม่หนูไม่ใช่ปอบ” วอนขอความเป็นธรรม เศร้าชาวบ้านโพสต์ปรักปรำลงโซเชียล</p>

</div>
นายสุชา สามีนางเอ บอกว่า หลังจากที่พาภรรยาไปปักหลักเสาบ้านกันปอบเมื่อวาน พอกลับมาบ้าน ปรากฏว่าภรรยามีอาการแปลกๆ ภรรยาบอกว่า อีหล่าอยากกินลาบเนื้อวัวดิบ หามาให้กินหน่อย ตนก็เริ่มเอะใจ ผีปอบมาเข้าภรรยาอีกแล้ว เสียงแบบนี้ไม่ใช่ภรรยาตนเองแล้ว และภรรยาไม่เคยกินลาบดิบ จึงรีบพาไปหาพระที่นับถือที่วัดบ้านโคกกลาง อ.ศรีธาตุทันที นอนค้างคืนทันที ตอนเช้ากลับมาบ้านอาการภรรยาก็ปกติดี

ขณะเดียวกันผู้สื่อข่าวพยายามติดต่อกับนางบี(นามสมมติ) หลังมีชาวบ้านพูดกันว่าเล่นมนต์ดำ ให้อวัยวะเพศใหญ่แต่รักษาวิชาเอาไว้ไม่ได้ไปเล่นผัวชาวบ้าน ทำให้มนต์ดำกลายเป็นปอบ ปรากฏว่าติดต่อไม่ได้ แต่ผู้สื่อข่าวได้พบกับน.ส.หญิง อายุ 30 ปี ลูกสาวของหญิงสาวคนนี้ อยากขอความเป็นธรรมให้กับแม่ด้วย
<div id="attachment_8171775" class="wp-caption aligncenter"><a href="https://www.khaosod.co.th/wpapp/uploads/2024/04/ghost4.jpg"><img class="wp-image-8171775 size-full" src="https://www.khaosod.co.th/wpapp/uploads/2024/04/ghost4.jpg" alt="สาวหลั่งน้ำตา “แม่หนูไม่ใช่ปอบ” วอนขอความเป็นธรรม เศร้าชาวบ้านโพสต์ปรักปรำลงโซเชียล" width="800" height="450" aria-describedby="" /></a>
<p class="wp-caption-text">สาวหลั่งน้ำตา “แม่หนูไม่ใช่ปอบ” วอนขอความเป็นธรรม เศร้าชาวบ้านโพสต์ปรักปรำลงโซเชียล</p>

</div>
น้องหญิง เปิดเผยว่า เรื่องราวที่มีคนหมู่บ้านไปโพสต์บอกว่ารู้จักคนเป็นปอบแล้ว เป็นสาวปากแดงทำงานเทศบาลไปเล่นมนต์ดำของใหญ่ เรื่องนี้เป็นข่าวลือไม่ใช่เรื่องจริง ชาวบ้านมองว่าแม่ตนเองเป็นปอบ แต่ตนก็ไม่รู้ว่าใครเป็นปล่อยข่าวต้นเรื่อง

ส่วนตัวแล้วแม่ตนเองไม่ใช่ปอบแน่นอน เพราะนอนกินกับแม่สังเกตแม่ตลอด ว่ามีการกินหรือมีพฤติกรรมแปลกๆ ไหม ยังไงก็ตามตนก็จะทำการสืบหาว่าใครเป็นคนปล่อยข่าวนี้ที่ว่าแม่หนูเป็นปอบ ที่ไปโพนต์บอกว่าสาวปากแดงทำงานเทศบาล มีผัวทำงานต่างประเทศ
<div class="ads_position_wrapper mb-4"></div>
ฝากถึงชาวบ้าน เรื่องที่เกิดขึ้นหากไม่ใช่ความจริงก็อย่าพูดออกไป หากแม่หนูเป็นปอบจริงๆ ก็พร้อมให้ความร่วมมือกับชาวบ้าน หาพระเกจิดังมาปราบปอบกับแม่เลย ตนเองพร้อมจะจ่ายค่าทำพิธีให้หมด หากพิสูจน์ได้ว่าแม่หนูเป็นปอบ หรือในบ้านหนู 3 หลังมีปอบอาศัยอยู่ก็มาทำพิธีไล่เลย เรื่องที่เกิดขึ้นทำให้แม่หนูได้รับความเสียหาย อยู่กับชาวบ้านอย่างลำบาใจ หนูขอความเป็นธรรมให้แม่ด้วย น้องหญิงพูดไปก็หลั่งน้ำตาร้องไห้ออกมา

&nbsp;

&nbsp;