<strong>ชายพิการยังอยู่อยุธยา คันโยกสามล้อหัก จนท.-รปภ.ไปช่วยโดนว้ากอย่ามายุ่ง คนนำน้ำดื่มไปให้ก็โดนต่อว่าด้วย</strong>

&nbsp;

จากกรณีหนุ่มสุโขทัย เคยทำงานเมืองกรุงแล้วตกตึก 6 ชั้นกลายเป็นคนพิการ พอกลับบ้านเกิดไปทำงานแฮนด์เมด สุดท้ายโดนตัดสิทธิคนพิการ ก่อนตัดสินใจโยกรถสามล้อจากจ.สุโขทัย ไปยืนยันสิทธิที่กรมบัญชีกลาง โดยใช้เวลา 3 สัปดาห์ ระยะทาง 400 กม. มาถึงจ.พระนครศรีอยุธยาแล้ว ตามที่เคยเสนอข่าวไปแล้วนั้น

วันที่ 8 ก.พ.67 นายมณฑล อายุ 48 ปี ชายพิการ โยกรถสามล้อวีแชร์ ออกจากวัดตานิม อ.บางปะหัน จ.พระนครศรีอยุธยา ตั้งแต่ช่วงเช้ามืด มีจุดมุ่งหมายปลายทางคือกรุงเทพฯ โดยตลอดเส้นทางบนถนนสายเอเชีย ขาเข้ากรุงเทพฯ ถ้านายมณฑล ชายพิการพบเจ้าหน้าที่ทุกหน่วยงานจะจอดรถต่อว่า เพราะไม่ต้องการให้เข้ามาเกี่ยวข้องหรือเข้ามาใกล้ จนตำรวจต้องขี่รถจยย.ติดตามห่างๆ

โดยนายมณฑลโยกรถสามล้อมาได้ประมาณ 10 กิโลเมตร พบเห็นมีรถตู้ของเจ้าหน้าที่ฝ่ายปกครองคอยขับรถติดตาม จึงโยกรถสามล้อเข้าไปภายในบริเวณ ศูนย์พัฒนาการจัดสวัสดิการสังคมผู้สูงอายุวาสนะเวศม์ ริมถนนสายเอเชียช่องทางคู่ขนาน ต.บ่อโพง อ.นครหลวง จ.พระนครศรีอยุธยา เข้าไปจอด

จากนั้นนายมณฑลโยกสามล้อออกไปทางถนนสายเอเชีย ช่องทางคู่ขนาน เพื่อจะขึ้นสะพานข้ามทางรถไฟ โดยนายมณฑลโยกรถกลับย้อนศร กลับมาที่หน้าหมู่บ้านแห่งหนึ่ง ผู้สื่อข่าวจึงเข้าไปสัมภาษณ์สอบถามอีกครั้ง สาเหตุที่โยกรถย้อนกลับมา ได้รับคำตอบจากนายมณฑลว่า ทำไมสื่อมวลชนต้องติดตามและไม่ให้ความเป็นส่วนตัว จากนั้นนายมณฑลโยกรถย้อนกลับ

เส้นทางเดิมอีก จนที่โยกรถสามล้อเกิดหัก รปภ.หมู่บ้านใกล้เคียงจึงเข้าไปสอบถามจะให้ความช่วยเหลือ พร้อมนำน้ำดื่มไปให้ แต่ถูกนายมณฑลต่อว่าไม่ต้องมายุ่ง ทำให้รปภ.แปลกใจกับพฤติกรรม

ด้านนายชัชชัย กิตติไชย ผู้บริหารสมาคมอยุธยารวมใจ เปิดเผยว่า หลังจากตนเองได้รับรายงานตั้งแต่เมื่อวาน จึงเข้าช่วยเหลือและนำรถสามล้อโยกของนายมณฑลนำไปซ่อมแซมให้ และทิ้งเบอร์โทรศัพท์ไว้ให้นายมณฑล จนเมื่อช่วงเช้ามืดนายมณฑลโทรมาต่อว่าตนพูดจาเสียหายว่าเหมือนตนเองหลอก แต่ทั้งที่ตนไม่ได้หลอกและนำรถนายมณฑลไปซ่อมให้จริง
<div class="ads_position_wrapper"></div>
โดยหลายหน่วยงาน แต่ละหน่วยก็ให้ความช่วยเหลืออย่างเต็มที่กลับถูกต่อว่ากันหมด ซึ่งจุดประสงค์ของนายมณฑลนั้นทำถูกต้องแล้ว เรื่องเรียกร้องสิทธิ์ที่ให้ตนเอง แต่เพียงว่านายมณฑลไม่มีจุดยืน พูดจาเสียหายกับคนที่ช่วยเหลือ ตนคงจะไม่เข้าไปยุ่งเกี่ยวกับนายมณฑลอีกแล้ว แต่ยังมีหน่วยงานที่ต้องคอยดูแลนายมณฑลให้เดินทางเข้ากรุงเทพฯด้วยความปลอดภัย
<div class="ads_position_wrapper mb-4"></div>
<ul>
 	<li class="udsg__main-title"><a href="https://www.khaosod.co.th/breaking-news/news_8082116" target="_blank" rel="noopener">3 สัปดาห์ มาถึงอ่างทอง! มือโยกสามล้อจากสุโขทัยเข้ากรุง แสดงตัวโดนตัดสิทธิพิการ</a></li>
 	<li class="udsg__main-title"><a href="https://www.khaosod.co.th/around-thailand/news_8082796" target="_blank" rel="noopener">หนุ่มโยกสามล้อถึงอยุธยา ไม่ขอให้จนท.ช่วย มุ่งมั่นเข้ากรุง-คุยผู้ใหญ่ปมโดนตัดสิทธิพิการ</a></li>
 	<li class="udsg__main-title"><a href="https://www.khaosod.co.th/breaking-news/news_8083556" target="_blank" rel="noopener">กล่อมไม่เป็นผล ชายพิการโยกสามล้อขอนอนวัด โต้สร้างกระแส แค่อยากเรียกร้องสิทธิ</a></li>
</ul>
&nbsp;