ไมค์ ภัทรเดช เผยถึงกระแสติง ไม่แสดงออกถึงความสัมพันธ์ ปุ๊กลุก ฝนทิพย์ ลั่น ถ้าผมไม่ดีจะอยู่กันมาได้ถึง7ปีเหรอ พร้อมเผยความหวานไม่จำเป็นต้องโชว์ลงไอจี

แม้จะไม่ยอมใช้คำว่าแฟน คนรอบข้าและแฟนคลับก็ต่างรู้ว่าคู่ของนางเอกสาว<strong> ปุ๊กลุก ฝนทิพย์ กับ พระเอกหนุ่ม ไมค์ ภัทรเดช</strong> นั้นคบหาดูใจกันอยู่ แถมตอนนี้คบกันมานานกว่า7ปีแล้ว
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
<img class="aligncenter size-full wp-image-8049157" src="https://www.khaosod.co.th/wpapp/uploads/2024/01/mikepooklook-5.jpg" alt="" width="700" height="400" />
ซึ่งก่อนหน้านี้ หนุ่มไมค์ ก็เพิ่งเจอกระแสโซเชียลติติงกับภาพถ่ายคู่พี่สาวคนสนิทอย่าง <strong>อั้ม พัชราภา</strong> แล้วใส่แคปชั่นขำๆ <strong>เปิดตัวแฟน</strong> โดยมีคนบางส่วนไม่ขำ มองว่า ทีกับคนอื่นเรียกแฟนง่าย แต่กับตัวปุ๊กลุกไม่ยอมเรียกแฟนซักที

<img class="aligncenter size-full wp-image-8049155" src="https://www.khaosod.co.th/wpapp/uploads/2024/01/mikepooklook-3.jpg" alt="" width="700" height="400" />

ล่าสุด มีโอกาสดพูดคุยกับ หนุ่มไมค์ เนื่องจากเจ้าตัวกำลังจะมีผลงานเรื่อง<strong><em> ในรอยทราย</em> </strong>ทางช่อง7 จึงได้สัมภาษณ์ถึงความสัมพันธ์กับ ปุ๊กลุก ณ ขณะนี้

“คือด้วยความที่เราเป็นเพื่อนกันมาหลายปี ก่อนที่จะได้มาพูดคุยกันมากขึ้น พึ่งมาสนิทกันจริงๆตอนเรื่องนายฮ้อยทมิฬ เคยเล่นอตีตาด้วยกัน แล้วก็รอยรักแรงแค้น เห็นกันมาตลอด
<div class="ads_position_wrapper"></div>
ประทับใจเขาเรื่อง รอยรักแรงแค้น เขาช่วยเหลือผมเรื่องบทละคร พี่ตั้วเขาเขียนมา คืออารมณ์มันลึกเข้าไม่ถึง เขาเลยมาช่วย ก็เลยขอบคุณเขาที่ช่วยเรื่องการแสดง

ก็คุยกันมากขึ้น แล้วเราเหมือนเป็นเพื่อนกัน มาคบกันก็7ปี ก่อนหน้านี้ที่รู้จักกัน3ปี ก็เป็น 10 ปี ก็อยู่กันแบบสบายๆโตกันแล้วไม่ได้คาดหวัง”

<img class="aligncenter size-full wp-image-8049158" src="https://www.khaosod.co.th/wpapp/uploads/2024/01/mikepooklook-6.jpg" alt="" width="700" height="400" />

<strong>หลายคนชื่นชอบคู่ของเราเวลาเห็นโมเมนต์ที่อยู่ด้วยกัน?</strong>
“คือจริงๆชอบความสัมพันธ์นี้นะ พอเราเป็นเพื่อนกันมาก่อน เราเห็นหลายๆอย่าง มันเลยไม่คาดหวังในสิ่งผมจะต้องโพสต์วันสำคัญ ต้องอย่างนั้นอย่างนี้ ก็เป็นเพื่อนกันมาตั้งนาน เห็นฉันทำไหมล่ะ แต่ฉันจะทำให้นะ ก็โอเคแล้ว ก็เห็นกันมาทุกมิติแล้ว“

<strong>คนอื่นจะมองว่าไมค์เป็นคนที่ไม่ค่อยสนใจในความสัมพันธ์เลย แต่จริงๆหลังกล้องคือหวานมาก?</strong>
“อยู่ด้วยกัน เราดูแลกันเราจะต้องถ่ายรูปลง Instagram ให้คนเห็นด้วยเหรอ <strong>ถ้าผมไม่ดีก็คงจะอยู่ด้วยกันมาไม่ถึงเจ็ดปีหรอก ผมต้องมีส่วนดีบ้างล่ะ</strong> ก็ดูแลกันปรึกษากัน ส่วนใหญ่เรื่องที่เราคุยกันก็เป็นเรื่องชีวิต เรื่องงาน จัดการกับความคิด“

<strong>ปีนี้มีคุยเรื่องอนาคตกันมากขึ้นไหม?</strong>
“จูนปรับกันไปเรื่อยๆทุกปี หลังปีใหม่เราจะนั่งคุยกันว่าปีที่แล้วทำอะไรบ้างได้บทเรียนอะไร ปีนี้ตั้งเป้าจะทำอะไร เพิ่งได้คุยกันสั้นๆแค่นั้น <em>(หวังว่าจะได้เขียนข่าวดีของไมค์-ปุ๊กลุก)</em> เป็นไปได้ ก็แฮปปี้มีความสุขดี ก็… เป็นความลับไม่พูดดีกว่า”

<img class="aligncenter size-full wp-image-8049156" src="https://www.khaosod.co.th/wpapp/uploads/2024/01/mikepooklook-4.jpg" alt="" width="700" height="400" />
<div class="ads_position_wrapper mb-4"></div>
<img class="aligncenter size-full wp-image-8049154" src="https://www.khaosod.co.th/wpapp/uploads/2024/01/mikepooklook-2.jpg" alt="" width="700" height="400" />

&nbsp;