&nbsp;

&nbsp;

&nbsp;

&nbsp;

&nbsp;

&nbsp;

เย็นฉ่ำ! สาวไอเดียดี ติดแอร์ให้ศาลตายาย คลายร้อนให้เจ้าที่ จัดหนัก ตู้เย็น ไอแพด แถมจัดเวทีลิเกให้ด้วย โซเชียลแห่แซว ศาลพระภูมิไฮโซ

กลายเป็นคลิปวิดีโอไวรัลไปทั่วโลกโซเชียลขณะนี้ เมื่อมีผู้ใช้แพลตฟอร์ม TikTok : @kt_hairserum_by_kety ออกมาโพสต์คลิปวิดีโอ แชร์ไอเดียสุดล้ำ สู้กับอากาศร้อนในประเทศไทยขณะนี้ ติดเครื่องปรับอากาศจิ๋วให้ศาลตายาย แถมอุปกรณ์เสริมแบบจัดเต็ม จนโลกโซเชียลยกให้เป็นศาลพระภูมิไฮโซ

&nbsp;

โดยในคลิป ทางเจ้าของโพสต์ได้ทำการโชว์ติด เครื่องปรับอากาศตัวจิ๋ว ให้ศาลพระภูมิ ซึ่งแท้จริงแล้ว สิ่งนี้ คือ ที่ดับกลิ่นอับในรถยนต์ เป็นพลาสติกสี่เหลี่ยม ถูกตกแต่งรูปลักษณ์จนดูเหมือนเครื่องปรับอากาศจริง ๆ สามารถใส่ก้านหอมด้านใน เพื่อใช้กระจายกลิ่นหอมได้ ส่วนใหญ่นิยมติดไว้ในรถ

งานนี้ทำเอาชาวเน็ตกถูกอกถูกใจยกใหญ่ เข้ามาคอมเมนต์ชื่นชมและแซว อาทิ

ลูกหลานน่ารัก
รางวัลที่ 1 ต้องเข้าแล้วนะคะ
ฟีลเล่นบ้านตุ๊กตา สานฝันวัยเด็ก
รีโนเวทบ้านเลยค่ะ จบ ๆ 5555
ค่าไฟกระฉูดแน่ ไม่คิดจะกั้นห้องเลย
ตายายใช้ไอแพดซะด้วย
จากศาลเจ้าที่กลายเป็นบ้านของเล่นไปแล้ว
ดูทุกวันจนอยากมีศาลเป็นของตัวเอง

ภาพประกอบ จาก TikTok : @kt_hairserum_by_kety

โดยในช่องดังกล่าว มักจะลงคลิปวิดีโอตกแต่ง ‘ศาลพระภูมิ’ อยู่แล้ว ทั้งการตกแต่งด้วยนางรำจำนวนมาก มีเครื่องใช้ไฟฟ้า อาทิ เครื่องปรับอากาศ ตู้เย็น และของสุดฮิต ไอแพดก็มี

แถมยังเอาใจเจ้าที่แบบสุด ๆ ยกทั้งโรงละครงิ้ว โรงลิเกขนาดย่อส่วนเท่าตุ๊กตา มาจัดเต็มโชว์ให้ด้วย กลายเป็นวิดีโอไวรัลเรียกรอยยิ้มจากโลกโซเชียลเลยทีเดียว

&nbsp;

&nbsp;

&nbsp;

&nbsp;