<strong>รถไฟชนแบคโฮกระเด็น ทับร่างคนขับดับสลด นายจ้างยังสงสัย ทำไมมาทางนี้ ทั้งที่จุดที่ทำงาน ห่างจากบ้านแค่ 200 เมตร ตรงนี้ไกลตั้ง 1 กม.</strong>

เมื่อเวลา 18.00 น.วันที่ 5 ม.ค.67 ร.ต.ท.กาจน์พศุตม์ วัฒนศิริกุล รอง สว.(สอบสวน) สภ.เมืองชลบุรี ได้รับแจ้งมีรถไฟชนรถแบคโฮ บริเวณถนนจุดตัดทางรถไฟ ใกล้สระน้ำรองเบิร์ด หมู่ 3 ต.นาป่า อ.เมือง จ.ชลบุรี จึงรุดไปตรวจสอบพร้อมแพทย์เวร รพ.ชลบุรี และกู้ภัยมูลนิธิธรรมรัศมีมณีรัตน์

ที่เกิดเหตุพบศพ นายสมควร แพงวาปี อายุ 68 ปี ถูกรถแบคโฮทับร่าง โดยรถแบคโฮนั้นก็สภาพพังยับเยิน ส่วนรถไฟหลังจากให้หลักฐานตำรวจต้องรีบเดินทางไปจุดหมายกรุงเทพฯ ตามเวลา

จากการสอบถาม นายโกศล โคสี เจ้าหน้าที่กู้ภัย เปิดเผยว่า สำหรับบริเวณดังวกล่าว ก่อนหน้านี้มีเหตุเด็กอายุ 2-3 ปีถูกรถไฟชนเสียชีวิต บริเวณนี้มีชาวบ้านอาศัยหลายหลังคาเรือน พื้นที่นี้มีเจ้าหน้าที่เคยบอกไว้ว่า เป็นทางลักข้ามไม่สามารถจะทำไม้กั้นรถไฟได้

ขณะที่ นายวินัย ทรงแสงธรรม อายุ 63 ปี เจ้าของรถแบคโฮและนายจ้าง เปิดเผยว่า ผู้เสียชีวิตเป็นพนักงานขับรถ อยู่กันมานาน โดยปกติทางกลับบ้านจะไม่ผ่านทางนี้ วันนี้ทำงานที่ตรงหน้าบ้านผู้เสียชีวิตประมาณ 200 เมตรเท่านั้น เลิกงานก็กลับเข้าบ้านได้เลย ตนก็ไม่รู้ว่าทำไมมาทางนี้ เพราะทางนี้จะลำบากและไม่สมควรมา
<div class="ads_position_wrapper">
<div id="div-gpt-ad-4178984" class="" data-google-query-id="COaJnby9x4MDFVYdtwAd9cUKEA">
<div id="google_ads_iframe_/13542554/KS_middle_article_0__container__"><iframe id="google_ads_iframe_/13542554/KS_middle_article_0" tabindex="0" title="3rd party ad content" role="region" name="google_ads_iframe_/13542554/KS_middle_article_0" width="1" height="1" frameborder="0" marginwidth="0" marginheight="0" scrolling="no" aria-label="Advertisement" data-load-complete="true" data-google-container-id="3" data-mce-fragment="1"></iframe></div>
</div>
</div>
ตรงนี้ห่างจากที่ทำงานประมาณ 1 กิโลเมตร ชาวบ้านบอกว่ามีอุบัติบ่อย มีประมาณ 2-3 รายแล้ว จริงๆ น่าจะมีสัญญาณไฟเตือนว่ารถไฟจะมา เพราะรถไฟวิ่งจะใช้ความเร็วสูง เพราะมีทางข้ามทางร่วมทางแยกอยู่
<div class="ads_position_wrapper"></div>
<div class="ads_position_wrapper mb-4"></div>
<div></div>