&nbsp;

&nbsp;

&nbsp;

&nbsp;

&nbsp;

&nbsp;

<strong>อดีตครูสตรีวิทยา นอนเสียชีวิตในบ้านเป็นปี สภาพศพเหลือแต่โครงกระดูก น้องชายเผยปกติพี่สาวมักเก็บตัวเงียบ แต่ติดต่อไม่ได้หลายครั้ง จึงแจ้งตำรวจ</strong>

เจ้าหน้าที่ตำรวจ สภ.รัตนาธิเบศร์ จ.นนทบุรี รับแจ้งเหตุมีผู้เสียชีวิตภายในบ้านหลังหนึ่งใน ต.ท่าทราย อ.เมือง จ.นนทบุรี จึงประสานแพทย์จากสถาบันนิติวิทยาศาสตร์ และมูลนิธิป่อเต็กตึ้งรุดไปตรวจสอบ

ที่เกิดเหตุเป็นบ้านเดี่ยวชั้นเดียว บริเวณพื้นกลางบ้านพบศพผู้เสียชีวิตเป็นหญิง อายุ 76 ปี อดีตครูสอนหนังสือโรงเรียนสตรีวิทยา สภาพศพเหลือแต่โครงกระดูก เจ้าหน้าที่จึงรวบรวมชิ้นส่วนทั้งหมดเพื่อเก็บไว้เป็นหลักฐานทางนิติวิทยาศาสตร์ พิสูจน์อัตลักษณ์บุคคล

น้องชายผู้เสียชีวิต เปิดเผยว่า พี่สาวอยู่คนเดียวในบ้านหลังนี้ หลังจากสามีที่เป็นครูโรงเรียนเดียวกันเสียชีวิตไปหลายปีแล้ว ไม่มีทายาทสืบสกุล

ก่อนหน้านี้ตนติดต่อพี่สาวไม่ได้ แต่ไม่ได้เอะใจ เพราะปกติพี่สาวจะเป็นคนเก็บตัวเงียบ ไม่สุงสิงกับใคร ปีนึงตนจะแวะมาหาพี่สาว เพื่อนำรถพี่สาวไปต่อทะเบียน แต่ติดต่อพี่สาวไม่ได้มาหลายครั้งแล้ว จึงไปลงบันทึกประจำวันที่ สภ.รัตนาธิเบศร์ และนำเจ้าหน้าที่ตำรวจมาเป็นพยานในการเปิดบ้าน ก่อนพบว่าพี่สาวนอนเสียชีวิตในสภาพเหลือแต่โครงกระดูก
<div class="ads_position_wrapper"></div>
<div>

เบื้องต้น เจ้าหน้าที่ตำรวจสันนิษฐานว่าผู้เสียชีวิตซึ่งอยู่คนเดียวคนในบ้านหลังนี้อาจล้มป่วย แต่ไม่มีใครเข้ามาช่วยเหลือเพราะอยู่คนเดียว จึงทำให้เสียชีวิตอย่างอนาถ และทางเจ้าหน้าที่ได้มอบร่างให้กับมูลนิธินำส่งสถาบันนิติวิทยาศาสตร์ เพื่อหาสาเหตุการเสียชีวิตอย่างละเอียดต่อไป
<div class="ads_position_wrapper"></div>
<div class="ads_position_wrapper mb-4"></div>
<strong>source : <a href="https://www.facebook.com/HKS2017/posts/pfbid02gRJk9hyJy1dVXSxj22zVKtcjyJYTm96JCUHdB249n3tHQGc58A8MdDr9b61bP2T2l">โหนกระแส</a></strong>

&nbsp;

</div>