&nbsp;

&nbsp;

&nbsp;

&nbsp;

&nbsp;

&nbsp;

เมื่อเวลา 12.30 น. วันที่ 18 เมษายน ที่ จ.นครพนม ร.ต.อ.วิสันต์ จิตพิมพ์ รองสารวัตรสอบสวนสภ. หนองบ่อ อำเภอนาแก รับแจ้งเหตุมีรถยนต์กระบะ 4 ประตู เสียหลักชนเสาไฟฟ้า บริเวณริมถนน บ้านดอนโทน

ต.ก้านเหลือง อ.นาแก จ.นครพนม มีผู้เสียชีวิต และได้รับบาดเจ็บหลายราย จึงประสานทีมกู้ชีพโรงพยาบาลอำเภอนาแก กู้ภัยกตัญญูนาแก และเจ้าหน้าที่เกี่ยวข้อง ร่วมตรวจสอบช่วยเหลือ

ที่เกิดเหตุเป็นถนนสี่เลน ฝั่งมุ่งหน้าเข้า อ.นาแก เขตบ้านดอนโทน ต.ก้านเหลือง อ.นาแก จ.นครพนม พบรถกระบะสี่ประตู ยี่ห้ออีซูซุ สีเทา ในสภาพชนเสาไฟฟ้าขนาดใหญ่ริมถนนขาดสองท่อนหักโค่น ส่วนรถสภาพพังเสียหายทั้งคัน มีผู้เสียชีวิตคาที่ติดภายในรถ

จำนวน 5 ศพ ตรวจสอบในที่เกิดเหตุพบเป็นถนนสี่เลน เส้นทางตรงไม่มีจุดยูเทิร์นกลับรถ อีกทั้งตรวจสอบรถไม่มีรอยเบรก คาดว่า มาด้วยความเร็วทำให้เสียหลักชนเสาไฟฟ้าข้างถนน

<img class="img-responsive" src="https://www.mumkhao.com/img1/5/240418wqb7k.jpg" />

&nbsp;

ตรวจสอบทราบชื่อผู้เสียชีวิต รายแรกเป็น คือ

นายกาญไชย์ (สงวนนามสกุล) อายุ 47 ปี คนขับ

นางสมศรี (สงวนนามสกุล) อายุ 62 ปี แม่ของคนขับ

น.ส.กนกกร (สงวนนามสกุล) อายุ 16 ปี ลูกสาวคนขับ

นางสม (สงวนนามสกุล) อายุ 82 ปี เป็นญาติ

นางแสน (สงวนนามสกุล) อายุ 77 ปี เป็นญาติ

ส่วนอีกรายบาดเจ็บสาหัส ทราบชื่อคือน.ส.ไพจิตร (สงวนนามสกุล) อายุ 42 ปี เป็นภรรยาคนขับ เจ้าหน้าที่เร่งช่วยเหลือส่งโรงพยาบาลอำเภอนาแก อาการปลอดภัย

จากการสอบสวนของเจ้าหน้าที่ทราบว่า ก่อนเกิดเหตุ นายกาญไชย์ คนขับรถ เดินทางมาจากจังหวัดอำนาจเจริญ เพื่อไปเยี่ยมญาติที่จังหวัดสกลนคร นั่งมา 6 คน ขากลับถึงจุดเกิดเหตุ รถเกิดเสียหลัก ชนเสาไฟฟ้าอย่างจัง คาดว่าคนขับอาจจะหลับใน หรืออาจเสียหลักเนื่องจากใช้ความเร็วสูง จนกระทั่งมีผู้บาดเจ็บและเสียชีวิต ทั้งนี้ ทางเจ้าหน้าที่ฝากเตือนผู้ใช้รถใช้ถนน งดใช้ความเร็ว ง่วงห้ามขับ

&nbsp;

&nbsp;

&nbsp;

&nbsp;