&nbsp;

<strong>คลั่งทะเลาะกับหลวงพี่ วิ่งหนีเข้าโบสถ์ ปีนพระประธาน คว้ายอดเศียรพระ แต่พลาดพลัดตกลงมา พระพุทธรูปที่ตั้งอยู่เสียบกลางอกเสียชีวิต</strong>

เมื่อวันที่ 27 ก.พ.67 เจ้าหน้าที่ตำรวจสายตรวจ ตำบลหนองไผ่แก้ว สภ.บ้านบึง จ.ชลบุรี รับแจ้งจากพลเมืองดีว่า เกิดเหตุชายคลุ้มคลั่งอาละวาด ทำร้ายพระในวัดนิมมานราษฎร์บำรุง (หนองปรือ)
ก่อนจะวิ่งเข้าไปในโบสถ์ ขังตัวเองเอาไว้ พร้อมทำลายข้าวของในโบสถ์
<div class="ads_position_wrapper"></div>
<a href="https://www.khaosod.co.th/wpapp/uploads/2024/02/IMG_5064_aJrCAFE.jpeg"><img class="aligncenter size-large wp-image-8114871" src="https://www.khaosod.co.th/wpapp/uploads/2024/02/IMG_5064_aJrCAFE-696x384.jpeg" alt="" width="696" height="384" /></a>

หลังรับแจ้งทางพ.ต.อ.สมชาย ทิวงษา ผกก.สภ.บ้านบึง ผู้บังคับบัญชาทราบ พร้อมกับขอกำลังเจ้าหน้าที่ตำรวจมาสนับสนุน เนื่องจากเกรงว่าจะมีอาวุธ และไม่สามารถเปิดประตูโบสถ์ได้ จึงรอกำลังเสริมมาสนับสนุน ต่อมาหน่วยสนับสนุนนำอุปกรณ์โล่ ไม้ง่ามค้ำยัน เข้าที่เกิดเหตุ แบ่งกำลังทั้งตำรวจ ฝ่ายปกครอง อาสาสมัคร ตชต.และพลเมืองดี เป็น 4 ชุด ทั้งด้านหน้า หลัง และด้านข้างซ้ายขวา ตะโกนเรียกให้ผู้ที่อยู่ภายในทราบชื่อคือ นายปรีชา หรือเอก เปิดประตู แต่ไม่ได้ยินเสียงตอบรับ

<a href="https://www.khaosod.co.th/wpapp/uploads/2024/02/IMG_5059_7xHVapJ.jpeg"><img class="aligncenter size-large wp-image-8114869" src="https://www.khaosod.co.th/wpapp/uploads/2024/02/IMG_5059_7xHVapJ-696x387.jpeg" alt="" width="696" height="387" /></a>

จากนั้นจึงค่อยๆ ใช้ไม้ง่ามดันประตูออก แต่ปรากฏว่าไม่สามารถเปิดประตูได้ ประตูหน้าต่างถูกล็อกจากข้างใน ผ่านไปหลายนาทีจึงย้อนมาเปิดประตูโบสถ์ด้านหลังอีกครั้ง แต่คราวนี้สามารถเปิดประตูออกได้ เจ้าหน้าที่จึงใช้โล่บังพร้อมกับไม้ง่าม เดินเท้าเข้าไป
<div class="ads_position_wrapper"></div>
<a href="https://www.khaosod.co.th/wpapp/uploads/2024/02/IMG_5062_yWEKq4E.jpeg"><img class="aligncenter size-large wp-image-8114870" src="https://www.khaosod.co.th/wpapp/uploads/2024/02/IMG_5062_yWEKq4E-696x304.jpeg" alt="" width="696" height="304" /></a>

จากนั้นจึงเปิดตะตูโบสถ์อีกข้างออก ทั้ง 2 ข้างเดินเท้าโอบ พลางร้องเรียกผู้ก่อเหตุ แต่ไม่มีเสียงตอบรับกระทั่งเดินมาถึงบริเวณหน้าพระประธาน พบนายเอก นอนหงายกลางอก (ลิ้นปี่) ถูกพระพุทธรูป (พระพุทธสิหิงค์) เสียบปักฝังคาหน้าอก นอนจมกองเลือดเสียชีวิต ท่ามกลางความประหลาดใจของเจ้าหน้าที่อาสา และพลเมืองดีที่เข้าร่วมระงับเหตุ

<a href="https://www.khaosod.co.th/wpapp/uploads/2024/02/Screenshot-2024-02-27-155116.jpg"><img class="aligncenter size-large wp-image-8114872" src="https://www.khaosod.co.th/wpapp/uploads/2024/02/Screenshot-2024-02-27-155116-696x350.jpg" alt="" width="696" height="350" /></a>

จากการตรวจสอบรอบๆ ที่เกิดเหตุพบเศษแก้วแตกกระจัดกระจายทั่วบริเวณหน้าพระประธาน โต๊ะบูชาที่ตั้งวางพระพุทธรูปพระพุทธสิหิงค์เอียงโน้มมาทางด้านหน้า เชิงเทียน พานพุ่ม ล้มระเนระนาด ส่วนด้านหลังพบคราบรอยเท้าเปรอะพนัง

<a href="https://www.khaosod.co.th/wpapp/uploads/2024/02/IMG_5058_Z9u6zu8.jpeg"><img class="aligncenter size-large wp-image-8114882" src="https://www.khaosod.co.th/wpapp/uploads/2024/02/IMG_5058_Z9u6zu8-696x398.jpeg" alt="" width="696" height="398" /></a>

คาดว่าผู้เสียชีวิตใช้เท้ายันกำแพงกับตัวองค์พระประธานพาตัวเองขึ้นไปบนส่วนสูงสุดขององค์พระ และพลัดตกลงมาด้านหน้าถูกยอดแหลมพระพุทธรูปเสียบเข้าที่หน้าอก เสียชีวิตต่อจากนั้นทางเจ้าหน้าที่จึงรอแพทย์เวร หน่วยพิสูจน์หลักฐาน พฐ.2 ชลบุรี เข้าตรวจสอบที่เกิดเหตุ เบื้องต้นผู้เสียชีวิตถูกของมีคมแทงเข้าที่หัวใจและปอด ทำให้เสียชีวิต

จากการสอบถามพระเบส พระลูกวัดดังกล่าว ภายหลังถูกจับลาสิกขา เล่าว่า ผู้เสียชีวิต มาหาตนที่วัดช่วงวันมาฆบูชา มาอาศัยนอนที่กุฏิ ที่ผ่านมาก็ปกติดีทุกอย่าง แต่เมื่อเช้าผู้เสียชีวิตทะเลาะและทำร้ายด้วยการใช้หลอดไฟฟาดมาที่แขนตน จึงรีบวิ่งออกมานอกกุฏิขอความช่วยเหลือจากพระในวัด ส่วนผู้ตายก็วิ่งเข้าไปในโบสถ์ ปิดประตู ไม่ให้ใครเข้า ต่อมาทางตำรวจและพลเมืองดีก็มาที่เกิดเหตุ ตามที่เห็น ส่วนตนก็ยอมรับว่าพึ่งจะเสพยาบ้าไป 1 เม็ด เมื่อช่วงเย็นของวันที่ 26 ก.พ. ที่ผ่านมา

พระครูอนุชา วังสระธรรมโม เจ้าอาวาสวัด เปิดเผยว่า ได้ยินแต่เสียงเอะอะ โครมคราม อยู่ในโบสถ์ และก็เสียงเงียบหายไป กระทั่งมาทราบข่าวว่า นายปรีชาเสียชีวิต

ส่วนผู้ก่อเหตุเคยมาจำวัดอยู่ที่วัดแห่งนี้ เป็นช่วงเวลาสั้นๆ บวชมาจากวัดอื่น ตอนที่เข้ามาทางญาติทำบุญอัฐิ หลังจากงานทำบุญผ่านไปก็กลับไปจำวัดที่บวช ทราบว่าพึ่งจะสึกจากพระประมาณ 1 เดือน ส่วนพระที่ถูกทำร้ายที่บวชอยู่ที่วัดแห่งนี้ ก็พึ่งบวชมาได้ประมาณ 1 เดือน ปล่อยให้ทางเจ้าหน้าที่ตำรวจดำเนินการตามกฎหมาย

ด้านนายกล้า ขันตรี อายุ 47 ปี อาสากู้ภัย ที่เข้าไปช่วยระงับเหตุ เปิดเผยว่า ได้รับแจ้งว่าประตูโบสถ์ไม่สามารถเปิดได้ ตนเดินเท้าเข้ามาด้านหลังพยายามเปิดแต่ก็ไม่สามารถเปิดได้จริงๆ คิดว่าถูกล็อกมาจากข้างใน กระทั่งมีอส. อีกท่านหนึ่ง เปิดประตูด้านหลังโบสถ์ออกได้ หลังจากก่อนหน้านี้ก็พยายามเปิดอยู่นานเช่นกัน
<div class="ads_position_wrapper mb-4"></div>
สำหรับการเสียชีวิตของนายปรีชาคาดว่าผู้ตายปีนขึ้นไปส่วนบนสุดของพระประธาน เนื่องจากมีรอยเท้าติดกับพนังโบสถ์ ก่อนที่จะไปคว้าส่วนที่เป็นยอดเศียรพระหลุดพลัดตกลงมากระแทกถูกยอดแหลมของพระพุทธสิหิงค์เสียบเข้าที่กลางอกเสียชีวิต

&nbsp;