<strong>บุรีรัมย์ สารวัตรสืบ เดินหน้าทำมาหากิน ยึดอาชีพสุจริตไม่อายใคร ผันตัวพ่อค้าหาบเร่ ขายของตามงานบุญ สร้างรายได้เสริมครอบครัว สุดภูมิใจ ลูกรับรู้-อยากทำตาม</strong>

2 ก.พ. 67 – ชาวบ้านในเขต อ.คูเมือง จ.บุรีรัมย์ ได้ถ่ายคลิปชายหาบของขายตามงานแข่งกีฬาประจำตำบล และจุดที่มีการจัดงาน เอาลงโซเชียล ทราบต่อมาชายคนดังกล่าว คือ พ.ต.ท.ชาญณรงค์ ไชยสาคร หรือ สารวัตรหนุ่ย ตำแหน่งสารวัตรสืบสวน สังกัด สภ.หินเหล็กไฟ อ.คูเมือง จ.บุรีรัมย์

<img class="alignnone size-full wp-image-8078983" src="https://www.khaosod.co.th/wpapp/uploads/2024/02/S__37371908_0.jpg" alt="" width="1384" height="886" />

ที่เคยเป็นข่าวใช้เวลาว่างจากการทำงาน มาเลี้ยงวัว เลี้ยงหมู และชำแหละเนื้อหมูขาย สร้างรายได้เสริมให้กับครอบครัว ปีละกว่า 400,000 บาท โดยที่ไม่ต้องหารายได้จากการรีดไถใคร จนชาวบ้านรู้จักกันดี

ล่าสุดสารวัตรหนุ่ย ผันตัวมาเป็นพ่อค้าหาบเร่ เอาแหนมหมู เนื้อแดดเดียว หาบขายตามงานกีฬาประจำตำบล หรืองานบุญที่มีผู้คนเป็นจำนวนมาก โดยไม่สนสายตาใคร ว่าจะเสียเกียรติ กับยศตำแหน่ง สารวัตรสืบ
<div class="ads_position_wrapper"></div>
<img class="alignnone size-full wp-image-8078989" src="https://www.khaosod.co.th/wpapp/uploads/2024/02/S__37371915_0.jpg" alt="" width="1352" height="824" />

ผู้สื่อข่าวตรวจสอบพบว่า ภายในรถกระบะที่ขับไปทำงาน จะมีอุปกรณ์หาบเร่ อยู่ท้ายรถ มีถังน้ำแข็งภายในจะมีแหนม และหมูแดดเดียวที่แพ็กอย่างดี ด้านหน้ารถมีชุดพ่อค้าหาบเร่ครบชุด ทั้งกางเกง , เสื้อผ้า, รองเท้าแตะ, หมวก และผ้าขาวม้า

<img class="alignnone size-full wp-image-8078984" src="https://www.khaosod.co.th/wpapp/uploads/2024/02/S__37371910_0.jpg" alt="" width="1276" height="741" />

พ.ต.ท.ชาญณรงค์ กล่าวด้วยว่า ปกติจะเลี้ยงวัว และเลี้ยงหมู และชำแหละหมูขายเนื้อหมู เพื่อเป็นรายได้เสริมให้กับครอบครัว ถือว่าทำรายได้ดีโดยไม่ต้องใช้เงินเดือนประจำ

<img class="alignnone size-full wp-image-8078990" src="https://www.khaosod.co.th/wpapp/uploads/2024/02/S__37371916_0.jpg" alt="" width="861" height="545" />

ต่อมาพบปัญหาเนื้อหมูขายไม่หมด จึงหันเอาเนื้อหมูมาทำเป็นแหนม และเนื้อแดดเดียว แต่ไม่สามารถหาส่งตามร้านค้าได้อย่างสะดวก เกรงว่าจะกระทบต่องานประจำคือข้าราชการ

<img class="alignnone size-full wp-image-8078987" src="https://www.khaosod.co.th/wpapp/uploads/2024/02/S__37371913_0.jpg" alt="" width="1478" height="932" />

จึงใช้วิธีเอาสินค้าและชุดหาบใส่ไว้ในรถ หลังออกเวรจะเปลี่ยนชุดเป็นชุดพ่อค้า เอาชุดตำรวจแขวนไว้ในรถ แล้วเดินหาบขาย กลับมีเสียงตอบรับจากคนทั่วไปเป็นอย่างดี ทั้งข้าราชการด้วยกัน และชาวบ้านเมื่อเห็นแล้วจะอุดหนุน
<div class="ads_position_wrapper mb-4"></div>
สารวัตรหนุ่ย กล่าวด้วยว่า หากถามว่ามีความรู้สึกอายใครหรือไม่ที่ไปหาบของขาย ตนไม่เคยอายใครเพราะเป็นอาชีพสุจริต ตรงกันข้ามกับมีความภูมิใจที่ลูกทั้ง 3 คนเห็นพ่อทำงานแล้วอยากจะทำตามเพื่อหารายได้พิเศษเหมือนพ่อ และสิ่งที่อยากจะพยายามสื่อสารคือคานหายที่นับวันจะเลือนหายไป จึงใช้วิธีหาบขาย

&nbsp;