วันนี้ (26 ส.ค. 66) นายเศรษฐา ทวีสิน นายกรัฐมนตรี เปิดเผยผ่านสื่อว่า พร้อมสานต่อนโยบายของพลเอกประยุทธ์ จันทร์โอชา โดยจะดูว่าสิ่งใดสำคัญ สิ่งใดสามารถทำต่อได้ ส่วนเรื่องยุทธศาสตร์ชาติ 20 ปี จะต้องมาดูว่าจะสามารถทำได้ หรือ ทำไม่ได้ เพราะโลกปัจจุบันเปลี่ยนไปพอสมควร

<img class="img-responsive" src="https://sv168.siamnews.com/14/23082653o4c.jpg" />

อย่างไรก็ตาม นายเศรษฐา ยอมรับว่า โผ ครม.ลงตัวมากขึ้น ซึ่งชื่อที่สื่อมวลชนนำเสนอมา ถือว่าใกล้เคียงมาก โดยขณะนี้ในส่วนของพรรคเพื่อไทย มีความลงตัว และใกล้เคียงแล้ว จะติดขัดเพียงแค่ 2-3 ตำแหน่งเท่านั้น ขณะที่กระแสข่าวที่พรรคภูมิใจไทย ได้นั่งกระทรวงมหาดไทยนั้น ขอให้ใจเย็นๆ ซึ่งทุกอย่างไม่มีปัญหา เช่นเดียวกับตำแหน่งผู้แทนการค้าไทยของรัฐบาลเดิม ก็จะถูกมาใช้ในรัฐบาลชุดใหม่นี้ด้วย ตามโครงสร้างเดิมที่มี 5 คน

<img class="img-responsive" src="https://sv168.siamnews.com/14/230826jhfso.jpg" />
<div>

นายกรัฐมนตรีคนที่ 30 กล่าวเพิ่มเติมว่า จะพยายามเต็มที่ในสภาวะที่ค่อนข้างจะลำบากและเศรษฐกิจมีปัญหา แต่เชื่อว่าคนที่ถูกคัดเลือกมาเป็นทีมเศรษฐกิจของพรรคเพื่อไทย พร้อมที่จะทำงานด้วยความเหน็ดเหนื่อย อย่างไรก็ตาม ไม่อยากจะตั้งแง่ว่าเป็นพรรคไหนหรือเป็นใคร และเชื่อว่าทั้ง 11 พรรค ทุกคนเข้าใจถ่องแท้ถึงความต้องการเข้าใจปัญหาของประชาชน เดินไปข้างหน้าเพื่อก้าวข้ามความขัดแย้ง

</div>
<img class="img-responsive" src="https://sv168.siamnews.com/14/230826jstfx.jpg" />

โดยในช่วงท้าย นายเศรษฐา ยังระบุถึงนโยบายดิจิทัลวอลเล็ต 10,000 บาทว่า เรื่องนี้เป็นเรื่องสำคัญเรื่องหนึ่ง เพราะเป็นนโยบายหลักของพรรคเพื่อไทย เราเดินหน้าเต็มที่แน่นอน แต่ขอดูรายละเอียดอีกนิด โดยวันจันทร์-อังคารนี้ จะมีการเชิญหน่วยงานเกี่ยวข้องมาหารือ หวังว่าภายในไตรมาส 1 ของปี 2567 จะสามารถเดินหน้าได้

<img class="img-responsive" src="https://sv168.siamnews.com/14/2308266172g.png" />

<img src="https://sv168.siamnews.com/14/23082653o4c.jpg" />