<strong>พร เปิดใจอีกรอบ รับสภาพจิตใจแย่ ช็อกรู้คนร้ายคือช่างกิต ลั่นไม่เกี่ยวอุ้มฆ่าผัว ที่ผ่านมาไม่รู้นิสัยใจคอช่างกิต เพราะแค่ทำงานร่วมกันเท่านั้น</strong>

จากคดีตำรวจจับกุม นายกิตติโชติ อายุ 37 ปี หนึ่งในทีมอุ้มฆ่า นายธนาสันต์ อายุ 33 ปี แล้วนำศพมาทิ้งไว้ข้างทาง บริเวณถนนเลียบมอเตอร์เวย์ ต.บางวัว

อ.บางปะกง จ.ฉะเชิงเทรา จากการสอบสวนพบว่า นายกิตติโชติ ได้ขับรถมากับ น.ส.พร อายุ 33 ปี ภรรยาของผู้ตาย มาสถานที่พบศพ ก่อนจะยืนดูตอนเจ้าหน้าที่เก็บร่างผู้ตาย ตามที่เสนอข่าวไปแล้วนั้น
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
สำหรับความคืบหน้า เมื่อวันที่ 2 ก.พ.67 ที่สภ.บางปะกง จ.ฉะเชิงเทรา พล.ต.ต.ฉัตรชัย สุรเชษฐพงษ์ รองผบช.ภ.2 พร้อมพล.ต.ต.นเรวิช สุคนธวิท ผบก.ภ.จว.ฉะเชิงเทรา และ พล.ต.ต.ธีระชัย ชำนาญหมอ ผบก.สส.ภ.2 แถลงจับกุมคนร้ายคดีอุ้มฆ่านายธนาสันต์

พล.ต.ต.ฉัตรชัย แถลงว่า ตำรวจขอศาลออกหมายจับนายกิตติโชติ ก่อนตำรวจตามไปจับกุมนายกิตติโชติ ที่อู่ซ่อมรถในจ.สมุทรปราการ สอบสวนนายกิตติโชติ ให้การรับสารภาพว่าก่อเหตุทั้งหมดจริง จากการตรวจสอบของตำรวจยังทราบด้วยว่า ยังมีผู้ร่วมก่อเหตุอีก 4 คนด้วย ก่อนได้รับการประสานอีก 4 คนเข้ามอบตัวกับเจ้าหน้าที่

จากการสอบสวนผู้ต้องหาให้การว่า นายกิตติโชติ เป็นคนขับรถ ก่อนพาผู้ตายขึ้นมาบนรถ โดยตอนนี้ผู้ต้องหาทั้ง 5 คนยังให้การไม่ตรงกัน แต่คนร้ายที่สังหารนั้น นายกิตติโชติให้การรับสารภาพว่าเป็นคนลงมือก่อเหตุ และอ้างว่าเป็นผู้นำศพไปทิ้งโดนคนเดียว โดยอีก 4 คนยังปฏิเสธไม่ได้ร่วมก่อเหตุด้วย แต่ตำรวจยังไม่ปักใจเชื่อว่านายกิตติโชติทำทั้งหมดเพียงลำพัง

ผู้สื่อข่าวรายงานว่า เจ้าหน้าที่เตรียมขอเข้าเก็บหลักฐานเพิ่มเติมในบ้านพักของผู้เสียชีวิต รวมถึงเก็บดีเอ็นเอของภรรยาของผู้ตายไปตรวจสอบ ทั้งปลอกหมอนและผ้าปูที่นอน เพื่อเทียบเคียง แม้ก่อนหน้านี้ภรรยาของผู้ตายจะปฏิเสธว่าไม่เกี่ยวข้องกับเหตุการณ์ที่เกิดขึ้นทั้งหมด
<div class="ads_position_wrapper"></div>
ด้านน.ส.พร เปิดใจหลังตำรวจเข้าตรวจค้นบ้านว่า “ตอนนี้สภาพจิตใจแย่มาก ยืนยันไม่มีส่วนเกี่ยวข้องกับเรื่องทั้งหมด โดยให้การกับตำรวจไปหมดแล้ว ไม่เคยคิดว่าช่างกิตจะทำแบบนี้”

“วันที่รู้ข่าวว่าคนร้ายเป็นช่างกิต ตกใจมาก ไม่คิดว่าจะเป็นคนแบบนี้ ที่ผ่านมาไม่รู้นิสัยใจคอช่างกิต เพราะแค่ทำงานร่วมกันเท่านั้น โดยต่อหน้าก็พูดจาดีกับทุกคน”
<div class="ads_position_wrapper mb-4"></div>
<ul>
 	<li><strong>อ่านข่าว</strong> : <a href="https://www.khaosod.co.th/around-thailand/news_8078801" target="_blank" rel="noopener">บุกจับทีม อุ้มฆ่าหนุ่ม ทิ้งริมถนนมอเตอร์เวย์ ช็อกซ้ำ เป็นคนที่พาเมียมาดูศพ</a></li>
 	<li><strong>อ่านข่าว</strong> : <a href="https://www.khaosod.co.th/crime/news_8073793" target="_blank" rel="noopener">เมียช็อก ผัวหายตัวไป 3 วัน เจอเป็นศพถูกฆ่า มัดมือ-เท้าทิ้งริมถนนมอเตอร์เวย์</a></li>
 	<li><strong>อ่านข่าว</strong> : <a href="https://www.khaosod.co.th/breaking-news/news_8079250" target="_blank" rel="noopener">พบแล้ว จยย.หนุ่มถูก อุ้มฆ่า มัดมือมัดเท้า ทิ้งริมถนนมอเตอร์เวย์</a></li>
</ul>
&nbsp;