&nbsp;

จากกรณีภาพที่เป็นไวรัลในโลกออนไลน์ หนุ่มน้อยป.5 กำพร้าแต่ไม่ท้อ เร่ขายนมเปรี้ยวหาเงินเลี้ยงชีพ พบว่าเด็กนักเรียนชายคนนี้ คือ ด.ช.พรพิพัฒน์ ชื่อเล่น น้องแม็ก อายุ 13 ปี กำลังศึกษาอยู่ชั้นประถมศึกษาปีที่ 5 โรงเรียนวัดสำนักกะท้อน ต.สำนักท้อน อ.บ้านฉาง จ.ระยอง สอบถามน้องแม็กทราบว่าน้องแม็กมีพี่สาว 1 คน อายุ 17 ปี คุณพ่อของน้องเสียชีวิตตั้งแต่น้องยังไม่ลืมตาดูโลก ส่วนคุณแม่เพิ่งเสียชีวิตจากอุบัติเหตุทางรถยนต์เมื่อปี 2564 ทำให้น้องและพี่สาวต้องกลายเป็นลูกกำพร้า

<img class="img-responsive" src="https://www.mumkhao.com/img1/5/2402120qdyw.jpg" />

พี่สาวของน้องแม็กนั้นย้ายไปอยู่กับญาติ ส่วนน้องแม็กอาศัยอยู่กับ นางสมหมาย หรือน้าแอน วิเชียรวัฒน์ อายุ 41 ปี เพื่อนสนิทของคุณแม่ของน้องแม็ก ที่คุ้นเคยและเอ็นดูน้องแม็กมาตั้งแต่สมัยที่คุณแม่ยังมีชีวิตอยู่

น้าแอนรักน้อง ดูแลน้องเหมือนลูกเหมือนหลาน แต่เพราะความเกรงใจทำให้น้องแม็กขอจ่ายค่าเช่าบ้านให้น้าแอนเดือนละ 300 บาท และค่ากินวันละ 40 บาท โดยเงินจำนวนนี้น้องได้มาจากการเดินเร่ขายนมเปรี้ยวทุกเย็นหลังเลิกเรียนนั่นเอง

&nbsp;

ชีวิตประจำวันของแม็ก จะตื่นนอนแต่เช้าตรู่ อาบน้ำ หลังจากนั้นตนเองต้องเดินไปโรงเรียนเป็นระยะทาง 1 กิโลเมตร เมื่อเลิกเรียนแม็กต้องรีบกลับบ้าน เพื่อเตรียมตัวไป รับจ้างขายนมเปรี้ยว แม็กจะเดินเร่ขายนมเปรี้ยวตามสี่แยกไฟแดง เพื่อนำเงินมาเลี้ยงชีพตนเองและเก็บไว้สำหรับการเรียนต่อในอนาคต

<img class="img-responsive" src="https://www.mumkhao.com/img1/5/240212yz38c.jpg" />

ในแต่ละวันขายได้ประมาณวันละ 10 ถุง จะได้ค่าจ้างถุงละ 20 บาท แต่บางวันก็ขายไม่ได้เลย ซึ่งวันจันทร์-ศุกร์ จะเร่ขาย ถึง สามทุ่ม และ ในช่วงวันหยุดแม็กจะเร่ขายนม ตั้งแต่บ่ายจนถึงประมาณ 4 ทุ่ม

ครูที่โรงเรียนทุกคน ยอมรับว่า แม็กเป็นเด็กที่มีหัวใจแกร่งมาก ทั้งเรียน ดี ขยัน และอดทน ซึ่งทางโรงเรียนก็พยายามหาทางช่วยเหลือเรื่องทุนการศึกษา เพราะแม็กเรียนที่โรงเรียนนี้มาตั้งแต่อนุบาล และเคยได้รับทุนการศึกษา แต่พอมาปีนี้ ไม่มีรายชื่อ ไม่รู้ว่าหลุดไปได้อย่างไร ก็พยายามขอจากหน่วยงานอื่นให้อีกแต่ผลยังไม่ออก
<div></div>
<div>

ด้าน น้าแอนบอกว่า เลี้ยงดูแม็กเหมือนลูกตั้งแต่บิดามารดาเสียชีวิตไป นิสัยของแม็กเป็นคนน่ารักอัธยาศัยดี รักเพื่อนรักพี่น้อง เป็นคนขยันอดทนทำงานหนักได้ ช่วยทำงานบ้านล้างจาน

ส่วนน้องแม็ก ยอมรับว่า ทุกวันเกิดความเหงา เพราะคิดถึงแม่ แต่ก็อดทน เวลาไปขายของก็ขายได้ไม่มาก แต่ก็ยังมีรายได้มาจุนเจือเลี้ยงตัวเอง อนาคตอยากเป็นหมอเพราะอยากรักษาคนจะได้ไม่เป็นเหมือนแม่ สิ่งที่ฝันอยากได้ตอนนี้คือเงินมาเป็นทุนการศึกษา ส่งตัวเองเรียนหมอ หากได้เป็นหมอจะได้รักษาผู้ป่วยได้บุญได้ช่วยเหลือผู้อื่น

&nbsp;

</div>