<strong>กรุงเทพฯ หนุ่มไรเดอร์ คุยกับเพื่อนในชุมชน เจอหน้าอริเก่า เขม่นกันมานาน โจทย์ดั้งเดิม ไม่รอช้า ชักอาวุธจ้วงแทงไม่ยั้ง เข้าคอ ราวนม ชายโครง ดับอนาถคาที่ จนท.เร่งติดตามผู้ก่อเหตุมาดำเนินคดี</strong>

16 ม.ค. 67 – ร.ต.อ.สวาท สัตย์แก้ว รองสว.(สอบสวน)สน.อุดมสุข รับแจ้งเหตุมีผู้ถูกแทงเสียชีวิตเหตุเกิดภายในซอยเฉลิมพระเกียรติร.9 ซอย 28 แยก6 แขวงดอกไม้ เขตประเวศ กทม. จึงพร้อมด้วยแพทย์นิติเวชโรงพยาบาลตำรวจ กองพิสูจน์หลักฐาน และอาสามูลนิธิร่วมกตัญญู

&nbsp;
<div class="udsg__content visible-content">

ที่เกิดเหตุอยู่ภายในชุมชนมหาดไทย 4 บริเวณทางเดินเท้าภายในชุมชน พบร่าง นายรัชกร ใบครุฑ หรือเอ็ม อายุ 35 ปี อาชีพไรเดอร์ มีบาดแผลถูกแทงที่คอฝั่งซ้าย ราวนมซ้ายและชายโครง นอนหายใจรวยริน เจ้าหน้าที่กู้ภัยมูลนิธิร่วมกตัญญูในที่เกิดเหตุพบมีดทำครัวยาว 20 เซ็นติเมตร เบื้อนเลือด ตกอยู่ 1 เล่ม จึงเก็บไว้เป็นหลักฐาน

จากการสอบสวนทราบว่า ผู้ตายเดินทางมาหาเพื่อนภายในชุมชนดังกล่าว ปรากฏว่า ระหว่างที่นั่งพูดคุยอยู่นั้น ได้เจอกับ นายเบนซ์ (ยังไม่ทราบชื่อ นามสกุล) อายุ 27 ปี เป็นโจทย์เก่า เคยมีเรื่องเขม่นกันมาก่อน

กระทั่งผู้ก่อเหตุได้ใช้อาวุธที่ทำครัวแทงผู้เสียชีวิต จากนั้นได้หลบหนีออกไปจากชุมชนทันที ขณะที่เพื่อนพยายามพยุงร่างผู้ตาย เพื่อนำไปส่งโรงพยาบาล แต่พอพาออกมาได้เพียง 10 เมตร ล้มลงและเสียชีวิตบริเวณทางเดินเท้าดังกล่าว
<div class="ads_position_wrapper"></div>
เบื้องต้นเจ้าหน้าที่ตำรวจได้มอบหมายให้เจ้าหน้าที่กองพิสูจน์หลักฐาน และเจ้าหน้าที่นิติเวช รพ.ตำรวจ เก็บพยานหลักฐานในที่เกิดเหตุ รวบรวมพยานหลักฐานเพื่อออกหมายจับผู้ก่อเหตุในความผิดฐานฆ่าผู้อื่น และติดตามจับกุมมาดำเนินคดีต่อไป

&nbsp;

</div>
<div></div>