&nbsp;

&nbsp;

&nbsp;

&nbsp;

&nbsp;

<strong>แบบนี้ก็มี! ประสบการณ์นี้ไม่ลืม หนุ่มเจอผู้โดยสารแม่ลูกอ่อน เอาผ้าห่มผูกเปล กล่อมเด็กกลางรถทัวร์ โซเซียลฯ แห่รีวิวชีวิตคนต่างจังหวัดที่ต้องเจอ อึ้งถึงผงะของจริง</strong>

ตกเป็นประเด็นให้ถกสนั่นโลกออนไลน์ เมื่อผู้ใช้เฟซบุ๊ก <strong>“<a href="https://www.facebook.com/photo?fbid=10226356121868880&amp;set=a.1521766563591">Manus Traveller</a>“</strong> ได้ออกมาแชร์ประสบการณ์ นั่งรถโดยสารประจำทางจากแม่สอด มากรุงเทพฯ

&nbsp;

ปรากฎว่า ต้องเจอแม่ลูกอ่อนรายหนึ่ง ได้นำผ้าห่มมาผูกเป็นเปลให้ลูกนอนกลางรถ แถมร้องเพลงกล่อมให้ลูกน้อยนอนหลับ แบบไม่เกรงใจใครอีกด้วย

<a href="https://www.khaosod.co.th/wpapp/uploads/2024/03/busmom.jpg"><img class="aligncenter size-full wp-image-8150906" src="https://www.khaosod.co.th/wpapp/uploads/2024/03/busmom.jpg" alt="" width="450" height="600" /></a>

โดยระบุไว้ว่า “จากประสบการณ์ตรงมาเล่าสู่กันฟัง นั่งรถโดยสารปรับอากาศ บขส ป.1 จากแม่สอด ไป กทม. ผู้โดยสาร 3 ใน 4 เป็นต่างด้าว

<strong>ระหว่างทาง แม่ลูกอ่อนต่างด้าว ลูกเกิดร้องไห้ไม่หยุด นางเลยเอาผ้าห่มที่รถแจกบนรถมาทำเป็นเปล แล้วเอาลูกน้อยใส่เปล แล้วไกวเปลไปมา</strong>

<strong>ยังไม่จบเพียงแค่นี้…</strong>

<strong>นางร้องเพลงกล่อมลูกด้วย</strong>

สรุปผมที่นั่งใกล้ ๆ ก็ได้อานิสงค์ฟังเพลงกล่อมลูกไปด้วย ตลอดทาง

ยังไม่นับ คนต่างด้าวชอบคุยโทรศัพท์เสียงดังตลอดทาง โดยไม่เกรงใจผู้โดยสารร่วมทาง
***ถ่ายตอนรถจอดตรงจุดพักรถ สลกบาตร กำแพงเพชร

*** แม่สอด มีสนามบินนานาชาติแม่สอด แต่ผูกขาดด้วยสายการบินxx บินไปกลับดอนเมืองเกือบหมื่นบาท…ไม่ไหว”

ไม่เพียงแค่นั้น ยังเปิดใจกับทางทีมข่าวสดด้วยอีกว่า<strong>“มันเรื่องจริงที่คนแม่สอดต้องเจอเวลาขึ้นรถไป กทม.</strong> เสียงคุยโทรศัพท์ดังมาก ต้องเจอกับ เด็กๆ พม่าร้องเสียงดัง

ถ้าจะขึ้นเครื่องก็แพงมาก ไปกลับ เกือบหมื่น ต้องทนใช้บริการรถโดยสาร ที่มีทางเลือกแค่ 3 บริษัท บขส 999 คือ ดีสุด”
<div id="attachment_8150951" class="wp-caption aligncenter"><a href="https://www.khaosod.co.th/wpapp/uploads/2024/03/busmom3.jpg"><img class="wp-image-8150951 size-full" src="https://www.khaosod.co.th/wpapp/uploads/2024/03/busmom3.jpg" alt="" width="640" height="427" aria-describedby="" /></a>
<p class="wp-caption-text">ภาพประกอบ</p>

</div>
&nbsp;

งานนี้เมื่อแชร์ออกไป ชาวเน็ตพากันอึ้ง เข้ามาคอมเมนต์เป็นจำนวนมาก หลากหลายมุมมอง ทั้งสะท้อนความเหลื่อมล้ำของชาวต่างหวัด และแชร์ประสบการณ์ แย่ ๆ ที่เคยเจอเหมือนกัน
<ul>
 	<li><strong>คอมเมนต์บางส่วน</strong></li>
</ul>
-ไม่รู้จะอึ้งกับเรื่องไหนก่อนดี ระหว่างเปลกล่อมลูก กับตั๋วเครื่องบินราคาเกือบหมื่น

-แม่สอด สายการบินผูกขาด ไป – กลับ กทม. เกือบ หมื่น ช่วงเทศกาล ไม่ต้องพูดถึงเลย

-นั่งรถทัวร์ ก็เจอแบบนี้ สารพัด เสียง กลิ่น ประเทศแม่สอด

จะว้าวอะไรก่อนดีระหว่างผูกเปลบนรถทัวร์ กับค่าตั๊วบินที่แพงเวอร์

-เสน่ห์ของ บขส. เลยล่ะ นั่งแล้วได้เห็นอะไรหลายๆอย่าง เกิดพลังอยากพัฒนาบ้านเมือง ถ้านั่งบริษัทอื่น หรือนั่งเครื่องเราจะไม่เจอบรรยากาศแบบนี้เลย

-ทนเสียงกล่อม กับ ทนเสียงเด็กร้อง คุณเลือกอะไรครับ แม่เด็กเลือกที่จะทำทุกทางให้หยุดร้อง และมีความจำเป็นต้องเดินทาง แล้วลูกก็ติดเปล ว้าวุ่นเลยทีนี้
<div class="ads_position_wrapper mb-4"></div>
-ถือว่าเป็นเครื่องฝึกฝนจิตใจเราครับ

&nbsp;

&nbsp;