<strong>ชาวเน็ตขุดโพสต์ กำนันนก ตั้งวงสั่งถอดเสื้อพรึ่บ ตร.โผล่อื้อ หน่อง ท่าผา เขียนแคปชั่นเด็ด ลูกพี่ลั่นใครสดมาเจอที่ตาก้องได้</strong>

สังคมกำลังติดตามคดีอุกอาจ <strong>นายธนัญชัย หมั่นมาก</strong> หรือ <strong>หน่อง ท่าผา</strong> ก่อเหตุยิง <strong>พ.ต.ต.ศิวกร สายบัว</strong> สว.ส.ทล.1 กก.2 บก.ทล. เสียชีวิต และ <strong>พ.ต.ท.วศิน พันปี</strong> รอง ผกก.2 บก.ทล.บาดเจ็บสาหัส ที่บ้าน<strong>นายประวีณ จันทร์คล้าย</strong> หรือ <strong>กำนันนก</strong> ใน จ.นครปฐม

ต่อมาเจ้าหน้าที่ตำรวจ วิสามัญ <strong>หน่อง ท่าผา</strong> ในพื้นที่ ซอยโรงธูปร้าง ม.6 ต.อุโลกสี่หมื่น อ.ท่ามะกา จ.กาญจนบุรี ขณะกำลังพยายามต่อสู้ปะทะกับเจ้าหน้าที่ตำรวจ เพื่อหลบหนีจากการจับกุม ขณะที่ กำนันนก เข้ามอบตัว และถูกเจ้าหน้าที่ดำเนินคดี เช่นเดียวกับ 6 ตำรวจที่อยู่ในคืนเกิดเหตุ และช่วย หน่อง ท่าผา และ กำนันนก หลบหนี
<img class="size-large wp-image-7859184" src="https://www.khaosod.co.th/wpapp/uploads/2023/09/315041033_1224506481462747_482700786637156476_n-696x522.jpg" alt="" width="696" height="522" aria-describedby="" /></a>
<p class="wp-caption-text">กำนันนก และ หน่อง ท่าผา</p>


ด้านโลกออนไลน์เข้าไปแสดงความคิดเห็นในเฟซบุ๊กของ <strong>หน่อง ท่าผา</strong> ที่ถ่ายไว้เมื่อวันที่ 7 พ.ย.2562 โดยเป็นภาพตั้งวงร่ำสุรากัน โดยผู้ร่วมวงต่างพากันถอดเสื้อกันหมด ซึ่งในจำนวนนี้ปรากฎภาพชายหัวเกรียนลักษณะคล้ายเจ้าหน้าที่ตำรวจร่วมวงอยู่ด้วยหลายคน โดยที่ หน่อง เขียนข้อความ ระบุว่า <strong>ลูกพี่ผมบอกว่าใครสดมา ตาก้อง ได้เลย</strong>