&nbsp;

&nbsp;

&nbsp;

&nbsp;

&nbsp;

&nbsp;

<strong>หนุ่มนั่งกินเบียร์เฉย ๆ วัยรุ่นตีกันในงาน วิ่งหนีมาทางโต๊ะที่กิน ตำรวจคิดว่าเป็นคู่กรณี คว้าปืนตบหน้า ร้องเรียนสื่อขอความเป็นธรรม</strong>

ความคืบหน้ากลุ่มวัยรุ่นประมาณ 5-6 คน มีเรื่องทะเลาะวิวาทกันบริเวณลานเบียร์ ในงานฉลองชัยชนะท่านท้าวสุรนารี อ.ลำทะเมนชัย จ.นครราชสีมา เมื่อคืนวันที่ 2 เม.ย. ที่ผ่านมา โดยเจ้าหน้าที่ตำรวจสืบสวนนอกเครื่องแบบ สภ.ลำทะเมนชัย ได้เข้าไปห้ามเหตุการณ์ พร้อมมีการใช้ด้ามปืนตบหน้าวัยรุ่นจนได้รับบาดเจ็บ

อย่างไรก็ตามผู้สื่อข่าวได้รับการเปิดเผยจาก นายนะ (สงวนชื่อนามสกุลจริง) อายุ 20 ปี ว่าถูกเจ้าหน้าที่ตำรวจใช้ด้ามปืนตบบริเวณใบหน้า จนได้รับบาดเจ็บ

นายนะ เล่าว่า ตนและเพื่อนรวม 5-6 คน ได้ไปเที่ยวงานย่าโม จนช่วงเวลาประมาณ 5 ทุ่ม ได้มีกลุ่มวัยรุ่นตีกันในงาน หนึ่งในผู้ที่ถูกทำร้ายได้วิ่งหนีมาทางกลุ่มของพวกตน ทำให้เจ้าหน้าที่ตำรวจวิ่งตามมาระงับเหตุ แต่ตำรวจกลับต่อว่ากลุ่มพวกตนว่าเป็นกลุ่มที่ก่อเหตุ

จากนั้นได้เกิดเหตุการณ์ชกต่อยกันชุลมุน โดยตำรวจนายหนึ่งได้ชักอาวุธปืนขึ้นมาตบหน้าตนและ เพื่อนได้รับบาดเจ็บ รวมถึงจากเหตุการณ์ชุลมุนจากความเข้าใจผิด ทำให้ตนถูกชกจนกระดูกเบ้าตาแตก ตนและเพื่อนจึงอยากออกมาร้องขอความเป็นธรรม เพราะไม่ใช่เป็นกลุ่มวัยรุ่นที่ก่อเหตุตามที่ตำรวจเข้าใจ

นางกัณฐิมาศ (สงวนนามสกุล) อายุ 44 ปี แม่ของหนึ่งในกลุ่มวัยรุ่นผู้เสียหาย กล่าวว่า ตนจะเอาเรื่องให้ถึงที่สุด เพราะผู้ที่ทำร้ายเป็นตำรวจ โดยตนจะไปร้องเรียนผู้บัญชาการตำรวจภูธรภาค 3 หากไม่เป็นผลจะเดินทางไปร้องยังสำนักงานตำรวจแห่งชาติต่อไป
<div class="ads_position_wrapper"></div>
<div class="ads_position_wrapper mb-4"></div>
ต่อมา ผู้สื่อข่าวได้สอบถามไปยังตำรวจ สภ.ลำทะเมนชัย ได้รับการชี้แจงจากตำรวจว่า จะเชิญกลุ่มวัยรุ่นผู้เสียหายเข้ามาสอบสวนข้อเท็จจริง หากพบว่าใครเป็นคนก่อเหตุทะเลาะวิวาทในงานจะดำเนินคดีตามกฎหมายทันที ส่วนผู้เสียหายที่อ้างว่าถูกตำรวจใช้ปืนตบหน้า จะเรียกเจ้าหน้าที่ตำรวจชุดที่ไประงับเหตุมาสอบสวน โดยรับปากว่าจะให้ความเป็นธรรม

&nbsp;

&nbsp;