&nbsp;

&nbsp;

&nbsp;

&nbsp;

<strong>ฝรั่งได้เมียไทย สุดงง หลังแต่งงานสินสอดหายไปไหน ถามเมียก็โบ้ยว่าแม่เก็บ อึ้ง เห็นลูกหลานออก iPhone iPad ฉ่ำ</strong>

เป็นอีกหนึ่งกระทู้เรดดิทที่ได้รับความสนใจไม่น้อย เมื่อชาวต่างชาติรายหนึ่งได้ปรึกษาเกี่ยวกับภรรยาชาวไทยว่า เขาโง่มากหรือไม่ ที่ยอมจ่ายสินสอดให้เธอ?

ก่อนหน้านี้เขาเคยเห็นกระทู้เกี่ยวกับสินสอดมาก่อน ด้วยประเด็นที่ว่าผู้ชายต้องจ่ายค่าสินสอดเท่าไหร่ ซึ่งคำตอบมีทั้ง “ไม่ต้องจ่าย” หรือ “จ่ายไปก่อนแล้วสินสอดจะถูกส่งคืนให้เจ้าบ่าวเจ้าสาว” เขาเห็นคำตอบแล้วค่อนข้างประหลาดใจ เพราะช่างไม่ตรงกับประสบการณ์ที่พบเจอเลย

เขาอธิบายว่า หลังจากพูดคุยกับภรรยาผ่านโลกออนไลน์มาสี่ปี พวกเขาก็ตกลงแต่งงานกันในปี 2565 โดยเธอเป็นอีสาน อายุมากกว่าเขาสองปี (ปัจจุบันเธออายุ 47 ปี) เคยผ่านการหย่าร้าง ไม่ได้จบการศึกษาระดับปริญญา อาศัยอยู่กับแม่และพี่สาวอีกสองคน

<a href="https://www.khaosod.co.th/wpapp/uploads/2024/03/dowry0323-2.jpg"><img class="aligncenter size-full wp-image-8153241" src="https://www.khaosod.co.th/wpapp/uploads/2024/03/dowry0323-2.jpg" alt="" width="1600" height="900" /></a>

ช่วงก่อนแต่งงาน พวกเขาได้พูดคุยเรื่องสินสอด โดยเธอต้องการให้เขาจ่ายเงินจำนวน 300,000 บาท สุดท้ายเธอยอมลดสินสอดลง เป็นเงิน 150,000 บาทและทองแทน
<div class="ads_position_wrapper"></div>
อย่างไรก็ตาม หลังจากแต่งงาน เขาไม่เคยเห็นสินสอดอีกเลย ไม่รู้ว่าด้วยซ้ำว่าถูกจัดการอย่างไร เธออ้างว่าสินสอดอยู่กับแม่ แต่เขาก็แน่ใจว่าจะเชื่อเธอได้หรือไม่ เพราะหลังแต่งงานไม่ถึงหนึ่งสัปดาห์ หลาน ๆ ของเธอก็ได้รับ iPhone – iPad เครื่องใหม่ และหลังจากนั้นไม่กี่สัปดาห์ หลานอีกคนได้ซื้อสกู๊ตเตอร์คันใหม่

เขาไม่ได้อยากจุดประเด็นเรื่องการจ่ายสินสอด และเขาเองก็เคารพประเพณีของไทย แต่การกระทำของครอบครัวภรรยา มันทำให้เขาอดตั้งคำถามไม่ได้จริง ๆ ว่า เขาโง่มากหรือไม่ ที่ตัดสินใจแต่งงานกับเธอ?

<a href="https://www.khaosod.co.th/wpapp/uploads/2024/03/dowry0323-1.jpg"><img class="aligncenter size-full wp-image-8153239" src="https://www.khaosod.co.th/wpapp/uploads/2024/03/dowry0323-1.jpg" alt="" width="1600" height="900" /></a>

ด้านคำตอบของชาวเน็ตนั้นมีหลากหลาย บ้างก็มองว่า <strong>“เขาไม่ไว้ใจภรรยา”</strong> หากอ้างอิงตามกฎหมายไทย สินสอดจะตกเป็นของพ่อแม่ฝ่ายผู้หญิงหลังการแต่งงาน ดังนั้นทางฝั่งภรรยาจะนำไปใช้อย่างไรก็ย่อมได้

อย่างไรก็ตาม ส่วนใหญ่มองว่า “ครอบครัวของภรรยากำลังฉกฉวยผลประโยชน์” โดยใช้เงินของเขาไปกับสิ่งของฟุ่มเฟือย เพราะคนไทยส่วนใหญ่นิยมคืนสินสอดให้คู่รัก เพื่อเป็นต้นทุนให้พวกเขาเริ่มต้นชีวิตคู่ร่วมกัน ไม่ใช่เก็บไว้ฝ่ายเดียวเช่นนี้
<div class="ads_position_wrapper mb-4"></div>
<em>“โง่ 100 เปอร์เซ็นต์ เป็นพฤติกรรมที่น่าขยะแขยงมาก โดยเฉพาะอย่างยิ่ง กับการที่พวกเขาใช้มันกับสินของฟุ่มเฟือยอย่าง iPhone Ipad”, “ยังมีหลายคนมองว่าการที่ลูกสาวได้แต่งงานกับฝรั่งเหมือนการแจ็กพอต”, </em><em>“คุณแต่งงานกับคนที่คุณคุยด้วยทางออนไลน์?”,</em><em>“หากคุณไม่สามารถไว้วางใจภรรยาของคุณได้ ความสัมพันธ์คงไม่ดีเท่าไหร่นะ” , “ถ้าคุณออกค่าสินสอด เงินนั้นก็จะไม่ใช่ของคุณอีกต่อไป ทำไมถึงสงสัยเกี่ยวกับมันล่ะ? คุณไม่ไว้ใจภรรยาของคุณหรือ?”</em>

&nbsp;

&nbsp;