&nbsp;

&nbsp;

&nbsp;

&nbsp;

&nbsp;

&nbsp;

วันที่ 10 มีนาคม 2567 เกิดเหตุเพลิงไหม้รถยนต์บริเวณช่วงหลักกิโลเมตรที่ 133 บนทางหลวงพิเศษหมายเลข 6 หรือถนนมอเตอร์เวย์ M6 บางปะอิน-นครราชสีมา เจ้าหน้าที่แขวงทางหลวงนครราชสีมาที่ 2 จึงรุดไปตรวจสอบพร้อมวิทยุสื่อสารขอสนับสนุนรถดับเพลิงอาสาสมัครตำรวจทางหลวงและองค์กรปกครองส่วนท้องถิ่น

<img class="img-responsive" src="https://www.mumkhao.com/img1/11/240310w0lgk.png" />

ที่เกิดเหตุอยู่ด้านขาขึ้น มุ่งหน้าภาคตะวันออกเฉียงเหนือ พบเพลิงลุกไหม้รถเก๋ง ฟอร์ด สีแดง เลขทะเบียน 4ขฒ 1476 กรุงเทพมหานคร ท่ามกลางเปลวแดดร้อนระอุ เจ้าหน้าที่ระดมฉีดน้ำใช้เวลาประมาณ 5 นาที จึงสามารถควบคุมเพลิงได้

&nbsp;

จากการสอบสวนทราบว่า ในขณะที่ นายไมเคิล ขับรถเก๋งพร้อมภรรยาเดินทางกลับไปงานมงคลสมรสญาติใน จ.นครราชสีมา สังเกตเกจ์วัดความร้อนขึ้นสูงสุดและมีควันขึ้นในฝากระโปรงรถ จึงรีบชะลอความเร็ว เพื่อจอดข้างทาง

จากนั้นได้นำสิ่งของสัมภาระด้านในออกมา เพียงไม่ถึง 1 นาที เพลิงได้ลุกไหม้อย่างรวดเร็ว สันนิษฐานเบื้องต้นรถคันดังกล่าวไม่ได้ดัดแปลงติดตั้งแก๊ส น่าจะเกิดจากระบบระบายความร้อนขัดข้อง

เรียบเรียง มุมข่าว

&nbsp;

&nbsp;