&nbsp;

&nbsp;

&nbsp;

&nbsp;

&nbsp;

&nbsp;

<strong>เปิดคลิปสุดช็อก พนักงานร้านข้างๆ วิ่งหนีตาย นาทีตึกถล่มกลางเมืองสกลฯ </strong>

วันที่ 31 มี.ค.67 จากกรณีเกิดเหตุอาคารอยู่ระหว่างรื้อถอนพังถล่มลงมา ทำให้ร้านค้าที่อยู่ติดกันได้รับความเสียหาย โชคดีที่ไม่มีผู้บาดเจ็บหรือเสียชีวิต เหตุเกิดใจกลางเมืองสกลนคร ตามที่เสนอข่าวไปแล้วนั้น <strong>อ่านข่าว <a href="https://www.khaosod.co.th/breaking-news/news_8165971" target="_blank" rel="noopener">ด่วน! อาคารถล่มกลางเมืองสกลนคร ฝุ่นฟุ้งกระจาย ชาวบ้านวิ่งหนีตาย เผยเอียงตั้งแต่เมื่อวาน</a></strong>

&nbsp;

ล่าสุดผู้สื่อข่าวรายงานว่า เฟซบุ๊กเพจ “<strong><a href="https://www.facebook.com/watch/?v=448747164387113&amp;t=0" target="_blank" rel="noopener">สกลนคร ซิตี้</a></strong>” ได้เผยแพร่คลิปวงจรปิดภายในร้านอาหารที่อยู่ติดกับอาคารที่ถล่มเมื่อช่วงบ่าย โดยเป็นภาพมีคนนั่งอยู่ที่โต๊ะ ระหว่างนั้นยังไม่มีลูกค้า แต่แล้วจู่ๆ ตัวอาคารที่พังก็ได้ถล่มเข้ามาในร้านจนพังเสียหาย

จนพนักงานคนดังกล่าวรู้ตัวทัน จึงรีบวิ่งหนีตายออกมายังที่ปลอดภัยได้หวุดหวิด แต่ก็พบว่ามีฝุ่นลอยฟุ้งจนขาวโพลนไปทั้งร้าน และตัวร้านได้รับความเสียหายด้วย

ขณะเดียวกัน เฟซบุ๊กเพจ <strong><a href="https://www.facebook.com/sakonprd/posts/pfbid0RxFqyoTC5utRgkoP45NHUK6HZyz3APwbnmxdHHSvGK8rYGJy5pYcN6LbvaQw3Zdql" target="_blank" rel="noopener">ประชาสัมพันธ์จังหวัดสกลนคร</a></strong> ได้ระบุว่า วันนี้ (31 มี.ค.67) เวลา 14.00 น. ได้เกิดเหตุตึกแถวสองคูหา สี่ชั้น ถนนเจริญเมือง เขตเทศบาลนครสกลนคร อ.เมือง จ. สกลนคร ทรุดตัวระหว่างการรื้อถอนชั้นที่สอง (ชั้นที่สี่และสามได้รื้อถอนไปแล้ว) โดยสาเหตุเกิดจากผู้รับจ้างรื้อถอนได้ใช้

รถแบคโฮหัวเจาะทำการสกัดเสาที่เป็นโครงสร้างหลัก เพื่อดึงตัวอาคารที่ต้องการรื้อถอนไปด้านหลังซึ่งเป็นพื้นที่ว่าง ทำให้ส่วนอาคารที่ทำการสกัดไว้แล้วยุบตัวลง ส่งผลให้เกิดความเสียหายบางส่วนที่ร้านอาหารซึ่งอยู่ข้างเคียง (กำแพงและวัสดุภายในร้าน) สำหรับเหตุการณ์นี้ไม่มีผู้บาดเจ็บและเสียชีวิต

โดยนายณัฐวัสส์ วิริยานภาภรณ์ ผู้ว่าราชการจังหวัดสกลนคร ลงพื้นที่ตรวจสอบที่เกิดเหตุ เบื้องต้นพบว่าการรื้อถอนได้มีการขออนุญาตเทศบาลนครสกลนครถูกต้องตามกฎหมายและมีวิศวกรของผู้รับจ้างควบคุมการรื้อถอน ขณะนี้ได้มีการปิดกั้นพื้นที่และ

การจราจรในบริเวณเกิดเหตุ พร้อมทั้งให้หยุดดำเนินการรื้อถอน และให้ร้านอาหารหยุดบริการชั่วคราว โดยจังหวัดสกลนคร ได้มอบหมายให้สำนักงานโยธาธิการและผังเมืองจังหวัดสกลนคร ร่วมกับเทศบาลนครสกลนครและผู้รับจ้าง ดำเนินการประเมินสถานการณ์ในการรี้อถอนให้เกิดความปลอดภัยต่อไป
<div class="ads_position_wrapper"></div>
<div class="ads_position_wrapper mb-4"></div>
<iframe src="https://www.facebook.com/plugins/video.php?href=https%3A%2F%2Fwww.facebook.com%2Fsakonnakhon%2Fvideos%2F448747164387113%2F&amp;width=500&amp;show_text=true&amp;height=471&amp;appId" width="500" height="471" frameborder="0" scrolling="no" allowfullscreen="allowfullscreen" data-mce-fragment="1"></iframe>

&nbsp;

&nbsp;