สาวหายตัว ญาติพยายามตามหาไม่เจอ หลานเปิดดูในรถจอดอยู่ในบ้าน ช็อกพบศพ-เผยเหตุสลด

สาวเมืองแม่ฮ่องสอน พบเป็นศพดับสลดในรถ หลังหายตัว ก่อนหน้านั้นเริ่มมีอาการซึมเศร้า และหายตัวไปจนหลานชายตามหา ไปพบในรถเก๋งส่วนตัวดับสลด

เมื่อเวลา 17.00 น. วันที่ 5 ม.ค 67 พ.ต.ต.ณัฐวัฒน์ สิริจินดาวรรณ สารวัตรสอบสวนเวร สภ.เมืองแม่ฮ่องสอน รับแจ้งเหตุมีผู้เสียชีวิตในรถเก๋ง ภายในบ้านหลังหนึ่ง ตั้งอยู่หมู่ 5 ต.ปางหมู อ.เมือง จ.แม่ฮ่องสอน หลังรับแจ้งจึงเดินทางไปชันสูตรร่วมแพทย์เวร รพ.ศรีสังวาลย์ และเจ้าหน้าที่มูลนิธิบรรเทาสาธารณภัย จ.แม่ฮ่องสอน

เมื่อไปถึงที่เกิดเหตุซึ่งเป็นบ้านปูนชั้นเดียว พบรถยนต์เก๋งโตโยต้าวีออส สีดำ ป้ายทะเบียนเชียงใหม่ จอดหน้าบ้าน ภายในรถพบศพผู้เสียชีวิตเป็นหญิง อายุ 36 ปี นอนหงายอยู่บนเบาะหน้าฝั่งคนขับ สภาพศพน้ำลายฟูมปาก ตัวแข็ง

<a href="https://www.khaosod.co.th/wpapp/uploads/2024/01/86769_0_0.jpg"><img class="aligncenter size-full wp-image-8039886" src="https://www.khaosod.co.th/wpapp/uploads/2024/01/86769_0_0.jpg" alt="" width="752" height="423" /></a>

จากการตรวจไม่พบร่องรอยการต่อสู้ หรือถูกทำร้ายแต่อย่างใด ส่วนที่บริเวณที่พักเท้าเบาะหลัง พบเตา 1 ใบดับสนิทแล้ว มีถุงถ่านวางข้างเตาจำนวน 3 ถุง ถูกใช้ไปแล้วจำนวน 1 ถุง
<div class="ads_position_wrapper"></div>
<a href="https://www.khaosod.co.th/wpapp/uploads/2024/01/86764_0.jpg"><img class="aligncenter size-full wp-image-8039884" src="https://www.khaosod.co.th/wpapp/uploads/2024/01/86764_0.jpg" alt="" width="800" height="450" /></a>

จากการสอบสวนเบื้องต้นทราบว่า<strong><em> ผู้ตายมีอาการของโรคซึมเศร้า ก่อนหน้านั้นได้หายตัวไป ญาติพยายามตามหาแต่ไม่เจอ จนมีหลานชายของผู้ตายมาเปิดดูภายในรถเก๋ง พบเป็นศพน้ำลายฟูมปาก นอนแข็งเสียชีวิต ตรงเบาะนั่งคนขับ</em></strong>

<a href="https://www.khaosod.co.th/wpapp/uploads/2024/01/86768_0.jpg"><img class="aligncenter size-full wp-image-8039885" src="https://www.khaosod.co.th/wpapp/uploads/2024/01/86768_0.jpg" alt="" width="800" height="450" /></a>
<div class="ads_position_wrapper mb-4"></div>
เบื้องต้นคาดว่าเป็นการรมควันฆ่าตัวดับ จากสาเหตุที่ผู้ตายอาจผิดหวังในความรัก เพราะตรวจสอบในโทรศัพท์มือถือของผู้ตายมีข้อความสั่งลาแฟนเก่าด้วย

&nbsp;