<strong>แม่ค้าหวยช็อก! หวิดถูก 60 ล้าน ช็อกซ้ำอีกชุดเกือบคว้า 12 ล้าน โชคหลุดได้แค่ 6 ล้าน เผยยกมือขอพรพ่อปู่พญาศรีสัตตนาคราชทุกวันจนสมหวัง</strong>

วันที่ 17 ม.ค. 2567 ผู้สื่อข่าว จ.นครพนม รายงานว่า มีแม่ค้าผู้โชคดีถูกลอตเตอรี่รางวัลที่ 1 อยู่ที่บ้านทุ่งมน ม.8 ต.คำเตย อ.เมือง ซึ่งเป็นหมู่บ้านผู้ค้าสลากกินแบ่งรัฐบาล พบนางอ่อนจันทร์ สุริยนต์ หรือป้าอ้วน อายุ 63 ปี แม่ค้าลอตเตอรี่แผงลานพญานาค โดยมีญาติพี่น้องและเพื่อนแม่ค้าแห่ไปแสดงความยินดีถึงหน้าบ้าน
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
นางอ่อนจันทร์ เปิดเผยว่า ทั้งครอบครัวสามีและลูกชายมีอาชีพขายลอตเตอรี่ โดยตนขายมาตั้งแต่ปี 2538 ที่ผ่านมาถูกแม่ค้าด้วยกันฉ้อโกงจนเป็นหนี้ 3 ล้านกว่าบาท ต้องนั่งขายหวยตากแดดตากลมใช้หนี้มานานกว่า 5 ปีแล้ว<a href="https://www.khaosod.co.th/wpapp/uploads/2024/01/%E0%B9%81%E0%B8%95%E0%B8%81_6_%E0%B8%A5%E0%B8%B2%E0%B8%99.jpg"><img class="alignnone size-full wp-image-8056317" src="https://www.khaosod.co.th/wpapp/uploads/2024/01/%E0%B9%81%E0%B8%95%E0%B8%81_6_%E0%B8%A5%E0%B8%B2%E0%B8%99.jpg" alt="" width="800" height="512" /></a>นางอ่อนจันทร์ กล่าวต่อว่า ทุกวันที่นั่งขายอยู่ที่แผงลานพญานาค ริมฝั่งแม่น้ำโขง ก็จะยกมือขอพรองค์พ่อปู่พญาศรีสัตตนาคราชทุกวัน เพื่อขอให้มีโชคถูกรางวัลที่ 1 เพื่อจะปลดหนี้ก้อนนี้ และตระเวนทำบุญกับลูกสาวไปเรื่อย

นางอ่อนจันทร์ กล่าวอีกว่า เมื่อวันที่ 6 ม.ค. ที่ผ่านมา ตนเดินทางไปที่คำชะโนด อ.บ้านดุง จ.อุดรธานี กับสามีและลูกสาวเพื่อขอโชค โดยอธิษฐานว่าอยากจะขอโชคถูกหวย 3 ล้านแค่ปลดหนี้ภายในเดือน ม.ค.นี้ ได้บัตรคิว 77, 78 และ 79 ลูกสาวเลยไปซื้อลอตเตอรี่ลงท้ายเลข 2 ตัว 77, 78 และซื้อชุดใหญ่ 109797 ไว้ลุ้นเสี่ยงโชค

นางอ่อนจันทร์ กล่าวอีกว่า ต่อมาสามีได้กลับมาขายลอตเตอรี่ที่ลานพญานาค แล้วดึงลอตเตอรี่ในแผงตัวเองมาให้ตน 5 ใบ ในจำนวนนี้มีเลข 105979 ชุด 2 ใบ ก่อนที่สามีจะแบ่งไปขายให้ลูกค้าที่ลานพญานาค 1 ใบ
<div class="ads_position_wrapper">

นางอ่อนจันทร์ กล่าวต่อว่า วันนี้ตนไปทำธุระในตัวเมือง หลังหวยออกจึงกลับมาถามเพื่อนบ้านว่าเลขออกอะไร เพื่อนบ้านบอกว่าเลขท้ายรางวัลที่ 1 ออก 979 จึงล้วงกระเป๋ามาตรวจถึงกับช็อก ดีใจวิ่งรอบตัวบ้าน นึกว่าถูกรางวัลที่ 1 ได้โชค 12 ล้าน หาอีกใบก็ไม่พบ จึงต่อว่าสามีว่าไม่น่าแบ่งให้ลูกค้าเลย
<div class="ads_position_wrapper"></div>
นางอ่อนจันทร์ กล่าวอีกว่า จากนั้นจึงหยิบลอตเตอรี่ชุดใหญ่ 60 ล้าน หมายเลข 109979 ที่ซื้ออยู่คำชะโนดมาตรวจ ทำเอาช็อกซ้ำอีก เพราะผิดรางวัลที่ 1 ไปแค่ตัวเดียวคือเลข 5 เกือบได้โชคมหาศาล 60 ล้านบาท พูดแล้วยังขนลุก วาสนาอาจได้แค่ 6 ล้าน นอกจากนี้ตนยังถูกเลขหน้า 3 ตัว 429 จำนวน 1 ใบ และเลขท้าย 2 ตัว 61 อีก 2 ใบด้วย
<div class="ads_position_wrapper mb-4"></div>
นางอ่อนจันทร์ กล่าวต่อว่า สำหรับเงินรางวัล 6 ล้านบาท จะแบ่งใช้หนี้ 3 ล้าน ส่วนหนึ่งจะเก็บไว้ทำบุญบ้านและเป็นทุนค้าขายลอตเตอรี่ที่ลานพญานาคต่อไป หลังจากนี้ตนจะไปแก้บนที่คำชะโนดด้วย

&nbsp;

</div>