<strong>ผัวฝรั่งรับสารภาพแล้ว ฆ่าเมียชาวไทย อ้างพลั้งมือ ตร.เร่งสอบโยงปมมรดก 13 ล้าน นำตัวไปชี้จุดยังไร่ข้าวโพด อ.ครบุรี จ.นครราชสีมา</strong>

จากคดี น.ส.อรทัย โพสีงาม ภรรยาชาวสวิตเซอร์แลนด์ ได้รับเงินมรดกจากสามีที่เสียชีวิตเมื่อปี 2564 มากว่า 13 ล้านบาทไทย แล้วแต่งงานใหม่กับชายชาวสวิตเซอร์แลนด์อีกคน ก่อนที่จะย้ายมาอยู่ประเทศไทย ที่บ้านโคกแขวน หมู่ที่ 5 ต.เฉลียง อ.ครบุรี

จ.นครราชสีมา ได้ประมาณ 2 ปีเศษ แต่หายตัวไปอย่างมีเงื่อนงำ ตั้งแต่วันที่ 8 ม.ค.ที่ผ่านมา หลังจากที่เกิดมีปากเสียงกับสามีใหม่ไม่ทันข้ามวัน ผ่านมา 21 วัน แต่ยังไม่มีเบาะแส ที่นำไปสู่การพบตัว น.ส.อรทัย
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ต่อมานายโรแลนด์ โพสีงาม สามีชาวต่างชาติ น.ส.อรทัย ผู้สูญหายเดินทางไปยัง สภ.ครบุรี เพื่อติดต่อรับหนังสือเดินทางคืน หลังจากที่ทางเจ้าหน้าที่ตำรวจได้ยึดเก็บเอาไว้ก่อนหน้านี้

นายโรแลนด์ ยังยืนยันว่า ไม่เกี่ยวข้องกับการหายตัวไปของภรรยา และเขาก็ไม่ได้รู้สึกกังวลอะไร กังวลเพียงเรื่องเดียวคือ เมื่อไหร่ภรรยาจะกลับมา และตัวเขาก็ได้นำหลักฐานมาแสดงให้เจ้าหน้าที่ดูว่า เขาไม่ได้มีปัญหาทะเลาะกันรุนแรงหรือทำร้ายร่างกายกันกับภรรยาแต่อย่างใด

สำหรับความคืบหน้า วันที่ 29 ม.ค.67 รายงานข่าวแจ้งว่า ชุดสืบสวนเร่งสอบสวนนายโรแลนด์ ก่อนยอมรับสารภาพว่า ฆ่า น.ส.อรทัย ภรรยาตัวเอง โดยอ้างว่าพลั้งมือไป ก่อนตำรวจจะนำตัวไปชี้จุดยังไร่ข้าวโพด อ.ครบุรี ทั้งที่ก่อนหน้านี้ปฏิเสธว่าไม่เกี่ยวข้องกับการเสียชีวิตของภรรยา

โดยเจ้าหน้าที่อยู่ระหว่างสอบสวนขยายผลถึงเหตุการณ์ที่เกิดขึ้น รวมถึงที่มาไปที่ของการก่อเหตุสังหารภรรยาในครั้งนี้
<div class="ads_position_wrapper"></div>
<div class="ads_position_wrapper mb-4"></div>
<ul>
 	<li class="udsg__main-title"><a href="https://www.khaosod.co.th/around-thailand/news_8072373" target="_blank" rel="noopener">สามีใหม่ เมียฝรั่งมรดก13ล. เข้าพบตำรวจ ขอพาสปอร์ตคืน ปฏิเสธทุกข้อกล่าวหา</a></li>
</ul>
&nbsp;