&nbsp;

&nbsp;

&nbsp;

&nbsp;

&nbsp;

<strong>ด่วน! น้องแคร์ ถูกทางการมาเลเซียจับกุมตัว ติดต่อนักธุรกิจชาวไทยช่วยเหลือ เผยตอนนี้ปลอดภัยดี เหตุไ่ติดต่อครอบครัว เพราะถูกยึดโทรศัพท์</strong>

จากกรณี น.ส.ชุติมณฑน์ จันทวิสิทธิ์ หรือน้องแคร์ อายุ 26 ปี ชาว อ.ด่านซ้าย จ.เลย หายตัวออกจากบ้านตั้งแต่วันที่ 8 มี.ค.67 โดยแจ้งกับครอบครัวว่า จะเดินทางไปทำงานในพื้นที่ จ.สมุทรปราการ แต่เปลี่ยนใจมุ่งหน้ามาทำงานในพื้นที่ จ.กาญจนบุรี ก่อนที่ตำรวจจะยืนยันว่า น้องแคร์ ออไปประเทศมาเลเซียตั้งแต่วันที่ 28 ก.พ.ที่ผ่านมา ทางด่านสุไหงโก-ลก จ.นราธิวาส ตามที่เสนอข่าวไปแล้วนั้น

ล่าสุดเมื่อเวลา 20.21 น.วันที่ 13 มี.ค.67 นายขวัญชัย ถิรศิลป์ คณะกรรมการมูลนิธิกู้ภัยกาญจนบุรี กล่าวว่า ตนเพิ่งได้รับข้อมูลล่าสุดจากนักธุรกิจชาวไทย ซึ่งไปเปิดร้านอาหารอยู่ที่กรุงกัวลาลัมเปอร์ ประเทศมาเลเซีย แจ้งว่าน้องได้โทรศัพท์ทาง messenger ขอความช่วยเหลือว่าถูกตำรวจมาเลเซียจับ อยู่ที่รัฐควนตัน

ซึ่งตามระเบียบ ของประเทศมาเลเซีย เมื่อถูกจับจะทำการยึดโทรศัพท์ทั้งหมด และตรวจสอบประวัตินานประมาณ 2 สัปดาห์ หลังจากนั้นจึงให้นายจ้างยื่นประกันตัว ซึ่งนักธุรกิจชาวไทย แจ้งว่าน้องปลอดภัยดี เพียงแต่อยู่ในการควบคุมของเจ้าหน้าที่จึงไม่สามารถติดต่อกับทางญาติพี่น้องได้

&nbsp;