&nbsp;

&nbsp;

&nbsp;

&nbsp;

&nbsp;

&nbsp;

โค้งสุดท้าย เลขเด็ดธูปมงคล ปู่องค์ดำนาคราชองค์ที่ 7 ถูกมาแล้ว 7 งวดซ้อน ชาวบ้านอึ้งบ่อน้ำศักดิ์สิทธิ์ น้ำผุดให้เห็นจะจะ ลุ้นโชคใหญ่ในวันนี้

เมื่อวันที่ 16 เม.ย.67 ผู้สื่อข่าวรายงานว่า ที่ป่าชุมชนโนนคำ-น้ำผุด ดินแดนนาคานคร ต.โพนสูง อ.สว่างแดนดิน จ.สกลนคร อยู่รอยต่อกับบ้านดงเย็น ต.ดงเย็น อ.บ้านดุง จ.อุดรธานี ในพื้นที่ 22 ไร่แห่งนี้มีเรื่องราวคล้ายกับคำชะโนด

&nbsp;

เพราะชาวบ้านเชื่อว่าเป็นสถานที่สิ่งศักดิ์สิทธิ์ ดินแดนนาคานคร เป็นที่อยู่อาศัยของปู่องค์ดำแสนสิริจันทรานาคราช องค์ที่ 7 เป็นลูกหลานของพญาศรีสัตตนาคราช จากพญานาค 9 ตระกูล

&nbsp;

และที่พิเศษมีบ่อน้ำศักดิ์สิทธิ์น้ำผุดไหลออกมาจากป่าแห่งนี้ น้ำใสยิ่งกว่ากระจก และที่ฮือฮาจะมีน้ำผุดออกมาให้เห็นหากชาวบ้านขอปู่องค์ดำแสนสิริจันทรนาคราช และเห็นน้ำผุดจะจะกับตา สร้างความฮือฮาเป็นอย่างมาก

&nbsp;

ขณะเดียวกันชาวบ้านจุดธูปมงคล สักการะปู่องค์ดำแสนสิริจันทรานาคราช ปรากฏว่าเห็นเลขเด็ดชัดเจน 564 ชาวบ้านไม่รอช้าลุ้นโชคใหญ่ในวันนี้ โดยปู่องค์ดำให้เลขเด็ดชาวบ้านถูกมาแล้ว 7 งวดซ้อน

&nbsp;

ชาวบ้านรายหนึ่ง บอกว่า ป่าแห่งนี้ชาวบ้านเชื่อว่าเป็นถิ่นอาศัยของพญานาคปู่องค์ดำองค์ที่ 7 จาก 9 ตระกูล และท่านเป็นลูกหลานของพญาศรีสัตตนาคราช ที่จ.นครพนม น้ำในป่าจะมีความใสมาก อย่างวันนี้ชาวบ้านอยากให้ปู่ท่านทำให้เห็นน้ำผุด พอขอท่านว่า ทำให้ลูกหลานเห็นหน่อย

&nbsp;

ปรากฏว่าน้ำก็ผุดเป็นฟองอากาศขึ้นมาทันที ฟองอากาศก็จะมีขนาดเท่าไข่ไก่บ้างหรือเล็กกว่านี้บ้าง อันนี้เป็นความเชื่อและศรัทธาของชาวบ้าน ถือเป็นคำชะโนด 2 ก็ว่าได้ เพราะอยู่ไม่ไกลจากคำชะโนด ห่างกันเพียง 20 กิโลเมตรเท่านั้น

&nbsp;

ด้าน นายธนกร พรรื่นเริง นายก อบต.โพนสูง บอกว่า พื้นที่ป่าโนนคำ-น้ำผุด เป็นป่าชุมชนคล้ายๆ คำชะโนด แต่ที่นี่ไม่มีต้นคำชะโนด แต่จะเป็นต้นธูปฤาษีอยู่เต็ม และมีบ่อน้ำศักดิ์สิทธิ์ น้ำไหลออกมาจากใต้พื้นดิน ใสมาก และที่แปลกอีกอย่างคือที่ตรงนี้มีดินสีดำลักษณะพิเศษที่จุดไฟได้

ซึ่งหากเอาดินปั้นเป็นก้อนๆ แล้วจุดไฟ ไฟก็จะลามก้อนดินไปเรื่อยๆ หรือเวลาเราเดินผ่านดินตรงนี้ลองขย่มดูพื้นดินจะโยกได้ ก็แปลกเหมือนกัน ตอนนี้ส่งดินไปพิสูจน์ว่าเป็นดินอะไร บางคนก็บอกว่าเป็นลิกไนต์ ต้องรอให้ผู้เชี่ยวชาญตรวจสอบก่อน

ต่อไปก็อยากพัฒนาเป็นแหล่งท่องเที่ยวเหมือนคำชะโนด เพราะป่าโนนคำ-น้ำผุดมีลักษณะหลายอย่างคล้ายๆ กัน และตามความเชื่อชาวบ้านเชื่อว่าเป็นที่อยู่ของพญานาคปู่องค์ดำแสนสิรินาคราช องค์ที่ 7 และมีดินดำลักษณะพิเศษที่สามารถจุดไฟติดได้ ป่าแห่งนี้ตั้งอยู่ที่บ้านดงต้อง ต.โพนสูง อยู่ด้านหลัง สำนักงานอบต.โพนสูง และไม่ไกลจากคำชะโนด บ้านดุง ห่างกันเพียง 20 กม.เท่านั้น

&nbsp;

&nbsp;

&nbsp;

&nbsp;

&nbsp;