&nbsp;

<strong>สามีคู่กรณีเปิดใจ ภรรยาไม่เคยคิดยึดบ้านอากู๋ ถ้าฟ้องชนะคดี ก็จะคืนบ้านให้ เผยคนตายเครียดหนัก สัญญาณสุดท้ายมาบอกทุกคนว่า “จะขอออกหน้าคนเดียว”</strong>

หลังการเสียชีวิตของ น.ส.ภานุมาศ 1 ใน 5 คดีบุกรุก จากคดีดัง ครอบครองปรปักษ์บ้านอากู๋ เจ้าของบ้านย่านรามอินทรา 58 กับเพื่อนบ้าน เข้ามายึดบ้านอ้างกรรมสิทธิ์ครอบครองปรปักษ์ โดยทนายความของฝั่งผู้ต้องหาออกมาระบุว่า เกิดจากความเครียดที่ถูกกดดัน
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ด้านทนายเดชา กิตติวิทยานันท์ ทนายความของอากู๋ และนายซัน หลานของอากู๋ ร่วมแถลงจี้ทนายความของอีกฝ่ายรับผิดชอบ หลังแนะให้สู้คดี พร้อมนำบทสนทนาระหว่าง น.ส.ภานุมาศ ผู้เสียชีวิต และอากู๋ เจ้าของบ้าน มาเปิดเผย โดยน.ส.ภานุมาศ กล่าวว่า “เราจะถอนปรปักษ์แล้ว ยอมรับเลยว่าทุกอย่างไม่เป็นตัวของตัวเองเลย เมื่อวานเพิ่งเรียกคุยกับทนาย แล้วหนูก็กราบเท้าเขาเลยว่าหนูไม่อยากทำแล้ว ไม่ใช่เจตนาของหนูตั้งแต่แรก พี่สาวเข้าไปดูแลบ้านจริงๆ“

สำหรับความคืบหน้า วันที่ 27 ก.พ.67 นายเอ๋ สามีของผู้เสียชีวิต เปิดเผยว่า ตนเป็น 1 ใน 5 คนที่ถูกดำเนินคดีฐานบุกรุกตั้งแต่รอบแรก ซึ่งต่อสู้คดีเรื่อยมา ส่วนการเข้าไปบุกรุกรอบที่ 2 และตั้งเรื่องฟ้องปรปักษ์ เพราะฟังคำแนะนำจากหลายคน หลายฝ่าย ทำให้ตัดสินใจผิดพลาด จนคุณนุก็สูญเสียความเป็นตัวเองไป

นายเอ๋ กล่าวว่า ที่ผ่านมาคุณนุไม่มีเจตนาครอบครองและฟ้องปรปักษ์บ้านหลังดังกล่าว คุณนุและตนคุยกันตั้งแต่แรกแล้วว่า จุดจบสุดท้าย ปลายทางการฟ้องปรปักษ์ หากฟ้องชนะจะคืนบ้านให้อากู๋ เจ้าของบ้าน และจะแจ้งสื่อให้ทราบข่าวด้วย

ที่ผ่านมาตนและภรรยาถูกสังคมตราหน้าเป็นคนผิด จึงต้องการทำให้สังคมเห็นว่ากระบวนการทางกฎหมาย มีอะไรที่สามารถทำได้ หรือทำไม่ได้เท่านั้น ไม่ได้ต้องการครอบครองบ้าน
<div class="ads_position_wrapper"></div>
“จุดประสงค์ของภรรยา ต้องการให้ทั้ง 5 คนที่ถูกดำเนินคดีก่อนหน้านี้พ้นผิด พูดคุยไกล่เกลี่ยและถอนฟ้อง เมื่อไม่นานมานี้ผมและภรรยาก็พยายามเข้าไปพูดคุยไกล่เกลี่ยกับคู่กรณีตลอด”นายเอ๋กล่าว

นายเอ๋ กล่าวว่า ประเด็นที่ทนายฝั่งตนบอกว่า ภรรยาจบชีวิตตัวเอง เพราะถูกสื่อกดดัน ตนว่ามีส่วนประมาณ 60-70% เพราะตั้งแต่เป็นข่าวรอบที่ 2 สังเกตเห็นภรรยาว่ามีความเครียดมากกว่ารอบแรก เพราะถูกขุดคุ้ยข้อมูลหลายอย่าง ลามไปถึงธุรกิจที่กำลังทำอยู่ โดยภรรยาเป็นคนเข้มแข็งและต่อสู้ด้วยตัวเองเรื่อยมา ต้องการปกป้องตนเองและธุรกิจ จึงอาจตัดสินใจผิดพลาด เพราะฟังคำแนะนำจากหลายฝ่าย จนไม่เป็นตัวของตัวเอง และไม่ได้มองถึงผลกระทบ จนกินไม่ได้ นอนไม่หลับ เหมือนเป็นโรคซึมเศร้า แต่ไม่คิดว่าจะถึงขั้นตัดสินใจแบบนี้ โดยสัญญาณสุดท้าย 1 สัปดาห์ก่อนที่ภรรยาจะตัดสินใจไม่คาดคิด ภรรยาพูดกับตนและคนรอบข้างตลอดว่า “นุจะขอออกหน้ารับผิดเองคนเดียว”

<strong>ที่มารายการ เที่ยงวันทันเหตุการณ์</strong>
<div class="ads_position_wrapper mb-4"></div>
<ul>
 	<li><strong>อ่านข่าว <a href="https://www.khaosod.co.th/breaking-news/news_8113249" target="_blank" rel="noopener">หลานอากู๋เสียใจ! เปิดแชทสุดท้ายคู่กรณียึดบ้านส่งให้ก่อนตาย “ทนายเดชา”จี้ทนายแนะสู้รับผิดชอบ</a></strong></li>
 	<li><strong>อ่านข่าว <a href="https://www.khaosod.co.th/breaking-news/news_8113447" target="_blank" rel="noopener">หนูไม่อยากทำแล้ว! ทนายเดชาแฉอีก คนตายกราบเท้าทนายจะถอนคำร้องปรปักษ์ แต่ทนายไม่ยอม</a></strong></li>
 	<li><strong>อ่านข่าว <a href="https://www.khaosod.co.th/special-stories/news_8114136" target="_blank" rel="noopener">สามีคู่กรณีกราบขอโทษอากู๋ ขอโทษสังคม ยอมรับบอบช้ำมาก เสียใจเรื่องที่เกิดขึ้น</a></strong></li>
</ul>
&nbsp;

&nbsp;