&nbsp;

&nbsp;

&nbsp;

&nbsp;

&nbsp;

&nbsp;

เปิดใจสาวทำคอนเทนต์ อวดผัว อายุห่าง 12 ปี ไม่สนคำบูลลี่ “ผัวแก่” ตั้งฉายา “พระบิดา” เล่า ความประทับใจ จุดเริ่มความรัก เผย นี่แหละผัวรางวัลที่ 1 ของฉัน

จากกรณีผู้ใช้ติ๊กต็อกชื่อ @dennapapaprakaysakun โพสต์คลิปของสามี พร้อมระบุแคปชั่นว่า “ผัวฉันไม่หล่อ ผัวฉันไม่รวย ผัวฉันแก่ ผัวฉันให้เงินทุกบาทที่หามาได้ ผัวฉันรัก และเลี้ยงดูลูกฉันทุกคน นี่แหละผัวรางวัลที่ 1 ของฉัน”

&nbsp;

เมื่อเวลา 15.00 น. วันที่ 12 เม.ย.2567 น.ส.เด่นนภา (ขอสงวนนามสกุล) อายุ 38 ปี และนายรัฐกฤษฏิ์ (ขอสงวนนามสกุล) อายุ 50 ปี เปิดเผยกับ ‘ข่าวสดออนไลน์‘ ว่า ตนและแฟนเจอกันที่ร้านอาหารเล็ก ๆ แห่งหนึ่ง วันนั้นแฟนเข้ามาขอยืมโทรศัพท์ และหลังจากวันนั้นแฟนก็โทรมาและได้ติดต่อกันเรื่อย ๆ

เปิดใจสาวทำคอนเทนต์ อวดผัว อายุห่าง 12 ปี ไม่สนคำบูลลี่ “ผัวแก่” ตั้งฉายา “พระบิดา” เล่า ความประทับใจ จุดเริ่มความรัก

จนกระทั่งมีอยู่ช่วงหนึ่งที่ธุรกิจก่อสร้างของแฟนล้มละลาย และมีปัญหารุมเร้ามากมาย ตนเลยได้เข้าไปช่วยธุรกิจ และได้สานสัมพันธ์มาเรื่อย ๆ จนปัจจุบันคบกันมาจะเข้าสู่ปีที่ 8 แล้ว อยู่ด้วยกันฉันสามีภรรยา แต่ยังไม่ได้แต่งงานหรือจดทะเบียนสมรสกัน มีลูกด้วยกัน 1 คน ส่วนตนมีลูกติด 2 คน

&nbsp;

ตนและแฟนอายุห่างกัน 12 ปี แต่ด้วยความที่แฟนตนทำอาชีพรับเหมาก่อสร้าง จึงทำให้ซูบผอมและโทรม และทำให้ดูแก่กว่าวัย จึงทำให้หลาย ๆ คน เรียกว่า “พระบิดา” บางคนก็บอกว่าตนมีสามีรุ่นพ่อ

ส่วนสาเหตุที่ตนชอบทำคอนเทนต์อวดแฟน เนื่องจากว่าเวลาที่ตนลงคลิปไปจะชอบมีคนมาบูลลี่แฟนเยอะมาก เช่น “ผัวหน้าตาไม่ดีเลย เอามาทำไม, ผัวแก่, มีผัวรุ่นพ่อเลยหรอ” ซึ่งเกิดขึ้นทั้งในโซเชียลมีเดีย และคนรอบข้าง

&nbsp;

แต่ตนอยากจะให้กำลังใจที่แฟนเป็นคนขยันทำงานและรักครอบครัวมาก แถมยังคอยเลี้ยงดูตนและลูกศิษย์ของตนอย่างดีมาเสมอ ตนเลยทำคลิป ในลักษณะอวดแฟนลงไปในช่องทางโซเชียลมีเดีย ว่า ผัวตนแก่จริง ไม่หล่อจริง แต่รักครอบครัวนะ ให้เงินเมียทุกบาททุกสตางค์

และที่ตนทำ ไม่ได้เพื่อประชดประชันใคร แต่อยากให้กำลังใจแฟนจริง ๆ อีกทั้งคลิปที่ตนทำก็ยังสามารถเป็นพลังบวกให้กับใครหลาย ๆ คนได้ด้วย นอกจากนี้ ตนเพิ่งมาสังเกตจากในคอมเมนต์ ว่ามีหลายคนเข้ามาชื่นชม และบอกว่าตนนั้นได้ผัวดีเหมือนกับถูกรางวัลรางวัลที่ 1 ซึ่งตนก็รู้สึกดีใจและภูมิใจในแฟนตน

สำหรับประเด็นที่มีคนมาบูลลี่ว่าเป็นพระบิดานั้น นายรัฐกฤษฏิ์ กล่าวว่า ตนไม่ได้รู้สึกขุ่นเคือง เพราะที่เขาพูดมาก็เป็นความจริงบางส่วน แต่ตนก็มองข้ามจุดนั้นไป และนำคำบูลลี่มาปรับปรุงแก้ไขตัวเอง เช่น ถ้ามีคนมาบอกว่าตนแต่งตัวไม่ดี โทรม แก่ ตนก็จะไปพัฒนาตัวเองให้ดีขึ้นมากกว่า ไม่เคยเอาไปคิดน้อยอกน้อยใจ แต่กลับขอบคุณมากกว่า บางครั้งยังรู้สึกขำด้วยซ้ำ

&nbsp;

น.ส.เด่นนภา กล่าวว่า อย่างไรก็ตาม มีบางคอมเมนต์ที่ตนรู้สึกว่ามันรุนแรงเกินไปและไม่ควรมาพูด เช่น บอกว่าตนรักหวังแค่เงิน หรือบางรายก็บอกว่าน่าขยะแขยง เอากันลงได้ยังไง หลายคนอาจจะมองเขาที่รูปร่างภายนอก แต่ตนไม่ได้มองที่รูปลักษณ์ภายนอก เพราะถ้าสกปรกหรือโทรม แค่อาบน้ำก็หาย

ตนอยากให้กำลังใจซึ่งกันและกันมากกว่า เพราะไม่มีใครสมบูรณ์แบบ ไม่มีใครดี 100% ตนใช้ความรักนำทางมากกว่า นิดหน่อยก็สามารถอภัยให้กันได้ และเรื่องรูปลักษณ์ภายนอกเป็นเรื่องเล็กมาก ถ้าเทียบกับความดี และความเข้าใจที่เขามีให้เรา

อีกสิ่งหนึ่งที่ทำให้ตนตกหลุมรักผัวตัวเองซ้ำ ๆ คือเรื่องของความสม่ำเสมอ เวลาทำงานได้เงินมาจะให้เมียทุกบาททุกสตางค์ จะคอยหยอดมุขจีบอยู่ทุกวัน คอยเติมพลังบวกให้เสมอ อาจจะเป็นโมเมนต์ที่ไม่ได้มากมายอะไร แต่มันล้านความหมายมาก ตนเลยจะชอบถ่ายคลิปโมเมนต์เหล่านี้เอาไว้

นายรัฐกฤษฏิ์ กล่าวว่า ที่เห็นตนคลั่งรักในคลิปนั้น เพราะตนรักเมียจริง ๆ เพราะกว่าจะมาอยู่ด้วยกันได้นั้นก็ลำบาก เมื่อมีเขามาอยู่ข้างกาย มาให้ดูแลให้ชื่นชม เราต้องทุ่มเทให้กับคนที่รักมากที่สุด ตนอยากให้ทุกคนมองโลกในแง่ดี ว่าความรักเป็นสิ่งสวยงาม และมีพลังที่ยิ่งใหญ่เสมอ ทำให้เราสามารถฝ่าฟันอุปสรรคต่าง ๆ ไปได้

&nbsp;

&nbsp;

&nbsp;

&nbsp;

&nbsp;

&nbsp;