<strong>พะเยา ฮือฮา! พระพุทธรูปโบราณ หน้าหวาน อายุ กว่า 500 ปีญาติโยมกราบไหว้ขอพร หลงใหลองค์พระ-ไม่กลับบ้าน เชื่อศักดิ์สิทธิ์ ใส่หัวใจทิพพญาธร ลงคาถาใส่ความเมตตามหานิยม</strong>

11 พ.ย. 66 – ผู้สื่อข่าวรายงานว่า ชาวบ้านร่ำลือว่า มีพระพุทธรูปปูนปั้นโบราณ อายุกว่า 500 ปี ภายใน วิหารวัดเชียง

ทอง บ้านศาลา ม.8 ต. ท่าวังทอง อ.เมือง จ.พะเยา มีลักษณะใบหน้าหวาน หลังจากที่ญาติโยม เข้ากราบไหว้ในวันสำคัญทางพุทธศาสนา แล้วเสร็จทำให้แปลกใจจะพากันนั่งมองหลงใหลไปตามๆ กัน

&nbsp;

<img class="alignnone size-full wp-image-7957850" src="https://www.khaosod.co.th/wpapp/uploads/2023/11/VideoCapture_20231110-213712.jpg" alt="" width="1754" height="946" />

โดยพระพุทธรูปองค์ดังกล่าวเป็นพระพุทธรูปปูนปั้นปางมารวิชัย ศิลปะล้านนา มีขนาดหน้าตักประมาณ 1เมตร สูง 1.50 เมตร เป็นพระสาวก ด้านซ้ายจะมีลักษณะรูปร่างอิ่มเอิบใบหน้ากลม ขาว คิ้วบาง ตาหวานและปากแดงขมูกโด่ง จะมีลักษณะยิ้มหวาน จมูกโด่ง ผิวออกชมพู จีวรสีทองเหลืองอร่าม

ซึ่งได้สร้างความแปลกใจผู้คนเป็นอย่างมาก บางคนได้มากราบไหว้ขอพรจะหลงไหลในองค์พระ จนไม่อยากกลับบ้าน

ซึ่งถือว่าเป็นพระพุทธรูปโบราณ ที่ศักดิ์สิทธิ์ มีเมตตาบารมีสูง และเป็นที่เคารพเลื่อมใส ศรัทธา ของชาวบ้านตลอดจนศรัทธาญาติโยมทั้งในและนอกพื้นที่ตลอดจนต่างประเทศ

&nbsp;

<img class="alignnone size-full wp-image-7957857" src="https://www.khaosod.co.th/wpapp/uploads/2023/11/VideoCapture_20231110-213759.jpg" alt="" width="1682" height="1033" />

&nbsp;

พระครูไพจิตร ธรรมภรณ์ เจ้าอาวาสวัดเชียงทอง เล่าว่า ตามประวัติที่ผู้เฒ่าผู้แก่ ได้เล่าให้ฟังว่า ครูบาที่มาสร้างวัด สมัยนั้น ได้สร้างพระพุทธรูปองค์ประธาน ก่อนซึ่งมีขนาดหน้าตัก 1.5 เมตรสูงประมาณ 2 เมตร

<img class="alignnone size-full wp-image-7957854" src="https://www.khaosod.co.th/wpapp/uploads/2023/11/VideoCapture_20231110-213725.jpg" alt="" width="1920" height="1080" data-adbro-processed="true" />
<div class="ads_position_wrapper"></div>
จากนั้นพระลูกศิษย์ของครูบา จึงได้สร้างพระพุทธ องค์ด้านขวามือที่มีขนาดหน้าตัก 1 เมตรและสูง 1.5 เมตร หลังจากนั้นจึงได้สร้างพระพุทธรูปองค์ด้านซ้ายของพระประธาน หลังจากปั้นเสร็จ ได้บรรจุหัวใจทิพพญาธรสำหรับ พระพุทธ

รูปองค์ด้านซ้ายของพระประธานเป็นพิเศษ

<img class="alignnone size-full wp-image-7957855" src="https://www.khaosod.co.th/wpapp/uploads/2023/11/VideoCapture_20231110-213729.jpg" alt="" width="1920" height="1080" />

&nbsp;

หลังปั้นเสร็จจึงมีพิธีเฉลิมฉลอง เมือเสร็จงานพิธีศรัทธาญาติโยม ที่เข้ามาร่วมงานเฉลิมฉลองจะไม่ค่อยกลับบ้านกัน จะมานั่งมองนั่งชม องค์พระองค์ด้านซ้ายของพระประธาน แต่ละคนจะหลงใหลในหน้าหวานขององค์พระ ไม่ยอมกลับบ้าน จนครูบาที่สร้างต้องบอก ญาติโยมให้กลับบ้าน
<div class="ads_position_wrapper mb-4"></div>
สำหรับการสร้างองค์พระประธานในวิหาร ของวัดเชียงทองแห่งนี้ มี 3 องค์ องค์กลางคือพระพุทธเจ้า องค์ขวา คือ พระสารีบุตร และ องค์ด้านซ้าย คือ พระโมคคัลลานะ ซึ่งจะมีฤทธิ์เดชเยอะ ทางครูบาผู้จัดสร้างจึงปั้นให้ดูดีดูอ่อนหวาน

และนำหัวใจทิพพญาธรใส่เข้าไป และลงคาถาใส่ความเมตตามหานิยม ซึ่งทำให้คณะศรัทธาญาติโยมที่เข้ามานั่งมองดูความอิ่มเอิบยิ้มแบบหวานๆ ขององค์พระพุทธรูป ดังกล่าวหลงไหลจนไม่กลับบ้าน แต่ละคนพูดเป็นเสียงเดียวกันว่า พระเจ้ายิ้มหวาน หรือหน้าหวาน

&nbsp;

&nbsp;