ตม.ปทุมธานี พร้อมตำรวจลาดหลุมแก้ว จับกุมหนุ่มเมียนมานั่งปล่อยเงินกู้ให้คนต่างด้าวในตลาด หนังสือเดินทางลูกหนี้ไว้อื้อ เจอ 2 บัญชีมีเงินหมุนเวียนกว่า 7 ล้าน

วันที่ 19 ม.ค.2567 พ.ต.อ.ดุสิต จิตรขุนทด ผกก.ตม.จว.ปทุมธานี พ.ต.อ.วรยุทธ พงษ์ตัน ผกก.สภ.ลาดหลุมแก้ว พร้อมกำลังตำรวจตรวจคนเข้าเมืองและฝ่ายสืบสวน สภ.ลาดหลุมแก้ว เข้าตรวจสอบคนต่างด้าวปล่อยเงินกู้นอกระบบบริเวณตลาด หน้าหมู่บ้านเอื้ออาทรลาดหลุมแก้ว 3 ต.ระแหง อ.ลาดหลุมแก้ว จ.ปทุมธานี
<div class="ads_position_wrapper"></div>
จากการตรวจสอบพบ นายเท็ด ชาวเมียนมา นั่งอยู่พร้อมสมุดบัญชีลูกค้าเงินกู้ 20 เล่ม โทรศัพท์มือถือ 3 เครื่อง หนังสือเดินทางชาวเมียนมากว่า 30 เล่ม บัตรเอทีเอ็ม 16 ใบ และเงินสด 3 พันบาทอยู่ในกระเป๋าคาดอก เมื่อตรวจสอบบัญชีธนาคาร 2 บัญชีพบมีเงินหมุนเวียนกว่า 7 ล้านบาทจึงนำตัวพร้อมของกลางไปสอบสวน

<a href="https://www.khaosod.co.th/wpapp/uploads/2024/01/IMG_5974.jpeg"><img class="aligncenter size-large wp-image-8059422" src="https://www.khaosod.co.th/wpapp/uploads/2024/01/IMG_5974-696x392.jpeg" alt="" width="696" height="392" /></a>

นายเท็ด รับสารภาพ ปล่อยเงินกู้ให้ชาวเมียนมาที่อาศัยอยู่ย่านนี้ มานาน 3 ปีแล้ว คิดดอกเบี้ยร้อยละ 10 มีลูกค้ามากกว่า 30 ราย เบื้องต้นเจ้าหน้าที่แจ้งข้อหา เป็นบุคคลต่างด้าวทำงานโดยไม่มีใบอนุญาตทำงานหรือทำงานนอกเหนือจากที่มีสิทธิจะทำได้ และประกอบธุรกิจให้กู้ยืมเงินโดยไม่ได้รับอนุญาตตามประกาศของคณะปฏิวัติ ฉบับที่ 58 ข้อ5(7) และข้อ 16 ส่งดำเนินคดีตามกฎหมายต่อไป

&nbsp;