&nbsp;

&nbsp;

&nbsp;

&nbsp;

&nbsp;

&nbsp;

<strong>อุทยานฯ ลุยตรวจ สวนลิงลพบุรี จับลิงขังกรงชุดแรก 200 ตัว คาดเสร็จกลาง เม.ย.นี้ ส่วนกรงใหญ่รับได้อีก 300 ตัว หลังทำหมันจะนำไปปล่อยจุดอื่น</strong>

เมื่อเวลา 14.00 น. วันที่ 1 เม.ย. 2567 นายจำเริญ สละชีพ นายกเทศมนตรีเมืองลพบุรี ประชุมร่วมกับนายธิติกร กิตตินันท์ ผู้ตรวจราชการกรมอุทยานแห่งชาติ สัตว์ป่า และพันธุ์พืช นายเผด็จ ลายทอง ผอ.สำนักอนุรักษ์สัตว์ป่า กรมอุทยานแห่งชาติ สัตว์ป่า และพันธุ์พืช น.ส.วีรยา โอชะกุล ผู้อำนวยการสำนักบริหารพื้นที่อนุรักษ์ที่ 1 สาขาสระบุรี พร้อมด้วยสำนักงานเทศบาลเมืองลพบุรี ที่ห้องประชุมภายในสวนลิงลพบุรี อ.เมืองลพบุรี

<a href="https://www.khaosod.co.th/wpapp/uploads/2024/04/DSC_6606.jpg"><img class="alignnone size-full wp-image-8167716" src="https://www.khaosod.co.th/wpapp/uploads/2024/04/DSC_6606.jpg" alt="" width="800" height="533" /></a>

นายจำเริญ กล่าวว่า สำหรับการปรับปรุงกรงลิงกรงแรก สามารถรองรับลิงที่เจ้าหน้าที่กรมอุทยานฯ จับมาแล้ว และดำเนินการทำหมัน ก่อนปล่อยให้อยู่ในกรงได้ประมาณ 200 ตัว ปัจจุบันดำเนินการไปแล้วเกือบ 100 เปอร์เซ็นต์ คาดว่าช่วงกลางเดือนนี้จะสามารถรับลิงชุดแรกได้

<a href="https://www.khaosod.co.th/wpapp/uploads/2024/04/DSC_6624.jpg"><img class="alignnone size-full wp-image-8167718" src="https://www.khaosod.co.th/wpapp/uploads/2024/04/DSC_6624.jpg" alt="" width="800" height="533" /></a>

&nbsp;

นายจำเริญ กล่าวต่อว่า ส่วนกรงใหญ่จะรองรับลิงได้อีกกว่า 300 ตัว ก็ใกล้เสร็จเช่นกัน ทางสำนักงานเทศบาลขอให้กรมอุทยานฯ ย้ายลิงที่ทำหมันและแข็งแรงดีแล้วไปไว้จุดอื่น เพื่อเตรียมรองรับลิงชุดต่อไปมาเข้าระบบ ถ้าหากไม่ย้ายออกก็จะทำให้ไม่สามารถรับลิงชุดต่อไปได้
<div class="ads_position_wrapper"></div>
<a href="https://www.khaosod.co.th/wpapp/uploads/2024/04/DSC_6612.jpg"><img class="alignnone size-full wp-image-8167717" src="https://www.khaosod.co.th/wpapp/uploads/2024/04/DSC_6612.jpg" alt="" width="800" height="533" /></a>

นายจำเริญ กล่าวอีกว่า ขณะที่นายกเทศมนตรีเทศบาลมืองลพบุรียังขอให้กรมอุทยานฯ ช่วยติดตามเรื่องคำสั่งยกเว้นให้ทางเทศบาลเมืองลพบุรีสามารถดำเนินการจับ ขน ขัง ได้ แต่จะติดขัดเรื่องข้อกฎหมายและการตั้งงบประมาณในการดำเนินการ

นายจำเริญ กล่าวต่อว่า สำหรับลิงชุดแรกที่ต้องเร่งดำเนินการจะเป็นลิงที่อาศัยอยู่ตามตึกหน้าพระนารายณ์ราชนิเวศน์ ซึ่งมีนิสัยดุร้ายทำร้ายประชาชน มีประมาณ 200 ตัว จากนั้นจะเป็นชุดที่อาศัยที่ตลาดมโนราห์ประมาณ 300 ตัว เชื่อว่าจะทำให้ลิงที่เหลืออยู่จะมีอาหารพอกิน ไม่ทำร้ายคน ส่วนจุดที่ให้อาหารมีการกำหนดจุดไว้ชัดเจน คือ แนวทางรถไฟ ศาลพระกาฬ หลังพระปรางค์สามยอด และอาหารเม็ดตลาดมโนราห์
<div class="ads_position_wrapper mb-4"></div>
นายจำเริญ กล่าวอีกว่า ช่วงนี้เนื่องจากอากาศร้อนระอุ เจ้าหน้าที่จะหยุดการใช้ยาสลบในการจับลิง เพราะจะส่งผลกระทบกับลิง จึงต้องหันมาใช้วิธีการจับด้วยการตั้งกรงดักแทน ซึ่งที่ผ่านมาทางสำนักงานเทศบาลเมืองลพบุรีเป็นเพียงฝ่ายสนับสนุน ไม่สามารถเข้าจับลิงได้ เพราะติดเรื่องข้อกฎหมาย ซึ่งจะเร่งพิจารณาเรื่องคำสั่งยกเว้นให้สามารถจับลิงได้ ขอให้พี่น้องประชาชนเข้าใจด้วย

&nbsp;

&nbsp;