&nbsp;

&nbsp;

&nbsp;

&nbsp;

<strong>ไวรัล สาวเจอเจ้าไซบีเรียนพลัดหลง รีบประกาศตามหาเจ้าของ แต่พอเจอ ทำไมเจ้าไซฯดูไม่ดีใจ ทำสีหน้าต่างกันลิบลับ จนกลายเป็นมีม
</strong>

เมื่อวันที่ 1 มี.ค. 67 “คู” หญิงสาวชาวมาเลเซียได้โพสต์ลงในกลุ่มเฟซบุ๊กเพื่อประกาศตามหาเจ้าของเจ้าไซบีเรียนฮัสกี้ตัวหนึ่ง หลังจากเธอพบเห็นเจ้าไซบีเรียนเดินเตร่อยู่ลำพังบนถนนที่พลุกพล่าน

<em>“ฉันพบสุนัขฮัสกี้ตัวนี้เดินอยู่ตามลำพังข้างปั๊มในเซเตียอาลัม แต่ตอนนี้มันปลอดภัยแล้ว! ฉันหวังว่าเจ้าของจะเห็นสิ่งนี้โดยเร็ว โปรดติดต่อฉันด้วย”</em>

<a href="https://www.khaosod.co.th/wpapp/uploads/2024/03/%E0%B8%AA%E0%B8%B8%E0%B8%99%E0%B8%B1%E0%B8%820306-1.jpg"><img class="aligncenter size-full wp-image-8125922" src="https://www.khaosod.co.th/wpapp/uploads/2024/03/%E0%B8%AA%E0%B8%B8%E0%B8%99%E0%B8%B1%E0%B8%820306-1.jpg" alt="" width="1600" height="900" /></a>

โชคดีที่ไม่ถึงชั่วโมง คูก็ได้รับสายจากเจ้าของเจ้าไซบีเรียน โดยเจ้าของแจ้งว่า เจ้าไซบีเรียนตัวนี้มีชื่อว่า “เจย์” มันเพิ่งกลับจากอาบน้ำตัดแต่งขน แต่ในระหว่างนั้น จู่ ๆ มันก็กระโดดออกจากรถและวิ่งหนีไป ซึ่งหลังจากได้ยินคำบอกเล่า คูเชื่อว่านี่คือเจ้าของสุนัขตัวจริง เพราะตอนที่พบเจอเจ้าไซบีเรียน เธอได้กลิ่นแชมพูออกมา

อย่างไรก็ตาม ดูเหมือนเจ้าเจย์จะไม่มีความสุขเท่าใดนักที่ได้เจอเจ้าของ ยืนยันได้จากสีหน้าของมันที่แสดงออกเต็มที่ว่าไม่อยากกลับบ้าน ทำเอาหลายคนเอ็นดูและขบขันกับสีหน้าของมัน บางคนถึงกับเซฟเก็บไว้เป็นมีม
<div class="ads_position_wrapper"></div>
<a href="https://www.khaosod.co.th/wpapp/uploads/2024/03/%E0%B8%AA%E0%B8%B8%E0%B8%99%E0%B8%B1%E0%B8%820306-2.jpg"><img class="aligncenter size-full wp-image-8125923" src="https://www.khaosod.co.th/wpapp/uploads/2024/03/%E0%B8%AA%E0%B8%B8%E0%B8%99%E0%B8%B1%E0%B8%820306-2.jpg" alt="" width="1600" height="900" /></a>

ในขณะเดียงกัน มีผู้ใช้เฟซบุ๊กรายหนึ่งได้แสดงความเห็นว่า เธอเองก็รู้จักเจ้าเจย์เช่นกัน มันเป็นสุนัขที่ขี้เล่นมาก ซึ่งคูได้ตอบกลับว่า เจ้าเจย์เป็นสุนัขที่เฟรนลี่และนิสัยดีจริง ๆ มันไม่มีท่าทีหวาดกลัว แถมยังขี้เล่น ยอมยังให้จับมืออีกด้วย

<em>“เราให้ขนมปังหลังจากพาเจ้าเจย์กลับมาด้วย แล้วเจ้าเจย์นั่งเป็นเด็กดี แถมยังยื่นมือให้เราจับด้วย น่ารักเกินไปแล้ว!”</em>
<div class="ads_position_wrapper mb-4"></div>
<strong>ขอบคุณที่มา </strong><a href="https://says.com/my/fun/husky-hilarious-expression-ran-away-found-setia-alam">says</a>

&nbsp;

&nbsp;