&nbsp;

&nbsp;

&nbsp;

&nbsp;

&nbsp;

<em><strong>พระภิกษุ-นักบวชในพุทธศาสนา ขอบิณฑบาตชีวิต “ตะวัน-แฟรงค์” ยื่นหนังสือถึงประธานศาลฎีกาขอศาลใช้หลักเมตตาธรรมปล่อยตัว ผู้ต้องขังคดีการเมือง</strong></em>

วันที่ 14 มี.ค. 67 ที่สำนักประธานศาลฎีกา สนามหลวง กลุ่มพระภิกษุ และสมณะ นำโดย สมณะดาวดิน ปฐวัตโต (อดีตนักบวชชาวอโศก) พร้อมประชาชน เดินทางมายื่นหนังสือถึงประธานศาลฎีกา เพื่อพิจารณาคืนสิทธิในการประกันตัวให้แก่ ตะวัน แฟรงค์ ผู้ต้องขังคดี มาตรา116 จากการบีบแตรใส่ขบวนเสด็จ บุ้ง ผู้ต้องขังคดี มาตรา 112 นายมงคล หรือ บัสบาส และบรรดาผู้ที่ถูกคุมขังจากการไม่ได้รับสิทธิในการประกันตัว

โดยเนื้อหาในหนังสือระบุว่า ขอความเจริญในเมตตาธรรมจงบังเกิดแก่ท่านประธานศาลฎีกา สืบเนื่องจากรณี น.ส.ทานตะวัน ตัวตุลานนท์ หรือ ตะวัน ,นายณัฐนนท์ ไชยมหาบุตร หรือแฟรงค์ ,น.ส.เนติพร เสน่ห์สังคม หรือบุ้ง ,นายมงคล ถิระโคตร หรือบัสบาส นักกิจกรรมทางการเมือง ผู้ที่ไม่ได้รับอนุญาตปล่อยชั่วคราวตามคำสั่งศาลอาญา ศาลอาญากรุงเทพใต้ และศาลอุทธรณ์ ภาค 5

โดยนักกิจกรรมทั้งสี่จึงได้แสดงอารยะ ขัดขืนโดยการอดน้ำ อดอาหารในเรือนจำเป็นเวลาร่วมสามสิบวันแล้วนั้น จนถึงวันนี้สภาพทางร่างกายของพวกเขามีความทรุดโทรมลงไปมากจนอาจถึงแก่ชีวิตในไม่ช้านี้ ความล่าช้าใด ๆ ในการตัดสินใจของศาลมีความเสี่ยงอย่างสูงที่จะนำไปสู่ความสูญเสียอย่างไม่ควรที่จะเกิดขึ้น

<a href="https://www.khaosod.co.th/wpapp/uploads/2024/03/Tawan-1.jpeg"><img class="aligncenter size-full wp-image-8138757" src="https://www.khaosod.co.th/wpapp/uploads/2024/03/Tawan-1.jpeg" alt="" width="800" height="450" /></a>

ด้วยเหตุผลดังกล่าวนี้ เพื่อรักษาไว้ซึ่งเมตตาธรรมอันเป็นธรรมขั้นพื้นฐานที่มีมาในคำสอนของพระบรมศาสดาสัมมาสัมพุทธเจ้า อาตมาภาพและคณะ ดังมีรายนามที่ระบุไว้ท้ายหนังสือฉบับนี้ จึงใคร่ขอให้ท่านได้โปรดพิจารณาให้สิทธิในการปล่อยชั่วคราวแก่นักกิจกรรมทั้งสี่ และรวมถึงผู้ที่ยังถูกจองจำจากเหตุที่ถูกปฏิเสธการได้รับสิทธิในการปล่อยชั่วคราวจากศาล
<div class="ads_position_wrapper"></div>
ด้วยเมตตาธรรมอันมีอยู่ในใจของผู้พิพากษา ทุกท่าน พึงดลบันดาลให้ท่านได้โปรดกรุณาให้พวกเขาเหล่านั้นได้รับสิทธิขั้นพื้นฐานดังกล่าว อันเป็นของพวกเขามาแต่เดิมตามกฎหมายและรัฐธรรมนูญด้วยเถิด เพราะเหตุแห่งการกระทำดังว่านี้นั้น ขอความประเสริฐทั้งหลายพึงบังเกิดแก่ท่านและครอบครัวโดยถ้วนทั่วกันเทอญ “พุทธะพึงรักษา ธรรมะพึ่งรักษา สังฆะพึงรักษา“

สมณะดาวดิน ปฐวัตโต (อดีตนักบวชชาวอโศก) ให้สัมภาษณ์ว่า การมายื่นหนังสือในวันนี้ สืบเนื่องจากผู้ต้องขังทางการเมืองที่กำลังอดอาหารและน้ำประท้วงอยู่ ซึ่งเมื่อไม่ได้รับสิทธิการประกันตัวที่ถือว่าเป็นสิทธิขั้นพื้นฐาน ในมุมของเมตตาธรรม พวกเขาควรที่จะได้รับความเมตตาจากผู้มีอำนาจ การที่ไม่ได้รับสิทธิการประกันตัวนั้นมันเหมือนกับเป็นการลงโทษเขาก่อนล่วงหน้าซึ่งศาลยังไม่ได้มีคำตัดสิน

<a href="https://www.khaosod.co.th/wpapp/uploads/2024/03/Tawan-2.jpeg"><img class="aligncenter size-full wp-image-8138758" src="https://www.khaosod.co.th/wpapp/uploads/2024/03/Tawan-2.jpeg" alt="" width="800" height="450" /></a>

“ด้วยเมตตาธรรมที่มีอยู่ศาลควรจะกรุณาให้สิทธิในการปล่อยตัวชั่วคราวกับผู้ต้องขังทางการเมือง จากเหตุเพราะคดีทางความคิด เพราะในพุทธศาสนาหลักเมตตาธรรม ถือว่าเป็นหลักธรรมขั้นพื้นฐานที่คนในสังคมควรจะมีต่อกัน ซึ่งจริงๆแล้วในวันนี้มีพระภิกษุสงฆ์ที่เห็นด้วยอย่างมาก แต่ไม่ได้ลงนามในแถลงการณ์นี้ เพราะไม่อยากเป็นปัญหา” สมณะดาวดิน กล่าว
<div class="ads_position_wrapper mb-4"></div>
ผู้สื่อข่าวรายงานว่า รายชื่อพระภิกษุและนักบวชที่ร่วมลงนามมีดังนี้ 1พระครูปทุมสารธิคุณ (อุทัย อุทโย) 2พระสีจันทร์ สีลคุโณ 3พระมหาประยุทธ์ จนฺทธมฺโม 4พระธนวัฒน์ อภิปาโล
5พระอินออย รักขิตญาโณ 6พระประนมกร พุทธิเชฏโฐ 7พระต้น จิรวฑฺฒโน 8พระวิรัช กิตติญาโณ 9พระยงยุทธ ทีปโก 10พระชาย วรธมฺโม 11พระมหาเกียรติมงคล ฐิติมงฺคโล และ 12สมณะดาวดิน ปฐวัตโต (อดีตนักบวชชาวอโศก)

&nbsp;