&nbsp;

&nbsp;

&nbsp;

&nbsp;

&nbsp;

<strong>ผ่านมาเห็นพอดี พยาบาลสาวช่วยปั๊มหัวใจ หญิงถูกคนจีนขับเก๋งชน สุดท้ายสิ้นใจ</strong>

วันที่ 10 มี.ค.67 ร.ต.อ.นที ดวนพล รอง สว.ทล.1 กก.8 บก.ทล. (บางละมุง) พร้อมเจ้าหน้าที่กู้ภัยมอเตอร์เวย์ และเจ้าหน้าที่กู้ภัยมูลนิธิสว่างบริบูรณ์ธรรมสถานเมืองพัทยา ร่วมตรวจสอบผู้เสียชีวิต หลังได้รับแจ้งมีเหตุรถยนต์ชนรถ จยย. เหตุเกิดบนถนนสาย 7 ตอน 5 ขาเข้าพัทยาก่อนถึงแยกสุขุมวิทประมาณ 100 เมตร

ที่เกิดเหตุพบพยาบาลสาว และเจ้าหน้าที่กู้ภัยมอเตอร์เวย์กำลังช่วยกันยื้อชีวิต เพื่อรอรถพยาบาลมานำส่ง แต่ไม่สามารถยื้อชีวิตได้ ก่อนเสียชีวิตในเวลาต่อมา ทราบชื่อคือ น.ส.ศิริกานต์ เศกกลาง อายุ 51 ปี สภาพศพเลือดไหลออกจากด้านหลังศีรษะจำนวนมาก ขาขาหักผิดรูป ใกล้กันพบรถ จยย. Retro 110 สีฟ้า ทะเบียน 3กธ-4525 ชลบุรี สภาพพังเละ ห่างไปเลนขวาประมาณ 30 เมตร พบรถเบนซ์ สีดำ ทะเบียน กข-9888 กทม. สภาพด้านหน้าซ้ายพัง กระจกด้านซ้ายล่างมีรอยร้าว กระจกมองข้างซ้ายหัก โดยมี Mr.Peng Zhimin อายุ 46 ปี ชาวจีน เป็นคนขับ โดยมีลูกน้องเป็นต่างด้าวมาด้วย 2 คน

คนขับรถสองแถวเปิดเผยกับผู้สื่อข่าวว่า ขณะกำลังรถออกจากห้องน้ำของตำรวจทางหลวง รถ จยย.วิ่งอยู่เลนกลาง รถเก๋งที่มีชาวต่างชาติขับมาด้วยความเร็วชนเข้าอย่างจัง

ด้านพยาบาลสาว เปิดเผยกับผู้สื่อข่าวว่า เพิ่งออกเวรจาก รพ.พระมงกุฏ มาเที่ยวพัทยากับแฟนหนุ่ม พอดีมาเห็นก็เลยลงมาช่วยเหลือ แต่ก็พยายามช่วยปั๊มหัวใจแล้ว เบื้องต้นตำรวจได้เชิญตัวคนขับรถเก๋งชาวจีนไปสอบปากคำก่อนดำเนินการต่อไป

&nbsp;