ยายชราอยู่ลำพัง เก็บออมเงินทั้งชีวิตฝากธนาคารชุมชน สุดช้ำบ้านพังเบิกถอนไม่ได้ เจออ้างเงินหมด ผู้ใหญ่บ้าน เผย มีมาร้อง 5 รายแล้ว นักเรียนโดนด้วยอีก 5 คน

วันที่ 14 ม.ค.2567 ชาวบ้าน บ้านสร้างพุ่ม หมู่ 9 ต.วังหิน อ.วังหิน จ.ศรีสะเกษ รวมตัวกันเข้าร้องทุกข์กับ นายคำจัด บัลลัง ผู้ใหญ่บ้าน ในฐานะศูนย์ดำรงธรรมหมู่บ้าน หลังเดือดร้อนกรณีฝากเงินไว้กับสถาบันการเงินชุมชน ซึ่งมีสมาชิกกว่า 900 คน แล้วไม่สามารถเบิกถอนเงินออกมาได้ โดยอ้างว่าเงินหมด

นางช้อน อายุ 65 ปี เล่าว่า ก่อนหน้านี้นำเงินไปเก็บออมฝากไว้ที่ธนาคาร แต่ต่อมาสถาบันการเงินชุมชนได้จัดตั้งขึ้นใกล้บ้าน และมีคนมาชักชวนก็เข้าใจว่าเป็นการฝากธนาคารเหมือนกันจึงไปเบิกเงินปิดบัญชีธนาคารออกมาทั้งหมดเพื่อนำมาฝากเก็บไว้กับสถาบันการเงินชุมชนดังกล่าวเพราะใกล้บ้าน คิดว่าเบิกถอนง่าย ไม่ยุ่งยาก

<a href="https://www.khaosod.co.th/wpapp/uploads/2024/01/%E0%B8%A2%E0%B8%B2%E0%B8%A24.jpg"><img class="aligncenter size-large wp-image-8051155" src="https://www.khaosod.co.th/wpapp/uploads/2024/01/%E0%B8%A2%E0%B8%B2%E0%B8%A24-696x392.jpg" alt="" width="696" height="392" /></a>

จากนั้นก็เก็บออมฝากเงินเรื่อยมา เดือนละ 300-500 บาท เป็นเงินที่หาได้ด้วยน้ำพักน้ำแรงเคยเบิกถอนไม่กี่ครั้ง จากนั้นก็ไม่เคยเบิกหรือถอนเลย จนปัจจุบันมีเงินฝากทั้งสิ้น 136,965.54 บาท ต่อมาบ้านชำรุดทรุดโทรมผุพังเลยไปเบิกถอนมาซ่อมแซมบ้าน 5 หมื่นบาท
<div class="ads_position_wrapper">

<a href="https://www.khaosod.co.th/wpapp/uploads/2024/01/%E0%B8%A2%E0%B8%B2%E0%B8%A21.jpg"><img class="aligncenter size-large wp-image-8051152" src="https://www.khaosod.co.th/wpapp/uploads/2024/01/%E0%B8%A2%E0%B8%B2%E0%B8%A21-696x392.jpg" alt="" width="696" height="392" /></a>
<div class="ads_position_wrapper"></div>
แต่เจ้าหน้าที่บอกว่าไม่มีเงินให้ยายก็งงและตกใจ กลุ้มใจมากจนนอนไม่หลับ ไม่รู้ว่าจะได้เงินคืนหรือไม่ เงินส่วนนี้เป็นเงินเก็บเพื่อหวังว่าจะได้นำมาให้จ่ายและรักษาตัวตอนจำเป็น เป็นเงินก้อนเดียวและก้อนสุดท้ายในชีวิต เพราะอาศัยอยู่ลำพัง สามีและลูกเสียชีวิตไปหมดแล้ว บ้านก็ผุพัง รอคอยความหวังว่าจะได้เงินคืนมาทั้งหมด

<a href="https://www.khaosod.co.th/wpapp/uploads/2024/01/%E0%B8%A2%E0%B8%B2%E0%B8%A23.jpg"><img class="aligncenter size-large wp-image-8051154" src="https://www.khaosod.co.th/wpapp/uploads/2024/01/%E0%B8%A2%E0%B8%B2%E0%B8%A23-696x389.jpg" alt="" width="696" height="389" /></a>

ด้าน นายคำจัด เปิดเผยว่า ปัญหานี้จะรีบประสานหน่วยงานที่เกี่ยวข้องมาดูแลช่วยเหลือ โดยเฉพาะคุณยายช้อน ที่มีเงินฝากกว่า 1 แสนบาท แต่กลับเบิกถอนเงินตัวเองไม่ได้ เห็นแล้วก็สงสารคุณยาย เพราะเป็นเงินเก็บทั้งชีวิตของคุณยาย ขณะนี้มีชาวบ้านมาร้องทุกข์แล้ว 5 ราย เป็นเด็กนักเรียน อีก 5 รายปัญหาหลักคือเบิกถอนเงินออกมาไม่ได้ เจ้าหน้าที่อ้างว่า เงินไม่มี เงินไม่เข้า รอไปก่อน
<div class="ads_position_wrapper mb-4"></div>
</div>