<strong>ทลาย แก๊งค้ายาข้ามชาติ รวบคนสั่งการ โยง ‘กัปตันตุ้ย’ ยึดยาบ้าบิ๊กล็อต 15 ล้านเม็ด เฮโรอีน เคตามีน ไอซ์ ชนิดละกว่า 1 ตัน ยึดทรัพย์ 105 ล้าน</strong>

เมื่อวันที่ 4 ม.ค.67 ที่กองบัญชาการตํารวจปราบปรามยาเสพติด พล.ต.อ.กิตติ์รัตน์ พันธุ์เพ็ชร รองผบ.ตร. พร้อมด้วย พล.ท.นิรันดร เหลื่อมศรี ผู้ช่วยผู้บัญชาการตำรวจแห่งชาติ แถลงข่าวผลปฏิบัติการของกองบัญชาการตำรวจปราบปรามยาเสพติดในช่วงเดือนธันวาคม 2566 ที่ผ่านมา ตามนโยบายของผู้บัญชาการตำรวจแห่งชาติ ที่ต้องการให้มีการจับกุมคนร้ายเครือข่ายยาเสพติดพร้อมทั้งยึดทรัพย์สิน เพื่อลดการแพร่ระบาดยาเสพติดในประเทศไทย
<div class="ads_position_wrapper"></div>
โดยสามารถจับกุมแก๊งค้ายาเสพติดจำนวน 4 คดี รวมกว่า 100 เครือข่าย โดยสามารถจับกุมผู้ต้องหาได้ทั้งหมด 6 ราย ยึดของกลางยาบ้ากว่า 16,000,000 เม็ด เฮโรอีน 27 กิโลกรัม และยึดทรัพย์สินของเครือข่ายได้ประมาณ 105 ล้านบาท

<a href="https://www.khaosod.co.th/wpapp/uploads/2024/01/S__4071456.jpg"><img class="aligncenter size-large wp-image-8037684" src="https://www.khaosod.co.th/wpapp/uploads/2024/01/S__4071456-696x520.jpg" alt="" width="696" height="520" /></a>

โดยเป็นการจับกุมเครือข่ายขณะลักลอบลำเลียงยาเสพติดซุกซ่อนในรถ จากพื้นที่ภาคเหนือและตะวันออกเฉียงเหนือเข้าสู่พื้นที่ภาคกลาง ในจำนวนนี้สามารถจับกุมผู้ต้องหาระดับสั่งการของเครือข่ายยาเสพติดข้ามชาติรายใหญ่ ที่มีความเชื่อมโยงกับเครือข่ายลำเลียงยาเสพติดข้ามชาติ คือ นายอานันท์ ผู้สั่งการ และนายสุริยา ผู้ทำหน้าที่ทางการเงิน และผู้ต้องหาในเครือข่ายอีก 2 ราย
<div class="ads_position_wrapper"></div>
<a href="https://www.khaosod.co.th/wpapp/uploads/2024/01/S__5111858.jpg"><img class="aligncenter size-large wp-image-8037682" src="https://www.khaosod.co.th/wpapp/uploads/2024/01/S__5111858-696x522.jpg" alt="" width="696" height="522" /></a>
<div class="ads_position_wrapper"></div>
ซึ่งเป็นเครือข่ายเดียวกับคดีที่ก่อนหน้านี้ เจ้าหน้าที่กองบังคับการปราบปรามยาเสพติด สามารถจับกุมคนร้ายขณะลำเลียงไอซ์ จำนวน 1.5 ตัน ขนถ่ายลงเรือที่บริเวณท่าเทียบเรือโรงไม้เก่าในจังหวัดนครศรีธรรมราช เพื่อนำไปจำหน่ายต่อในเขตน่านน้ำสากล และลำเลียงไปขายต่อที่ประเทศมาเลเซีย ไต้หวัน อินโดนีเซีย ฟิลิปปินส์

<a href="https://www.khaosod.co.th/wpapp/uploads/2024/01/S__4071554_0.jpg"><img class="aligncenter size-large wp-image-8037680" src="https://www.khaosod.co.th/wpapp/uploads/2024/01/S__4071554_0-696x522.jpg" alt="" width="696" height="522" /></a>

และกรณีที่เจ้าหน้าที่ได้ยิงปะทะกับคนร้ายในพื้นที่อำเภอเวียงชัย จ.เชียงราย ขณะลำเลียงไอซ์ 1,000 กิโลกรัม เป็นเหตุให้เจ้าหน้าที่เสียชีวิตหนึ่งรายและคนร้ายถูกวิสามัญในพื้นที่

<a href="https://www.khaosod.co.th/wpapp/uploads/2024/01/S__4071552_0.jpg"><img class="aligncenter size-large wp-image-8037679" src="https://www.khaosod.co.th/wpapp/uploads/2024/01/S__4071552_0-696x522.jpg" alt="" width="696" height="522" /></a>

สำหรับเครือข่ายดังกล่าวยังมีความเชื่อมโยงกับ นายชาญชัย หรือกัปตันตุ้ย อดีตกัปตันเรือที่รับลำเลียงยาเสพติดทางเรือ แต่เป็นคนละเครือข่ายกัน ซึ่งครั้งนั้นเจ้าหน้าที่สามารถจับเครือข่ายได้ขณะลำเลียงยาไอซ์ 999 กก. และคีตามีน 1,200 กก. ที่ท่าเทียบเรือ อ.บางปะกง จ.ฉะเชิงเทรา และอยู่ระหว่างติดตามจับกุมกัปตันตุ้ย ที่หลบหนีไปต่างประเทศ พร้อมวางกำลังจับตาเครือข่ายนี้ เพราะคาดว่าอาจมีการใช้ผู้สั่งการรายใหม่ขึ้นมาอีก

<a href="https://www.khaosod.co.th/wpapp/uploads/2024/01/S__4071555_0.jpg"><img class="aligncenter size-large wp-image-8037681" src="https://www.khaosod.co.th/wpapp/uploads/2024/01/S__4071555_0-696x522.jpg" alt="" width="696" height="522" /></a>

พล.ต.อ.กิตต์รัตน์ กล่าวเพิ่มเติมว่า ตลอดเดือนธันวาคมที่ผ่านมา เจ้าหน้าที่ตำรวจสามารถ จับกุมขบวนการค้ายาเสพติดรายสำคัญได้ 19 คดี ขยายผลจับกุมผู้ต้องหาที่เกี่ยวข้องกับยาเสพติดได้ 23 ราย ยึดของกลาง เป็นยาบ้ารวมกว่า 15,000,000 เม็ด เฮโรอีน เคตามีน และยาไอซ์ชนิดละกว่า 1,000 กิโลกรัม โคเคน 11 กิโลกรัม ทั้งยังสามารถขยายผลยึดทรัพย์ไว้ตรวจสอบได้กว่า 414 ล้านบาท
<div class="ads_position_wrapper mb-4"></div>
<div></div>