&nbsp;

&nbsp;

&nbsp;

&nbsp;

&nbsp;

วันที่ 27 เมษายน2567 พ.ต.ท.ปรีชา ฉิมภักดี รอง ผกก.(สอบสวน) สภ.ชะอวด จ.นครศรีธรรมราช ได้รับแจ้งพบศพถูกฆ่าตายในสวนปาล์ม หมู่ 5 ต.ท่าเสม็ด อ.ชะอวด จ.นครศรีธรรมราช จึงพร้อมด้วย พล.ต.ต.สมชาย ซื่อต่อตระกูล ผบก.ภ.นครศรีธรรมราช,พ.ต.อ.สมพร นิติภักดิ์ ผกก.สภ.ชะอวด,ตำรวจชุดสืบสวน,ตำรวจพิสูจน์หลักฐานนครศรีธรรมราช,แพทย์เวรโรงพยาบาลชะอวด และ จนท.กู้ภัยชะอวดไปที่เกิดเหตุ

เมื่อถึงที่เกิดเหตุบริเวณพงหญ้าภายในสวนปาล์ม พบศพผู้ตายชื่อนายวิชิต ชูถนอม อายุ 46 ปี อยู่บ้านเลขที่ 92/2 หมู่ 2 ต.บางพระเหนือ อ.ละอุ่น จ.ระนอง สภาพศพนอนหงายตายบริเวณพงหญ้าภายในสวนปาล์ม ในชุดสวมเสื้อยืดคอกลมสีเหลือง นุ่งกางเกงขายาวสีดำ สภาพศพมีบาดแผลถูกยิงด้วยอาวุธปืนลูกซองยาวเข้าบริเวณลำตัว และชายโครงซ้ายจำนวนหลายรู โดย จนท.ค้นในตัวนายวิชิต พบยาบ้าจำนวนหนึ่ง จึงตรวจยึดเพื่อตรวจสอบต่อไป

&nbsp;

<img class="img-responsive" src="https://sv168.siamnews.com/7/240427ng7bm.jpg" />

&nbsp;

ต่อมาช่วงเช้าเวลา 07.30 น.วันเดียวกัน ทางตำรวจ สภ.ชะอวด ได้รับแจ้งพบศพคนตายที่ 2 ห่างจากศพแรกประมาณ 20 เมตร จึงทำการชันสูตรพลิกศพในที่เกิดเหตุ ทราบชื่อผู้ตายศพที่ 2 นายสันติ หนูสาย อายุ 38 ปี ชาว ต.เขาพระทอง อ.ชะอวด จ.นครศรีธรรมราช สภาพศพนอนหงาย ถูกแทงชายโครงซ้าย 1 แผล และถูกยิงเข้าชายโครงซ้ายพรุน 9 รู จึงนำศพที่ 2 ส่งโรงพยาบาลชะอวดเพื่อให้แพทย์ผ่าชันสูตรศพอย่างละเอียดอีกครั้ง

จากการสอบสวนเบื้องต้นทราบว่า ผู้ตายทั้งสอง เป็นคนงานขุดหัวมันในพื้นที่ ก่อนเกิดเหตุสันนิษฐานว่าผู้ตายทั้งสอง และผู้ก่อเหตุ คาดเป็นคนรู้จักกัน นัดมาเจอกันบริเวณดังกล่าว ก่อนจะเรื่องขัดแย้งเรื่องธุรกิจมืด และถูกผู้ก่อเหตุใช้อาวุธปืนยิงและแทงตายทั้งสองศพ ก่อนจะหลบหนี หลังเกิดเหตุ พ.ต.อ.สมพร นิติภักดิ์ ผกก.สภ.ชะอวด ระดมกำลังตำรวจชุดสืบสวนและสายตรวจในพื้นที่จับกุมผู้ต้องสงสัยได้คนหนึ่ง อยู่ระหว่างคุมตัวไปสอบสวนขยายผลที่ สภ.ชะอวด

<img class="img-responsive" src="https://sv168.siamnews.com/7/240427wqmpv.jpg" />

<img class="img-responsive" src="https://sv168.siamnews.com/7/240427e70kt.jpg" />

เรียบเรียง ผู้สื่อข่าวสยามนิวส์ จ.นครศรีธรรมราช

&nbsp;

&nbsp;

&nbsp;

&nbsp;

&nbsp;