&nbsp;

&nbsp;

&nbsp;

&nbsp;

&nbsp;

&nbsp;

เทียบกันชัดๆ เปิดแอร์ 25 องศา กับเปิดแอร์ 27 องศา+พัดลม แบบไหนค่าไฟถูกกว่า เป็นอีกวิธีประหยัดค่าไฟฟ้าในช่วงหน้าร้อนนี้

ในช่วงหน้าร้อนแบบนี้ หลากหลายบ้านคงเลือกวิธีคลายร้อนด้วยการเปิดเครื่องปรับอากาศ หรือแอร์ แต่อีกปัญหาที่จะตามมาในช่วงสิ้นเดือน คือ ค่าไฟฟ้าที่สูงมากขึ้น หลายคนจึงต้องการหาวิธีในการเปิดแอร์แบบประหยัดไฟฟ้ากัน

&nbsp;

ล่าสุดผู้ใช้ยูทูบ บัญชี CLEAR ENERGY โพสต์คลิปวิดีโอทดสอบค่าไฟ เปรียบเทียบระหว่างการเปิดแอร์อุณหภูมิ 25 องศาเซลเซียส กับ 27 องศาเซลเซียส และเปิดพัดลมไปด้วย

โดยเทียบกันชัดๆ เลยว่าการเปิดแอร์อุณหภูมิ 25 องศาเซลเซียส กับ 27 องศาเซลเซียส และเปิดพัดลมไปด้วย แบบไหนประหยัดค่าไฟฟ้ากว่ากัน

&nbsp;

เริ่มจากในคลิปบรรยายว่า “เปิดแอร์ 25 องศา กับ 27 องศาและเปิดพัดลม ค่าไฟต่างกันแค่ไหน?”

โดยในคลิปมีการวัดกระแสไฟฟ้า ระหว่างเปิดแอร์ 25 องศาเซลเซียส อยู่ที่ 8.58 แอมป์ และวัดกระแสไฟฟ้า ระหว่างเปิดแอร์ 27 องศาเซลเซียส พร้อมพัดลม อยู่ที่ 4.36 แอมป์

&nbsp;

หากนำการใช้ไฟฟ้ามาคำนวณกับการเปิดแอร์ ด้วยระยะเวลาวันละ 9 ชั่วโมง ตั้งแต่เวลา 8 โมงเช้าถึง 5 โมงเย็น

&nbsp;

โดยเปิดลักษณะนี้ทุกวัน 1 เดือน โดยคิดค่าไฟ 4.4 บาทต่อหน่วย จะพบว่าการเปิดแอร์ 27 องศาและเปิดพัดลมไปด้วย ค่าไฟฟ้าจะลดลง โดยเปอร์เซ็นต์ค่าไฟฟ้าที่ลดลงคือ 49.22 เปอร์เซ็นต์

&nbsp;

โดยคลิปดังกล่าวมีผู้เข้ามารับชมจำนวนมากกว่า 710,000 ครั้ง รวมถึงคอมเมนต์ที่เข้ามาชื่นชมว่าเป็นคอนเทนต์ที่มีประโยชน์ในช่วงหน้าร้อนแบบนี้

ขอบคุณที่มา CLEAR ENERGY

&nbsp;

&nbsp;

&nbsp;

&nbsp;

&nbsp;