<strong>พบแล้ว! ด.ช.14 เช็ดกระจก ทุบรถสี่แยกอโศก ไม่ได้อยู่กับพ่อแม่ เผยเคยมีอาการชัก ทำให้คิดช้าพูดช้า เตรียมส่งตรวจร่างกาย-จิตใจ</strong>
<div class="code-block code-block-5"></div>
วันที่ 25 ธ.ค. 2566 ที่สำนักงานใหญ่การเคหะแห่งชาติ<strong> นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (พม.)</strong>กล่าวถึงกรณีข่าวเด็กเช็ดกระจกทุบรถยนต์ บริเวณสี่แยกอโศก

มนตรี เขตคลองเตย กทม. ว่า เมื่อคืนวันที่ 24 ธ.ค. ตนมอบหมายให้กรมพัฒนาสังคมและสวัสดิการ (พส.) และกรมกิจการเด็กและเยาวชน(ดย.) ลงพื้นที่ร่วมกับตำรวจ กรุงเทพมหานคร และหน่วยงานที่เกี่ยวข้อง

เพื่อเข้าไปตรวจสอบพื้นที่จริง โดยขอให้เจ้าหน้าที่แต่ละหน่วยงานต่างคนต่างแยกย้ายกันไป ไม่ไปเป็นกลุ่มใหญ่ เพราะเมื่อเด็กๆ เห็นกลุ่มเจ้าหน้าที่มา ก็จะกระจายหายตัวไป

<img class="size-full wp-image-8026100" src="https://www.khaosod.co.th/wpapp/uploads/2023/12/S__304095551_0.jpg" alt="" width="800" height="444" aria-describedby="" />
<p class="wp-caption-text">วราวุธ สั่งจนท.ลงตรวจสอบ</p>
<strong>นายวราวุธ </strong>กล่าวต่อว่า ตนได้รับทราบว่าการลงพื้นที่ดังกล่าว เด็กได้หายตัวไปเรียบร้อยแล้ว เจ้าหน้าที่ของกระทรวง พม. จะเวียนกันลงพื้นที่เรื่อยๆ เพื่อติดตามหาตัวเด็กๆ ขอฝากพี่น้องประชาชน หากพบเหตุการณ์เช่นนี้ กรุณาแจ้งมาได้ที่ฮอตไลน์ สายด่วน พม. 1300 ของกระทรวง พม. หรือศูนย์เร่งรัดจัดการสวัสดิภาพประชาชน หรือ ศรส. ได้เช่นกัน

<img class="alignnone size-full wp-image-8026098" src="https://www.khaosod.co.th/wpapp/uploads/2023/12/S__49274969_0.jpg" alt="" width="800" height="600" /><strong>นายวราวุธ </strong>กล่าวอีกว่า ขณะนี้ได้ขอให้ พส. และ ดย. ประชุมร่วมกับตำรวจ กทม. และเจ้าหน้าที่หน่วยงานที่เกี่ยวข้อง ในการวางมาตรการต่างๆ และป้องกันไม่ให้เกิดเหตุซ้ำขึ้นอีก เป็นเรื่องที่ค่อนข้างละเอียดอ่อนและเกี่ยวข้องกับหน่วยงานหลายภาคส่วน อีกทั้งมีความยากลำบากตรงที่ผู้ปกครองของเด็ก<a href="https://www.khaosod.co.th/wpapp/uploads/2023/12/S__49274976_0.jpg"><img class="alignnone size-full wp-image-8026099" src="https://www.khaosod.co.th/wpapp/uploads/2023/12/S__49274976_0.jpg" alt="" width="800" height="651" data-adbro-processed="true" /></a><strong>นายวราวุธ </strong>กล่าวต่อว่า เมื่อมีบางคนถ่ายรูปเด็กส่งมาให้เรา และได้สืบเสาะข้อเท็จจริงแล้ว ผู้ปกครองยืนยันว่าเด็กได้เข้าเรียนในโรงเรียน มีการดำเนินการตามสิทธิที่เด็กพึงมี ทำให้ พม.ไม่สามารถดำเนินการได้มาก ทั้งนี้ ได้กำชับให้ทั้ง 2 กรม บูรณาการร่วมกับหน่วยงานที่เกี่ยวข้อง

<img class="size-full wp-image-8026097" src="https://www.khaosod.co.th/wpapp/uploads/2023/12/46113.jpg" alt="" width="800" height="1421" aria-describedby="" />
<p class="wp-caption-text">พบ ด.ช.14 ทุบรถ</p>
<strong>ล่าสุด มูลนิธิวินวิน ร่วมกับบ้านพักเด็กกรุงเทพมหานคร พม. ตรวจพบเด็กชายคนดังกล่าวแล้ว ทราบชื่อ ด.ช.แม็ค อายุ 14 ปี ตอนเด็กน้องเคยชักทำให้ปัจจุบันจะคิดช้าพูดช้า น้องไม่ได้อยู่กับพ่อแม่อาศัยอยู่กับป้าที่ขายมาลัยบริเวณแยกดังกล่าว </strong><strong>บ้านพักเด็กจะประสานโรงพยาบาล เพื่อส่งน้องไปตรวจทั้งร่างกายและจิตใจเพื่อประเมินความช่วยเหลือต่อไป</strong>

<strong>หลังจากเกิดเหตุการณ์นี้ขึ้น ทางครอบครัวได้ว่ากล่าวตักเตือน และจะไม่ให้เหตุการณ์นี้เกิดขึ้นอีก โดยน้องแม็คได้ยกมือไหว้ พร้อมกล่าวสั้นๆ ว่า “ขอโทษครับ จะไม่ทำแบบนี้อีก”</strong>

&nbsp;

&nbsp;