&nbsp;

&nbsp;

&nbsp;

&nbsp;

&nbsp;

&nbsp;

เผาเป็นร้อยๆชีวิตเขากลับมาเผาอาตมา พระจอนนี่ เผยเหตุบวชที่ศรีลังกาชดใช้เขามาเอาคืน หลังทุกข์ทรมานนานนับปี ฆ่าหลายชีวิต ยังจำตาสุดแสนแค้นก่อนตาย

หลังอดีตพระเอกดังละทางโลก โกนหัวบวช อยู่ที่ศรีลังกา จอนนี่ แอนโฟเน่ ได้รับฉายา พระจอนนี่ ฉนทชาโต เปิดใจเล่าถึงตอนไฟไหม้ 30 เปอร์เซ็นต์ของร่างกาย ตั้งแต่เอวขึ้นมาด้านซ้ายทั้งหมด ยังเป็นแผลเป็นอยู่

&nbsp;

พระจอนนี่ เผยถึงกรรมสิ่งที่ทำเอาไว้ ย้อนเมื่อ 32 ปีที่แล้ว หนูจะเข้าบ้านเยอะมาก อาตมาเป็นผู้ชายคนเดียวอยู่ที่บ้าน หาสารพัดวิธีกำจัดหนู

ทั้งเอาน้ำมันราดจุดไฟเผา จับถ่วงน้ำ ส่วนใหญ่จับถ่วงน้ำเขาจะขึ้นมาตาเหลือกและมองหน้าเราว่าเขาขาดใจตาย คิดว่าทารุณแล้ว

ส่วนใหญ่ใช้น้ำมันราดรดในกรงเขา จุดไฟเลย เขาดิ้นทุรนทุรายในกรง ถ้ายังไม่ตาย ก็จะราดน้ำมันเข้าไปอีก เร่งให้เขาตาย บางตัวก็ตายง่าย

&nbsp;

บางตัวมายืนเกาะลูกกรง มองหน้าเรา เราจำได้ตาเขาที่แค้นเรา สุดแสนจะแค้น ไม่ว่าชาติไหนเขาต้องตามล้างแค้นเราแน่

&nbsp;

วันที่อาตมาถูกไฟไหม้ ถูกหิ้วตัวเข้าโรงพยาบาล ถูกฉีดยาให้สลบ เพื่อรักษา เพราะเราดิ้นรนไม่ให้ใครเข้ามาใกล้ ถูกล็อกด้วยบุรุษพยาบาล 5-6 คน

ให้ยานอนหลับ 5 โดส หลับไปนอนในไอซียู ภาพบนเพดานที่อาตมามองเห็น คือ หนูทั้งหมดที่เราเคยฆ่า สายตาที่เราเคยเห็น ตอนที่เราจุดไฟเผาเขา ตาเขาถลน ตาเขามอง

อาตมาเห็นเป็นร้อยๆตัวที่อยู่บนเพดาน ตกใจ หลายๆครั้งที่ให้มอร์ฟีน บำบัดความเจ็บของอาการไฟไหม้ มันเจ็บแสบ มันร้อน ทรมาน

ไม่มีอะไรจะทรมานมากกว่านี้อีกแล้วในโลกในชีวิตนี้อีกแล้ว เวลาให้มอร์ฟีนเคลิ้มๆ พวกเขาก็จะมาลอยอยู่ข้างหน้าอีกเหมือนกัน ใช้เวลารักษาตัวอยู่หลายต่อหลายเดือนเกือบปี

ทั้งหลอดเลือดดำที่ขาตีบ ทั้งติดมอร์ฟีน ต้องมานั่งเลิกมอร์ฟีนอีก 5-6 เดือน รักษาตัวนอนโรงพยาบาล ขัดแผล 9 ครั้ง ผ่าตัดเอาหนังทีหนึ่งมาแปะอีกที่หนึ่ง เกือบ 2 เดือน

รวมๆแล้ว 1 ปี ทุกข์ทรมานกับการรักษา หลังออกมามีคนมาทัก เจ้ากรรมนายเวร เขารออยู่ อาตมาตกใจมาก นึกขึ้นมาได้ต้องเขาแน่ พวกหนูทั้งหมด

วันที่ตามไปงานบวชเพื่อนที่วัดเทพศิรินทร์ สมเด็จพระธีรญาณมุนี เจ้าอาวาสถามอาตมาบวชใหม่ อาตมาบอกว่าช่วงนี้งานยุ่ง

กลับไปคิดภาวนาว่าบวชดีกว่า ได้ภาวนาอธิษฐานว่า จะไปใส่บาตรแล้วให้สมเด็จพระธีรญาณมุนี ถามอีกครั้ง ก็เป็นไปได้ยากว่าเราจะได้เจอท่านไหม แล้วท่านจะถามเราหรือไม่

อาตมาไปยืนที่เดิม รอใส่บาตร ปรากฏว่า สมเด็จพระธีรญาณมุนี ซึ่งเป็นพระอุปัชฌาย์ของอาตมา เดินเข้ามา ได้ถามตามที่อาตมาอธิษฐานไว้ ว่ายังไง ตกลงจะบวชไหม

อาตมาไม่คิดเลย เพราะเตรียมคำตอบไว้แล้วว่า บวชครับ หลังจากบวชก็อุทิศผลบุญทั้งหมด ให้กับเจ้ากรรมนายเวรที่เราได้ทำต่อเขา หลังจากนั้นชีวิตก็ดีขึ้น และเราก็ไม่เคยเห็นเขาอีกเลย

ใครไม่เชื่อเวรกรรมมีจริง กรณีอาตมาเป็นตัวอย่าง อาตมาเผาเป็นร้อยๆ ตัว สุดท้ายเขากลับมาเผาอาตมา เรียกว่าเกือบตายเหมือนกัน ดีที่เอาชีวิตรอดมาได้

พร้อมทั้งยังเล่าเหตุการณ์นาทีถูกไฟไหม้ได้อย่างไร และมานึกถึงเรื่องเวรกรรมได้ เพราะมาเห็นหน้าของเขาตอนในกรงตอนตาถลนมองเรา มาเอาคืนเราแล้ว

ขอบคุณคลิปพลตรีนเรศร์

&nbsp;

&nbsp;

&nbsp;

&nbsp;

&nbsp;

&nbsp;