&nbsp;

&nbsp;

&nbsp;

&nbsp;

&nbsp;

ศิษยานุศิษย์ แน่นวัดจุฬามณี เข้าร่วมพิธีแห่สรงน้ำหลวงพ่อเนื่อง เป็นจำนวนมาก ขอพรท้าวเวสสุวรรณ จุดธูปเสี่ยงโชค ไม่พลาดเลขเด็ด

วันที่ 15 เม.ย.2567 ผู้สื่อข่าวรายงานว่า ที่วัดจุฬามณี ต.บางช้าง อ.อัมพวา จ.สมุทรสงคราม ศิษย์วัดจุฬามณี ได้ร่วมกันจัดพิธีสรงน้ำพระครูโกวิทสมุทรคุณ (หลวงพ่อเนื่อง โกวิโท) อดีตเจ้าอาวาสวัดจุฬามณี โดยพระครูโสภิตวิริยาภรณ์(หลวงพ่ออิฐฏ์)

เจ้าอาวาสวัดจุฬามณีองค์ปัจจุบันได้ประกอบพิธีอัญเชิญรูปปั้นหุ่นขี้ผึ้งจำลองหลวงพ่อเนื่องโกวิโท แห่ไปรอบวัดโบสถ์ 3 รอบ และกลับมาประดิษฐานที่หน้าศาลาหลวงพ่อเนื่องเพื่อให้ญาติโยมได้สรงน้ำ โดยมีศิษยานุศิษย์มาร่วมพิธีจำนวนมาก

&nbsp;

โดยญาติโยมที่มาสรงน้ำพระไม่พลาดหาเลขเด็ดไปเสี่ยงโชค ทั้งเลขอายุหลวงพ่อเนื่องที่มรณภาพ สิริอายุ 79 ปี 9 เดือน 13 วัน ท่านมรณภาพมาแล้ว 37 ปี หรือเลขอายุถึงปัจจุบัน ท่านจะมีอายุ 115 ปี นอกจากนี้ยังสักการะขอพรท้าวเวสสุวรรณและจุดธูปเสี่ยงโชคได้เลขอีกหลายเลขด้วย

ศิษยานุศิษย์ แน่นวัดจุฬามณี แห่สรงน้ำหลวงพ่อเนื่อง ขอพรท้าวเวสสุวรรณ ไม่พลาดเลขเด็ด

สำหรับ พระครูโกวิทสมุทรคุณ หรือ หลวงพ่อเนื่องโกวิโท ท่านเกิดเมื่อวันที่ 14 กุมภาพันธ์ 2452 จะสรงน้ำปีละ 1 ครั้ง คือวันที่ 15 เมษายนของทุกปี เพื่อเปิดโอกาสให้ญาติโยมมาสรงน้ำแสดงกตัญญูกตเวทิตา ท่านเป็น

พระเกจิอาจารย์ที่โด่งดังมาก ท่านเป็นศิษย์เอกของ หลวงพ่อคง วัดบางกะพ้อม หลวงพ่อแช่ม วัดจุฬามณี หลวงปู่ใจ วัดเสด็จ ฯลฯ วิชาความรู้ทางคาถาอาคมจึงย่อมไม่ธรรมดา

&nbsp;

หลวงพ่อเนื่อง เป็นพระบริสุทธิสงฆ์ที่ชาวสมุทรสงคราม และจังหวัดใกล้เคียง มีความศรัทธาเลื่อมใสเป็นอันมาก ต่อมาท่านมรณภาพวันที่ 27 พฤศจิกายน 2530 สิริอายุ 79 ปี 9 เดือน 13 วัน มรณภาพมาแล้ว 37 ปี หากนับถึงปัจจุบันท่านจะมีอายุ 115 ปี

&nbsp;

และเรื่องที่น่าอัศจรรย์เป็นอย่างยิ่งก็คือ สรีระของ”หลวงพ่อเนื่อง”ท่าน กลับไม่เน่าเปื่อยแต่อย่างใด คงอยู่ในสภาพเดิมๆ ภายในหีบแก้ว บนมณฑป ที่ทางวัดและศิษยานุศิษย์ร่วมกันจัดสร้างขึ้นมาอย่างงดงามยิ่ง ดังนั้นทุกปีในวันที่ 15 เมษายน จะมีศิษยานุศิษย์มาร่วมแห่สังขารหลวงพ่อ เพื่อมาสรงน้ำจำนวนมาก

&nbsp;

&nbsp;

&nbsp;

&nbsp;

&nbsp;

&nbsp;