&nbsp;

&nbsp;

&nbsp;

&nbsp;

&nbsp;

วอนช่วย ‘ลุงชาญ’ ป่วยหนัก อดีตข้าราชการแพทย์ทหาร ไร้คนดูแล เคยเป็นข่าวดัง เฝ้าศพเมีย 21 ปี พบมีลูกเป็นหมอ ไม่ได้มาดูแล

วันที่ 15 เม.ย. 67 ผู้สื่อข่าวรายงานว่า บัญชีผู้ใช้งานเอ็กซ์ (X) ชื่อ Red Skull โพสต์คลิปวอนช่วยเหลือ ร.ต.ชาญ จันทร์วัชรกาล อดีตข้าราชการแพทย์ทหารเกษียณอายุ ที่เคยเป็นข่าวดัง เมื่อปี 2565 กรณีเก็บร่างภรรยาที่เสียชีวิตด้วยโรคประจำตัวไว้ในบ้านพักนานกว่า 21 ปี ตั้งแต่ปี 2544

&nbsp;

Red Skull ระบุว่า สวัสดีค่ะ จากเคสข่าวคุณลุงที่นอนเฝ้าศพภรรยามานานกว่า 20 ปี และมีกระแสข่าวต่อเนื่องอยู่หลายวันเมื่อ 2-3 ปีที่แล้ว และเคยทราบว่าลุงมีลูกเป็นหมอแต่ไม่ได้มาดูแลพ่อ

ปัจจุบันนี้คุณลุงไม่ได้รับการดูแลอย่างต่อเนื่อง และเริ่มมีอาการหลงลืม ข้อมูลนี้จากเพื่อนบ้าน และคุณหมอสัตวแพทย์ปากซอย อยากขอความช่วยเหลือจากมูลนิธิ หรือการประสานงานจากหน่วยงานภาครัฐ เข้าไปดูแลคุณลุงท่านนี้ด้วยนะคะ

โดยในคลิปพบ ร.ต.ชาญ นอนป่วยช่วยเหลือตัวเองไม่ได้อยู่ที่พื้นนอกบ้านพักที่มีสภาพสกปรก พบว่าสวมเสื้อเพียงตัวเดียว ไม่สวมกางเกง

&nbsp;

สำหรับเรื่องราวของ ร.ต.ชาญ นั้น ทางมูลนิธิเพชรเกษมกรุงเทพฯ ได้ออกมาเปิดเผย เมื่อปี 2565 จนเป็นข่าวดัง หลังจาก ร.ต.ชาญ อายุ 72 ปีในขณะนั้น เข้าขอความช่วยเหลืออยากจะให้ทางมูลนิธิช่วยจัดการร่างของภรรยาซึ่งได้เสียชีวิตมาเป็นเวลา 21 ปีแล้ว

อ่าน สุดเศร้า ร้อยตรีวัย72 อยู่กับร่างเมีย21ปี วอนให้มูลนิธิช่วยเผา หวั่นตัวเองจากไป แล้วไม่มีใครจัดการ
อ่าน เปิดใจ ตา72 อยู่ลำพังกับร่างภรรยา21ปี เหมือนตอนยังมีชีวิต ก่อนตัดสินใจเผา มูลนิธิเร่งช่วยเหลือ

หลังจากที่ภรรยาได้เสียชีวิตที่โรงพยาบาลด้วยโรคประจำตัว ได้นำร่างของภรรยามาเก็บไว้ที่บ้าน โดยไม่ยอมเผาเพราะด้วยความรักภรรยาไม่อยากจะแยกกันไปไหนอยากจะอยู่ด้วยกันจนสิ้นลมหายใจสุดท้าย

&nbsp;

โดย ร.ต.ชาญ เล่าให้ทางเจ้าหน้าที่ฟังว่า เคยรับราชการทหาร ส่วนภรรยาที่เสียชีวิตรับราชการอยู่กระทรวงสาธารณสุข แต่งงานอยู่กินกันมามีลูกชาย 2 คนในครอบครัวมีอยู่ 4 ชีวิตตอนที่ภรรยายังไม่เสียชีวิตครอบครัวมีความสุขมาก

จนกระทั่งวันที่ภรรยาได้เสียชีวิตด้วยโรคประจำตัวครอบครัวจากที่เคยมีกันอยู่ 4 ชีวิต ทุกคนไม่มีใครรับได้ในเรื่องนี้ ส่วนตัว ร.ต.ชาญ ไม่สามารถที่จะทำใจได้จึงได้นำร่างของภรรยามาเก็บไว้ที่บ้าน

&nbsp;

ส่วนลูกทั้งสองคนก็ได้แยกย้ายไปทำงานมีครอบครัวเลยไม่ค่อยมีเวลามาดูแล จนกระทั่งเวลาผ่านไปกว่า 21 ปีที่อยู่กับร่างไร้วิญญาณของภรรยาด้วยความทุกข์ทรมานและคิดถึงภรรยาทุกวัน

ตอนนี้เริ่มอายุมากแล้วเลยอยากมาขอความช่วยเหลือกับทางมูลนิธิเพชรเกษมกรุงเทพฯให้ช่วยจัดการศพของภรรยานำไปเผาประกอบพิธีทางศาสนา เพราะกลัวว่าถ้าคุณลุงไม่มีชีวิตอยู่แล้วจะไม่มีใครมาดำเนินการจัดการเรื่องนี้ให้

ที่มา : Red Skull

&nbsp;

&nbsp;

&nbsp;

&nbsp;

&nbsp;