ศาลยกฟ้อง กลุ่มพันธมิตร คดีกบฏบุกยึดสนามบิน ลงโทษปรับ 2 หมื่น ฐานบุกรุก-ฝ่าฝืนพรก.ฉุกเฉิน

เมื่อเวลา 09.00 น. วันที่ 17 ม.ค.2567 ที่ศาลอาญา ศาลนัดอ่านคำพิพากษาคดีกลุ่มพันธมิตรประชาชนเพื่อประชาธิปไตย บุกสนามบินดอนเมือง หมายเลขดำ อ. 973/2556 ที่พนักงานอัยการฝ่ายคดีอาญา 9 เป็นโจทก์ฟ้อง พล.ต.จำลอง ศรีเมือง แกนนำกลุ่มพันธมิตรฯกับพวก รวม 28 คน ร่วมกันเป็นจำเลยในความผิด ฐานเป็นกบฏ ก่อการร้ายฯ
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
กรณีเมื่อระหว่างวันที่ 24 พ.ย. – 3 ธ.ค.2551 พวกจำเลยได้ร่วมกันโฆษณาชักชวนให้ประชาชนมาร่วมกันชุมนุมใหญ่ โดยกระจายไปตามพื้นที่ต่างๆ และปิดล้อมอาคารวีไอพี ท่าอากาศยานดอนเมือง ซึ่งอยู่ในความครอบครองของสำนักเลขาธิการนายกรัฐมนตรี ผู้เสียหายที่ 1 บริษัท ท่าอากาศยานไทย จำกัด (มหาชน) หรือ ทอท. ผู้เสียหายที่ 2 และทำลายทรัพย์สินเสียหายเป็นเงิน 627,080 บาท แล้วนำจานรับสัญญาณของพวกจำเลยไปติดตั้งใกล้เครื่องรับสัญญาณเรดาร์ของบริษัท วิทยุการบินฯ ผู้เสียหายที่ 3 และทำการปิดกั้นสะพานกลับรถของกรมทางหลวง ผู้เสียหายที่ 4 ตรวจค้นตัวเจ้าหน้าที่ของบริษัท การบินไทยฯ ผู้เสียหายที่ 5 ปิดกั้นการบริการสื่อสารบริษัท ไปรษณีย์ไทยฯ ผู้เสียหายที่ 6 และร่วมกันขู่เข็ญใช้กำลังประทุษร้ายบุคคลและทรัพย์สิน เพื่อกดดันให้นายสมชาย วงศ์สวัสดิ์ นายกรัฐมนตรีขณะนั้นลาออก เหตุเกิดที่แขวงและเขตดอนเมือง กทม. โจทก์จึงขอให้ศาลพิพากษาลงโทษพวกจำเลยตามความผิดด้วย พวกจำเลยให้การปฏิเสธ

ผู้สื่อข่าวรายงานว่า การนัดอ่านคำพิพากษาวันนี้เป็นการเลื่อนมาจากวันที่ 18 ธ.ค. 2566 เนื่องจากในวันดังกล่าว พล.ต.จำลอง ศรีเมือง จำเลยที่ 1, นายพิภพ ธงไชย จำเลยที่ 3, นายเทิดภูมิ หรือเกิดภูมิไท ใจดี จำเลยที่ 15, พล.ต.อ.ประทิน สันติประภพ จำเลยที่ 28 ป่วย ไม่สามารถมาศาลได้ โดยเฉพาะจำเลยที่ 3 นายพิภพมีอาการป่วยระยะสุดท้าย โดยทุกคนมีใบรับรองเเพทย์มายืนยัน ส่วนนายประพันธุ์ คูณมี จำเลยที่ 14 ติดพิธีประดับเครื่องราชฯ

โดยเช้าวันนี้ (17 ม.ค.) มีผู้เดินทางมามอบดอกไม้ อาทิ ดอกกุหลาบ ให้กำลังใจกลุ่มพันธมิตรจำนวนหนึ่ง
<div class="ads_position_wrapper"></div>
<div>

จากนั้นศาลได้อ่านคำพิพากษายกฟ้องจำเลยทั้งหมดในคดีกบฏ ก่อการร้าย แต่ศษลมองว่าเป็นการบุกรุกสถานที่ราชการ และฝ่าฝืน พ.ร.ก.ฉุกเฉิน ตัดสินลงโทษปรับคนละ 2 หมื่นบาท จำนวน 13 คนคือ จำเลยที่ 1-5, 7-19 และจำเลยที่ 31
<div class="ads_position_wrapper"></div>
สำหรับรายชื่อจำเลย ประกอบด้วย 1.พล.ต.จำลอง ศรีเมือง 2.นายสนธิ ลิ้มทองกุล 3.นายพิภพ ธงไชย 4.นายสมศักดิ์ โกศัยสุข 5.นายสุริยะใส กตะศิลา 6.นายสมเกียรติ พงษ์ไพบูลย์ (เสียชีวิต) 7.นายศิริชัย ไม้งาม 8.นายสำราญ รอดเพชร 9.นางมาลีรัตน์ แก้วก่า 10) นายสาวิทย์ แก้วหวาน 11.พ.ต.ท.หรือนายสันธนะ ประยูรรัตน์ 12.นายชนะ ผาสุกสกุล 13.นายรัชต์ชยุตม์ หรืออมรเทพ หรืออมร ศิริโยธินภักดี หรืออมรรัตนานนท์
<div class="ads_position_wrapper mb-4"></div>
14) นายประพันธ์ คูณมี 15.นายเทิดภูมิ หรือเกิดภูมิไท ใจดี 16.น.ส.อัญชะลี หรือปอง ไพรีรัก 17.นายพิชิต ไชยมงคล 18.นายบรรจง นะแส 19.นายสุมิตร นวลมณี 20.นายพิเชฏฐ พัฒนโชติ 21.นายสมบูรณ์ ทองบุราณ 22.นายอธิวัฒน์ บุญชาติ 23.นายจำรูญ ณ ระนอง 24.นายแสงธรรม หรืออาร์ท ชุนชฎาธาร 25.นายไทกร พลสุวรรณ 26.นายสุชาติ ศรีสังข์ 27.นายอำนาจ พละมี 28.พล.ต.อ.ประทิน สันติประภพ 29.นายกิตติชัย ใสสะอาด 30.นายเกรียงศักดิ์ หลิวจันทร์พัฒนา 31.บริษัท เอเอสทีวี (ประเทศไทย) จำกัด

</div>
&nbsp;