&nbsp;

&nbsp;

&nbsp;

&nbsp;

&nbsp;

ตำรวจนำกำลังบุกจับนักพนัน หลังลักลอบเล่นไพ่ในชุมชนแห่งหนึ่งที่ ต.แสมสาร อ.สัตหีบ จ.ชลบุรี เมื่อเข้าไปยังที่เกิดเหตุ พบนักพนันกำลังตั้งวงเล่นไพ่ที่เพิงไม้มุงสังกะสี เมื่อนักพนันเห็นตำรวจแสดงตัวจับกุม ก็ต่างพากันวิ่งไปหลบซ่อนตัวตามจุดต่างๆ

ทว่านักพนันส่วนใหญ่วิ่งหนีไม่ทัน เนื่องจากเป็นผู้สูงอายุ ตั้งแต่ 50-70 ปี บางส่วนก็ยอมออกมาจากที่หลบซ่อนให้ตำรวจจับแต่โดยดี จากนั้นพยายามตะโกนบอกตำรวจว่า "ไม่มีใครหนีหรอก สบาย ๆ

<img class="img-responsive" src="https://www.mumkhao.com/img1/5/240323zlv2u.jpeg" />

&nbsp;

สอบถามนักพนันรุ่นยายที่กำลังก้มเก็บสำรับไพ่ ว่ากำลังเล่นอะไรกัน ยายตอบว่า เล่นไพ่สมสิบกัน เล่นกันแค่ตาละ 5 บาท

การบุกจับครั้งนี้ เจ้าหน้าที่สามารถจับกุมผู้ที่ลักลอบเล่นการพนัน (ไพ่สมสิบ) รวมทั้งสิ้น 9 ราย เป็นหญิง 7 ราย และชาย 2 ราย มีของกลางเป็น ไพ่ป็อก จำนวน 1 สำรับ และเงินสด จำนวน 170 บาท ทั้งหมดให้การรับสารภาพว่า ได้ตั้งวงเล่นไพ่กันจริง โดยมีราคาพนันที่ครั้งละ 5 -10 บาท

จากนั้น เจ้าหน้าที่จะนำตัวทั้งหมดส่งพนักงานสอบสวน สภ.สัตหีบ เพื่อดำเนินคดีในข้อหา ร่วมกันกับพวกลักลอบเล่นการพนัน พนันเอาทรัพย์สินกันโดยไม่ได้รับอนุญาต

&nbsp;