&nbsp;

&nbsp;

&nbsp;

&nbsp;

&nbsp;

&nbsp;

<strong>นิสิตงง ถามเจ้าของหอ ทำไมไม่แจ้งขึ้นค่าไฟล่วงหน้า จะขึ้นก็ขึ้นเลยเหรอ โดนวีนไม่มีมารยาท ไม่พอใจก็ออก </strong>

กระแสไวรัลในโลกออนไลน์กำลังวิพากษ์วิจารณ์อย่างหนักเกี่ยวกับการที่เจ้าของหอขึ้นค่าไฟแบบไม่แจ้งล่วงหน้า ซึ่งพอผู้เช่าตั้งคำถามว่า ทำไมไม่แจ้งล่วงหน้า 1 เดือนตามสัญญาเช่า กลับโดนบอกให้ติดตามข่าวสาร ไม่พอใจก็ออกไป

ผู้ใช้เฟซบุ๊กรายหนึ่งออกมาโพสต์คำถามในกลุ่มมหาวิทยาลัยชื่อดังในภาคตะวันออกเฉียงเหนือที่กล่าวถึงการที่หอขึ้นค่าไฟแบบไม่แจ้งล่วงหน้านี่ผิดไหม โดยระบุว่า <em>“การที่หอขึ้นค่าไฟแบบไม่แจ้งล่วงหน้านี่ผิดไหมคะ พอดีว่าถามทำไมไม่แจ้งล่วงหน้าคือกลายเป็นคนไม่มีมารยาทไปเลยค่ะ งงมาก ในใบสัญญาเช่าคือบอกว่าต้องมีแจ้งล่วงหน้า1 เดือน ถ้าจะปรับราคา ค่าน้ำค่าไฟ”</em>

<a href="https://www.khaosod.co.th/wpapp/uploads/2024/04/apartmentower-0101.jpg"><img class="aligncenter size-full wp-image-8178298" src="https://www.khaosod.co.th/wpapp/uploads/2024/04/apartmentower-0101.jpg" alt="" width="800" height="450" /></a>

พร้อมทั้งแนบภาพบทสนทนาในกลุ่มไลน์ของผู้เช่า โดยเจ้าของหอได้แจ้งต่อผู้เช่าว่าจะมีการปรับขึ้นค่าไฟเป็นหน่วยละ 8 บาทมีผลเริ่มเดือนเมษายน 67 เป็นต้นไป ทางด้านเจ้าของโพสต์ถึงถามไปว่า ทำไมไม่แจ้งล่วงหน้า 1 เดือนเหรอคะ คือแบบว่าอยากขึ้นก็ขึ้นเลยเหรอคะ

ทางด้านเจ้าของหอกล่าวว่า <em>“น้องคะที่อื่นเขาขึ้น 8 บาท 9 บาทนานแล้วค่ะ ติดตามข่าวสารบ้างนะ”</em> ทางเจ้าของโพสต์ถึงกล่าวเสริมว่า <em>“อันนั้นก็คือเรื่องของเขาค่ะ ถ้าพี่จะขึ้นก็ไม่ได้ว่า แค่ถามว่าทำไมไม่แจ้งล่วงหน้าสัก 1 เดือน”</em>
<div class="ads_position_wrapper"></div>
<a href="https://www.khaosod.co.th/wpapp/uploads/2024/04/apartmentower-0102.jpg"><img class="aligncenter size-full wp-image-8178299" src="https://www.khaosod.co.th/wpapp/uploads/2024/04/apartmentower-0102.jpg" alt="" width="800" height="450" /></a>

งานนี้ ทำเจ้าของหอฉุนจัดตอกกลับว่า <em>“แล้วทำไมต้องล่วงหน้า 1 เดือน ไม่พอใจก็ออกค่ะ อย่าทำพฤติกรรมไม่มีมารยาท”</em> ทำเอาเจ้าของโพสต์งงตาแตกถามต่อ <em>“ใครไม่มีมารยาทคะ นี่แค่ถามจะวีนทำไมคะงง คำไหนที่วีนคะ มันคือคำถามนะคะว่าทำไมไม่แจ้งล่วงหน้า แค่นี้ค่ะที่ถาม”</em>

ทางด้านเจ้าของหอตอบกลับว่า <em>“ดูคำพูดตัวเองนะ” ทำเอาเจ้าของโพสต์ยิ่งงงหนัก ระบุว่า “เอ้าก็ถามว่าอยากขึ้นก็ขึ้นเหรอคะค่าไฟ ถ้าพี่แจ้งล่วงหน้าสัก 1 เดือนลูกหอก็ได้รู้ได้ทราบ แล้วมาวีนว่าคนอื่นไม่มีมารยาท หนูทำอะไรเหรอคะ ถึงว่าไม่มีมารยาท”</em>

<a href="https://www.khaosod.co.th/wpapp/uploads/2024/04/apartmentower-0103.jpg"><img class="aligncenter size-full wp-image-8178300" src="https://www.khaosod.co.th/wpapp/uploads/2024/04/apartmentower-0103.jpg" alt="" width="800" height="450" /></a>
<blockquote><em>“ที่บอกให้แจ้งล่วงหน้า 1 เดือน คือ อยากให้พี่มีเวลาให้ลูกหอในการตัดสินใจค่ะ เพราะบางคนก็ไม่ได้มีกำลังทรัพย์พอที่จะจ่ายค่ะ แล้วกฎหอก็คือ ถ้าออกจะต้องแจ้งย้ายก่อน 1 เดือนไม่ใช่เหรอคะ เพราะตอนที่มาอยู่หอนี้ก็าอยู่เพราะเจ้าของหอดี เข้าใจลูกหอ มีอะไรแจ้งล่วงหน้าค่ะ”</em>

<em>“ไม่ใช่วีนอะไรแบบนี้เพราะหนูแค่ถาม พี่เป็นผู้ใหญ่แล้วน่าจะมีความคิด พฤติกรรมควบคุมจัดการอารมณ์ตัวเองนะคะ ไม่ใช่มาวีนเพราะแค่ถาม ว่าทำไมไม่แจ้งล่วงหน้า</em>“</blockquote>
<a href="https://www.khaosod.co.th/wpapp/uploads/2024/04/apartmentower-0104.jpg"><img class="aligncenter size-full wp-image-8178301" src="https://www.khaosod.co.th/wpapp/uploads/2024/04/apartmentower-0104.jpg" alt="" width="800" height="450" /></a>

นับตั้งแต่เรื่องราวถูกแชร์ก็กลายเป็นไวรัลที่คนให้ความสนใจพร้อมคอมเมนต์ยับว่า นี่คือหอไหนให้กระซิบบอกจะได้ไม่ไปเช่า “นี่เคยอยู่ริเวนเดล ตอนค่าไฟปรับขึ้น แจ้งล่วงหน้าเกือบ3เดือนเลยค่ะ มีเวลาเตรียมใจเยอะมาก แต่หอนี้ตัวแรงสุด ไม่แคร์ลูกหอเกิน แนะนำให้ออกค่า”

<em>“ต้องไปดูสัญญาหอพักมั้ยคะ ซึ่งส่วนใหญ่มักเขียนปลายเปิดลงท้ายว่า…..สามารถเปลี่ยนแปลงเงื่อนไขได้โดยไม่ต้องแจ้งให้ทราบล่วงหน้า” , “จริง ๆ ร้องเรียน สคบ. ได้นะครับ ถ้าผู้เช่าห้องมีใบสัญญาแล้วระบุไว้ตามข้างต้น ทางหน่วยงานจะลงมาตรวจสอบหอพักเองโดยตรง ขอแค่มีหลักฐานครบ ผู้เช่าเองก็จะได้รับความเป็นธรรมต่อไปด้วย”</em>

อย่างไรก็ตาม มีชาวเน็ตรายหนึ่งเข้ามาคอมเมนต์ภาคต่อของเรื่องนี้ว่า เจ้าของหอเดิมต้องออกค่าใช้จ่ายส่วนเกินเยอะมาก เขาจะขึ้นค่าไฟแต่จะขายหออยู่แล้วเลยไม่ได้ดำเนินการอะไร ซึ่งในตอนแรกเจ้าของหอจะขึ้นเป็น 8 – 9 บาทแบบหออื่น ๆ ในคราวเดียว แต่คิดว่าค่อย ๆ ปรับจะดีกว่าเลยเริ่มขึ้นมา 7 บาทก่อน และด้วยสถานการณ์ตอนนี้ทุกคนน่าจะเข้าใจ
<div class="ads_position_wrapper mb-4"></div>
อีกทั้งทางเจ้าของหอก็เข้าใจว่า ลูกหอทุกคนเป็นคนจ่ายเงินค่าไฟ หากจ่ายเพิ่มก็ไม่มีใครอยากจะจ่าย แต่อยากให้เข้าใจทางหอด้วย ซึ่งหากติดขัดก็จะเริ่มขึ้นค่าไฟในเดือนพฤษภาคม

&nbsp;

&nbsp;

&nbsp;

&nbsp;