&nbsp;

&nbsp;

&nbsp;

&nbsp;

&nbsp;

&nbsp;

&nbsp;

<strong>ก้าวไกล โหมโรง ชวนประชาชนจับตา อภิปรายทั่วไป 7 เดือนรัฐบาลข้ามขั้ว ทำประชาชนผิดหวัง ถามทำเพื่อใคร ทำไมในหัวใจไม่ใช่ประชาชน</strong>

เมื่อวันที่ 1 เม.ย.2567 <strong>เพจเฟซบุ๊กพรรคก้าวไกล</strong>โพสต์ภาพพร้อมข้อความเชิญชวนประชาชนจับตาการอภิปรายทั่วไปรัฐบาล ตามรัฐธรรมนูญมาตรา 152 โดยระบุว่า 7 เดือนเต็ม หลังการขึ้นบริหารประเทศของรัฐบาล<strong>นายเศรษฐา ทวีสิน</strong> และรัฐบาลผสมข้ามขั้วระหว่างเพื่อไทย และพรรคร่วมรัฐบาลของ<strong>พล.อ.ประยุทธ์ จันทร์โอชา</strong> เกือบครบทุกพรรค

7 เดือนที่ประชาชนที่ผิดหวังกับการจัดตั้งรัฐบาล ยังหวังว่าปัญหาเศรษฐกิจปากท้องจะดีขึ้น เชื่อว่ารัฐบาลเพื่อไทย ที่พิสูจน์ฝีมือมาแล้วในอดีต จะนำพาประเทศไทยไปข้างหน้า แก้ปัญหาของประชาชนที่หมักหมมมากว่า 10 ปีได้

แต่วันนี้ ดิจิทัลวอลเล็ตยังไม่มา ค่าแรงขึ้นเป็นหย่อมๆ ค่าไฟแพงขึ้นเรื่อยๆ ลูกหลานยังต้องไปเกณฑ์ทหาร นักโทษคดีการเมืองยังติดคุก (และบางคนได้กลับบ้าน)

วันนี้ เกิดคำถามว่า รัฐบาลเพื่อไทย กำลังทำเพื่อใคร เพื่อประชาชน หรือเพื่อคนที่หนุนนำให้ได้ตั้งรัฐบาล

&nbsp;

รัฐบาลที่จัดตั้งมาโดยฝืนความต้องการของประชาชน จะรับใช้ประชาชน หรือรับใช้คนที่อนุญาตให้ตนได้กลับมามีอำนาจ?
<div class="ads_position_wrapper"></div>
3-4 เมษายนนี้ เชิญชวนประชาชนทุกท่านร่วมรับฟังการอภิปรายทั่วไป พรรคก้าวไกลจะนำทุกท่านไปหาคำตอบว่า
<div class="ads_position_wrapper mb-4"></div>
<strong>รัฐบาลเพื่อใคร? ทำไมในหัวใจ ไม่ใช่ประชาชน</strong>

&nbsp;

&nbsp;